
جمیع حقوق الطبع والنشر محفوظة للدار 


دار تویا للنشر والتوزیع 


د. محمد طه صديق 

E 5‏ 4 الطب- جامعة 
استشاري ومدرس الطب النفسي- کلية الطب- < 
ال منيا- مصر ۱ 
نائب رئيس الجمعية المصرية للعلاج النفسي الجمعي 
(سابقا) ۱ 
زمیل الكلية اطلكية البريطانية للأطباء النفسیین 
عضو الجمعية الأْمريكية للعلاج النفسي الجمعي 
عضو الجمعية العالية للعلاج النفسي الجمعي 


is‏ ماهو مكتوبٌ في هذا الكتاب هو اجتهاداتٌ وتحليلاتٌ وروی 
شخصية بحتة, مبنيةٌ على تجربتي الحياتيّة الخاصة (كإنسان)» 
وعلى خبرتي العلميّة والتعليميّة والعلاجيّة المتواضعة (كطبيب 


Lio dels Js‏ تحتملُ الخطأ والمَواب.. وتخضعٌ للنقد والتفنيد.. 
ويُؤخذ منها ويُرد عليها.. gi ly judo‏ هدف سوی نشر التوعية 
النفسيّة باستخدام لغة سهلة ومفردات بسيطة. اجتهدثٌ في 
فهمها واستیعابها وتوصیلها قذر الستطاع. 


و ے ك 


محمد طه 


إهداء .. 


إلى 
وإلى سلمى.. 


لحما کل عمری.. وحیانتی.. ورحلنی.. 

الفهرس 


المقدمة 

zu)‏ جسمك 

پا رجال.. ما تحرموش نفسکم من آنوئتکم 
التلاتة اللي عايشين جواك 

إنت شايفني؟ 

إوعى تلبس 

أنا إنتي؟ 

انتبه.. أنت ترجع إلى الخلف 

أنا بعشق البحر 

أنت تكرهني.. إذن أنا موجود 
کرباج (لازم).. وحبل (املفروض) 
الحزن الأزرق الدافي 

قبول الموت.. حياة 

الصندوق 


ما تصدقش کل حاجهة نت مصدقها 
الکارییر شیفت 

Figo Cul 

الصورة الكاملة 

جهاد الجینات 

علاقات خطرة 

2-١‏ القلاقة مع شخص نرجسي 
Y‏ العلاقة مع شخص اعتمادي 
y‏ علاقة التقدیس 

:- علاقة العمی 

0- العلاقة مع حد موسوس 
A‏ العلاقة مع اللافي» 

-Y‏ العلاقة اللي تحير 

„A‏ العلاقة اللي تجنن 

3- العلاقة مع سیکوباث 

-٠‏ العلاقة اللي ما تتسماش 
-١١‏ علاقة الضحية والجاني والنقذ 
۲- العلاقة اللي تکون فیها دابا متهم 
YY‏ العلاقة مع مدمن 

5- العلاقة الجزئية 

5- علاقة الحبل السري 

-١١‏ العلاقة مع شخص تمثيلي 
 -\V‏ التقمص 

العلاقة مع مجموعة 
علاقة کبش الفداء 

علاقة تحقیق النبوءة 

علاقة البلع 

العلاقة مع شخص انطواتي 

العلاقة مع نسخة قدهة من نفس الشخص 
علاقتك بدورك في المجتمع 

العلاقة مع شخص مستغل 

علاقة التقمص الإسقاطي 

علاقة الزواج 

العلاقة الجنسية 

إيه فيك اللي بيعمل علاقة؟ 


العلاقة الحقيقية 

مقدمه 


مُمکن تکون أعقد حاجة في الدنيا هي العلاقات بين البشر.. 

العلاقات بين البشر زي ما هي أحد الأسباب المهمة للسعادة 
والبهجة والإقبال على الحياة.. ساعات بتكون أحد أهم مصادر 
التعاسة والألم.. ممكن علاقة تطلعك سابع سماء وعلاقة تانية 
تنزلك سابع أرض.. اللي بيبوظ ويشوه ويؤذي الناس علاقة.. 
واللي بيصلح ويغير ويعالج الناس برضه علاقة.. إحنا بنكبر من 
خلال علاقاتنا مع بعض.. 

فيه دراسة اتعملت 3 جامعة هارفارد واتفشرت قریب. الدراسة 
دي استمرت ۷١‏ سنةء أجيال من الباحثين وأجيال من البشر.. 
كانوا بيشوفوا هو إيه اللي فرق في حياة الناس بعد السنين 
الطويلة اللي عاشوها هما وأولادهم وأحفادهم.. معظمهم 
كانوا متصورين في الأول إن اللي هايفرق في حياتهم هو الفلوس 
والشهرة وغيرها.. 


Ir 


ببس اکتشف الباحشون 3 آخر الدراسة ان آکتر حاجة فرقت 
في صحة الناس النفسية والجسدية» وطول آعمارهم ومدی 
سعادتهم وقدرتهم علی مقاومة الأأمراض والأأحزان والشيخوخة 
وغیرها.. هي وجود علاقات طيبة في حياتهم.. علاقات فیها قرب 
وحب وتراحم وتفاهم.. علاقات کان الطرف التاني فيها متاح 
وموجود نی عز الأوقات الصعبة.. وعلی العکس.. الناس اللي ما 
کانش عندهم علاقات بالشکل ده في حیاتهم.. آعمارهم کانت 
آقصر.. نسبة اصابتهم بالأمراض امختلفة کانت آکتر.. قدرتهم 
على تحمل الألم النفسي والجسدي كانت أقل.. وجالهم كمان 
آلزهاهر نی شيخوختهم.. 


العلاقات الطيبة هي آکسبر الحياة.. وهي التریاق الوحید ضد 
الذبول الروحي.. واطوت النفسي.. 


في کناب (علاقات خطرة) هانتکلم عن أنواع وأشكال كتير من 
العلاقات.. بدء! من علاقتك بنفسك.. وانتهاء بعلاقتتك بکل اللي 
حواليك.. علشان کده الکتاب مقسم ای خمسة آقسام.. 


القسم الأول (الفصول من ١‏ إلى ”) يخص تركيبتك أنت شخصيًا.. 
اللي مهم تعرفها وتبقى واعي بيها قبل ما تعمل أي علاقة مع 
أي حد.. هانتكلم عن علاقتك بجسمك.. وعن تكوينك النفسي 
الرجولي والأنشوي.. وعن التلات آشخاص اللي عایشین جواك.. 


القسم التاني (الفصول من ۶ ای 7) عن بعض الحاجات الهمة 
J lie‏ علاقتك بالآخرین.. هو اٍنت فی العلاقة دي بتکون نفسك 
واللا بتکون حد تانی؟ طیب هو انت شایف اللي قدامك زي ما 
هو واللا بتتعامل مع حد غبره في صورته؟ طيب الاي قدامكث 
نفسه بیتعامل معاك کما آنت. واللا ببلبسك صورة حد غبرك؟ 


vé 


القسم التالت (الفصول من إلى )٠١‏ هانشوف فيه نتيجة 
اضطراب ولخبطة بعض علاقاتنا مع الآخرين.. خاصة القريبين 
مننا.. وإزاي ده ممكن يخلينا نرجع في تاريخنا النفسي للخلف 
بحنّا عن لحظة واحدة كنا حاسين فيها بالأمان, أو نغرق في 
خيالات وأوهام أو أفكار ووساوس مالهاش آي علاقة بالواقع. أو 
نتمنى حتى الرجوع للرحم وحياة الجنين علشان ننفصل عن 
الدنياء ونبعد عن أذى الناس. 


القسم الرابع (الفصول من ١١‏ إلى )١9‏ عن التغيير.. عن الشفاء 
والالتئام النفسي.. عن قبول كل مشاعرك وأجزاءك من غير نقص 
أو تشويه أو اختزال.. عن قبول الحياة وقبول الموت.. عن امتلاء 
كل الفراغات النفسية اللي جواك.. والخروج من الصندوق الضيق 
كمان أثر طيّب وراك.. وطبعًا التغيير ده مش هايحصل من 
غير ما تشوف الصورة الكاملة لكل اللي فات من حياتك قدام 
عينيك» وتقرر إنك تفضل طول عمرك في جهاد نفسي شريف لا 
يتوقف. في مواجهة كل ما قد يصيب نفسك بسوء.. حتى لو 
كانت جيناتك.. 


وأخيرا.. وبعد ما شوفت وحسيت واتحركت واتغيرت.. وبعد ما 
اتفكيت واتجمّعت واتلملمت والتأمت.. هانستعرض في الفصل 
العشرين والأخير بعض أنواع وأشكال العلاقات اللي مهم تاخد 
بالك منهافي رحلة حياتك.. علشان تبقى واعي بيهاء وتعرف 
تلقطها وتشوفها كويس» وتحمي نفسك منهابكل شجاعة 
ومسئولية.. مهما كان التمن.. 


yo 


الکتاب عبارة عن وجبة نفسية دسمة» يُفضل تناولها على فترات» 
ویجرعات مناسبة.. eh‏ 3 آي لحظة هشاعر زيادة مش 
عارف تتصرف Lyd‏ أو لقیت جواك آستلة صعبة مش لاقي 
ليها إجابةء أو اكتشفت إن عندك مشكلة نفسية محتاجة علاج.. 
أنصحك وقتها إنك تقعد تفضفض مع أقرب طبيب نفسي.. زي 
ما بيحصل في کل دول العام المتقدم. 


وزي كتاب (الخروج عن النص) الاي ما كنتش متوقع نجاحه 
الكبير ولا متصور انتشاره الواسع.. (علاقات خطرة) مكتوب 
بالعاميّة المصريّة, للتبسيط والتّبسيرء وتوصيل الأفكار والمعلومات 
النفسيّة العميقة والمعقدة في بعض الأحيانء باستخدام لغة 
سهلة ومفردات بسيطة وقريبة.. أنا بكتبلك وكأنى قاعد معاك.. 
وبكلمك بنفس طريقتىء. ونفس لهجتى. ونفس كلامى.. 


عاوز أقولكم حاجة مهمة.. كل الفضل فى هذا الكتاب وفى كل ما 
سبقه أو تلاه من كتب أو مقالات أو محاضرات يرجع للراجل 
اللى علمنى وربانى وساعدف إنى أتغير خطوة ورا خطوة ويوم 
بعد يوم.. الراجل اللى علم آلاف الناس غيرىء وعالج آلاف 
أخرى بأشكال وطرق مختلفة مباشرة وغير مباشرة.. وصنع حركة 
علمية علاجية نفسية حقيقية وعميقة فى مصر والعام العربى 
خلال الکام سنة اللی فاتوا.. وآنا -فقط- آحد نواتجهاء ولست 
آحسنها.. الراجل ده أنا مدين ليه بعمرى وحياق وعلمى وكل 
عملى الحقيقي الطيب.. لأنى اتعلمت منه يعنى إيه حياة, 
ويعنى إيه علم, ويعنى إيه عمل.. 


۱٦ 


کل ما تقروا کلمة من کلامی آو تسمعوا منی محاضرة آو ندوة 
آو لقاء نی آی سیاق.. اعرفوا ٍق بالظبط زی (البوسطجی).. مش 
باعمل آی حاجة آک‌تر من ان آوصل رسالة من صاحبها ای 
مستقبلها.. وافتکروا [ٍن الصاحب الحقيقي والأأصیل لکل الرسایل 
اللی بوصلها اسمه (د. رفعت محفوظ).. آستاذی وی الروحی.. 
اللى قاللى فى يوم من الأيام "لو عاوز ترد لى الجميل.. علم الناس 
اللى أنا علمتهولك".. واللى أحد أهم مبادئه فى التعليم والعلاج: 
"أنا مصدق إن أى حد من اللى بعلمه أو أعالجه هايكون فى يوم 
من الأيام أحسن منى.. وده نجاحى الحقيقي".... احفظوا الاسم 
ده كويس.. و ادعوله بكل خير.. 


الكتاب ده عنك.. 


وعن اللي حواليك.. 


وعن اللي بينكم.. 

الكتاب ده.. مش ها يفارقك.. 
لأنه بكل بساطة.. 

ها يبقى حتة منك.. 


۱۷ 


(1) 
sn اسمع‎ 


(\) 


دتحب حسمك؟ 


سؤال غريب.. مش كده؟ 

غالبًا أول مرة حد يسألهولك.. 

بالرغم من إنه رفيق عمرك وصاحبك من يوم ما اتولدت.. 
وبالرغم من إنك ساكن فيه حتى من قبل ما تتولد.. وبالرغم 
من إنه ياما شاف واستحمل معاك! 

بتحبه؟ 

طیب بتکرهه؟ 

قابله؟ 

مش قابله؟ 

بتحترمه؟ 

بتحتقره؟ 

بتهمله؟ 

واللا آقولك.. بلاش انت.. خلینا فيك إنتي.. 

حاسة بحسمك؟ 

حاسة بوجوده؟ 

حاسة انه جزء منك وانك جزء منه؟ 


۳۱ 


حاسة انه بينتمي لیک 9 ELI]‏ بتنتمي لیه؟ واللا بتتعاملي معاه 
علی انه حاجة طالعالك کده ومضطرة تتعایثی معاها؟ 


حاسة انه فخر ونعمة وجمال واللا بلاء ونقمة وعار؟ 


إمتى آخر مرة سمعتیه؟ 

آو ٍمتی آخر مرة حاورتیه وأخدتي واديتي معاه؟ 
نجيب من الآخر؟ 

هو فيه علاقة بينك وبين جسمك من أصله؟ 


(1) 


جسمك أصدق منك.. 


آه.. يعني ممكن بكل بساطة تقول بالكلام إنك مطمن بس 
رجلك اللي بتتهز عمال على بطال تقول في نفس الوقت إنك 
مليان خوف.. ممكن لسانك يقول (صباح الخير) بس وشك 
المكشر بيقول (صباح الشر).. ممكن lis ¿ly el sd‏ 
أي تواصل بينك وبين حد. الكلام مش بيوصل فيه أكتر من 
لا في المية بس من الرسالة.. وكل الباقي بيوصل بالطريقة اللي 
اتكلمت بيهاء ووضع وحركة وتعبيرات جسمك وإنت بتتكلم.. 


تصورا! 


۳۲ 


سیجموند فروید قعد آکتر من ۲۰ سنة يحلل في الناس عن 
طریق الکلام الاي بیقولوه وهما ممددین قدامه علی الشیزلونج.. 
واكتشف في آخر حياته إن بعض اللي كان بيحكهوله مرضاه 
ومريضاته عن صدماتهم الجنسية في طفولتهم كان محض خيال.. 
وبعدها بدأ الألىماني (فريتز بيرلز) يدوّر على مصدر أصدق 
من الكلام لمعرفة تركيبة النفس البشرية ومحتوياتها وأمراضها 
وعلاجها.. لغاية ما لقى ضالته في (الجسد).. ولغته.. ومعناها.. 
وعمل مدرسة كاملة في العلاج النفسي اسمها (الجيشتالت). 


واكتشف (بيرلز) إن كتير منناء کلامهم منفصل عن جسمهم. 
منفصل عن مشاعرهم. منفصل عن آفکارهم.. يعني كلامك في 
dir‏ وجسمك في حتة تانبة» ومشاعرك في حتة تالتة» وأفکارك نی 
اتجاه غبر التاني وغالبا مش بیتقابلوا.. واٍننا لو عاوزین نکون 
آصحاء نفسیّا.. یبقی مهم ان اللي آفکر فیه. هني مع اللي 
حاسه. وان اللي بقوله بلساني یکون هو اللي بقوله بجسمي.. 
شخال لوحده.. وعايش مع نفسه.. وما لهوش دعوة بغيره.. 


(بيرلز) كان بيعالج مرضاه بإنه يعرفهم على جسمهم من أول 
وجديد.. ويصالحهم عليه.. ويرجعلهم اللي فقدوه منه ومن 
نفسهم خلاله (وطلع بعدها العلاج بالحركة والعلاج بالرقص 
والعلاج بالفنون التعبيرية).. 


كان بيسألهم ويخليهم يسألوا نفسهم: 


۳۳ 


جسمك بيقول إيه؟ 
جسمك عاوز يعمل إيه؟ 
جسمك ملك مين؟ 
جسمك ملك مين؟ 





تيجي تسأل نفسك السؤال ده.. اسأل كده: جسمي ملك مين؟ 


احتمال تكتشف إنك عشت طول عمرك مسلم عقد ملكية 
جسمك لحد تاني.. أبوك.. أمك.. المجتمع.. جوزك.. الناس الاي 
ماشية في الشارع!! 


(v) 


ما تستغربش لما أقولك إن جسمك ده فیه متحف حفریات؟ آه.. 
جسمك فيه متحف حفريات.. ملیان تحف غالية وقاثیل قدهة 
ولوحات من عصور سابقة.. 


إزاي؟ 


كل مرة كنت راجع من اللعب في الشارع ورجلك مش نضيفه 
ومامتك وقفتك على الباب وقالتلك: "إوعى تدوس على 
السجادة".. رجلك خزنت الطاقة اللي كانت فيها واحتفظت بيها 
لغاية النهاردة.. 


ví 


كل مرة كنت هاتمد فيها إيدك على الأكل وإنت في زيارة مع 
عيلتك لحد. وأبوك بصلك البصة اللى نشفت إيدك مكانها.. 
عضلات إيدك قررت تفضل فاكرة الذكرى دي لغاية دلوقت.. 


كل مرة جيتي تلبسي الفستان وتوريه لمامتك (وإنتي عندك 
خمس سنين) وقالتلك عيب يا بنت ده ضهره عريان.. ضهرك 
لسه فاكرها.. 


كل مرة حبيتي تكتشفي أي حتة في جسمك (وإنتي عندك تلات 
سنن)» gu‏ قلم محترم على وشك.. عضلات وشك مش 
ناسیاها.. 


کل مرة حد حاول یقرب من جسمك بشکل غریب Bobs‏ مریح.. 
جسمك حافظها بکل تفاصیلها.. 


وقر الأيام.. وتعدي السنین.. ونکر.. وکل حتة ی جسمنا فیها 
Cyd Cae Sp nee SS‏ کا وکل مد لوا او ور 
واحد وحظه.. وكل واحد وطريقة تعبير جسمه عن ذكرياته 
وآلامه القدمة.. 


طريقة مشيته كأنه متخشب.. واللي إيده تترعش قدام الناس.. 


اللي تكره جسمها فتهينه وتبهدله وتعرضه للبيع.. واللي ترفضه 
فتسيبه يزيد ويتنفخ.. اللي تحتقره فتبطل تاكل أو تتقياً الأكل 
بالمشرط أو تخربشه بضوافرها لغاية ما يسيل دم.. 


Yo 


واللي تقرر تنتقم من کل اللي آذوها طول حیاتها بأنها تنتقم 
اللي مش شايفة جمالهاء واللي مش مصدقاه واللي مستکتراه 
واللي بتستغربه.. 

اللي شعرها یسقط بدون آي سبب طبي واضح.. آو دورتها 
الشهرية تتلخبط بدون آي تفسیر.. آو بشرتها تقوم بثورة علیها.. 
آو تتجنن لو وزنها زاد کام جرام.. 

آلام مزمنة في کل حتة فی جسمه رغم کل الفحوصات والتحالیل 
السليمة.. واللي وشه یتملی تجاعید قبل الأوان.. وفي الآخر.. اللي 
مرض من آمراض (المناعة الذاتية).. 

جسمك له کیان.. وله وجود.. وله ذاكرة.. 

له.. 


هسة.. 


۳۹ 


(2) 


من آکتر الأمراض النفسية النتشرة نی مصر نوع منها اسمه 
(الأمراض النفس- جسدية).. يعني الأمراض اللي فيها المريض 
بيشتي بأعراض جسمانية. لکن سببها الحقيقي نفسي مش 


الأمراض دي بتنتشر في بعض الجتمعات الاي بیکون فیها التعبیر 
عن الألم النفسي آو امشاعر النفسية الحقيقية غبر مقبول.. علشان 
ٍنه يعبر عن الألم النفسي.. بس بلغته الخاصة.. 


كتير أوى من الأطباء المصريين في جمیع التخصصات تقريبًا 
بيلاحظوا ظاهرة شهيرة جدًا في العيادات والمستشفيات: إن العيان 
مش بيخف (رغم صحة التشخيص والعلاج)» و مش بيبطل 
يشتكي (رغم إنه إكلينيكيًا خف,. أو إنه بمجرد ما يظهر عليه 
بوادر تحسن يبطل العلاج (رغم تنبيه الطبيب عليه). أو إنه 
يخف فعلا بس يتعب تاني قبل يوم واحد من زيارة الطبيب 
للاستشارة!.. والسبب ورا ده بسيط جذا.. وهو إن الاحتياج 
النفسي الإنساني البسيط اللي الجسم عبر عنه باطرض (النفس- 
جسدي) آو مع اطرض (الجسدي) لسه م يشبع.. الاحتياج ده 
اسمه: الاحتیاج للاهتمام.. الاحتياج إني أتشاف.. وأتسمع.. وألاقي 


۳۷ 


الزوجة اللي زوجها مشغول عنها طول الوقت» شوية نی شغله, 
وشوية بیقرا الجراید» وشوية بیشوف الخبار.. عقلها الباطن عارف 
كويس قوي إنه غير مسموح ليها تعبر عن تذمرها وضيقها 
(وإلا اللي حواليها وأولهم أهلها وناسها ومجتمعها هايستنكروا 
ده ويطلبوا منها تحمد ربنا على اللي هيه فيه).. فيختار جسمها 
إنه يعبر عن اللي جواها بأل في كل dio‏ ومشاكل في الهضم 
والتنفس وبذل المجهود.. وصعوبات عضلية وحسية وساعات 
كتير جدا جنسية.. 


التلميذ اللي أهله مش شايفين منه غير درجاته ونتيجته في 
الثانوبة العامة» مش هايقولهم (ارحموني) أو (شوفوني أنا مش 
نتيجتي) أو (حرام عليكم اختزلتوني في أرقام Vg Ly‏ ال.....).. لا.. 
جسمه هایتکلم بدا منه وهايجيله (صداع) ما لهوش تفسير 
ولا علاج.. 


البنت الاي اتعرضت للتحرش والانتهاك البدني في مجتمع (متدين 
بطبعه) بيوصل للبنت كل لحظة إن جسمها (عار) لازم تخجل 
وتتكسف منه.. وإن وجودها غير مرغوب فيه من أساسه.. 
هاتخاف تعبر عن غضبها وإحباطها ورغبتها إنها تاخد حقها 
على مرأى ومسمع من الجميع.. فجسمها يقرر يقوم بالمهمة دي 
بدالها ويعلن عن عصيانه ليهاء وليهم.. 


ونلف على العيادات.. ونعمل تحاليل.. ونصور أشعات.. وتتلخبط 
العلاقات.. وتبوظ الجوازات.. وتنتهي العائلات.. ولا حول ولا قوة 
إلا بالله.. 


YA 


(0) 


كتير جدًا من التشبیهات والاستعارات اللغوية هي في الحقيقة 
آوصاف جسمانبة.. ببس احنا من کتر ما بنستخدمها.. نسینا 
آصلها.. 

يعني في (فكرة حلوة).. كلمة (حلوة) دي بتوصف طعم.. أصله 
حاسة التذوق.. وفي (راجل خشن).. الخشونة دي ملمس.. أصله 
حاسة اللمس.. وفي (صارخة الجمال).. كلمة (صارخة) دي بتوصف 
صوت عالي جدًا.. أصله حاسة السمع.. وغيرهم كتير.. 


إشمعنا؟ إيه دخل الكلام ده في الموضوع؟ 
في الحقيقة.. هو ده الوضوع.. هو ده کل الوضوع.. 


الوضوع |ننا نسینا الأصل.. وانشغلنا بالفرع.. الأصل هو جسمك.. 
اللي وجوده وتعبيره سبق بكتير جدا وجود أي لغة كلامية 
لفظية.. واللي هو الوعاء اللي ربنا اختارهولك علشان يستودع 
فيه نفسك وروحك.. البحر الواسع اللي بتمشي فيه شرايينك 
وتستقر فيه أعضاؤك.. ا منجم الغالي اللي هاتفضل تستكشف 
اللي جواه طول عمرك.. 


بس إحنا نسينا جسمنا لغاية ما بعدنا عنه وبقي غريب علينا.. 
قمنا بعقوقه هنتهی الصفاقة» ومش بنبطل نقوله (آف لك) لیل 
ونهار.. حرمناه مننا.. وحرمنا نفسنا منه.. 


۳۹ 


تيجي نفتکره؟ 
طیب باللا.. اسأل نفسك تاني: 


بتعامل جسمك ازاي؟ علاقتك بجسمك ایه؟ یه الرسایل اللي 
وصلتك عنه.. مرة باسم التربية ومرة باسم اطلجتمع ومرة 
باسم الدین- زوژا وبهتانًا؟ إيه الرسايل اللي بتوصلك منه؟ وإيه 
الرسايل اللى انت بتوصلهاله؟ 

بتسمعه؟ بتعرف تسمعه؟ بتعرف تفهم هو عاوز يقول إيه؟ 
بيصرخ إزاي؟ بيبكي إمتى؟ بتحس هو محتاج إيه؟ بتشوف 
قراراته واختياراته؟ قادر تستوعب حكمته وفلسفته؟ 

اقبليه الأول.. هايخس بعدها بمنتهى البساطةء وبأقل مجهود. 
ومن غير دكاترة ولا برامج دايت.. 

بلاش تععامل مع جسمك علی انه (قورة قساف dale Laos‏ 
دايا وماتسمحش له إنه ياخد حقه في الراحة والاستجمام.. 
إوعى تصدقي إن جسمك (عار). وانه جرهة وانه قلة آدب» 
وإنه هدفه الوحيد في الوجود هو متعة وإشباع كائن اسمه 
(de)‏ 


عاملوا آجسامکم ها تستحق.. لأنها تستحق.. 


۳۰ 


۳۱ 


(y) 
يا رجال..‎ 
ما حرموش نفسکم من انوفتکم..‎ 


(\) 


بیولوجبّا.. کل واحد فينا فيه هرمونات ذکورة وهرمونات آنونة 


يعني الراجل فيه -بشكل طبيعي- نسبة معينة من هرمون 
الذكورة (تستيستيرون) ونسبة أخرى أقل من هرمون الأنوثة 
(استروجين).. وكذلك المرأة فيها نفس النوعين من الهرمونات 


ده على مستوى التكوين الجسدي البيولوجي.. ومعظمنا عارف 
الكلام ده من أيام دراسة الأحياء في ثانوية عامة.. 


لكن الاي مادرسناهوش في الأحياء ولا في غيرها ومش عارف ليه 
أو إزاي لغاية دلوقت.. هو إن كل واحد فينا جواه على المستوى 
النفسي نفس التركيبة دي بالظبط.. 


يعني -نفسيًا- الرجل جواه رجولة وأنوثة» وا مرأة جواها رجولة 
وآنوشة.. بس مواصفات ومعاني ووظائف نفسية مختلفة.. والكلام 
ده معروف ومکتوب ومنشور من آبام الحضارات الانسانية 
القدهة لغاية یومنا هذاء مروراً بعلماء نفسیین کبار زی کارل 
جوستاف یونج ودونالد وینیکوت وهاری جانترب.. 


یه النكتة الظريفة دی؟ 


یه الکلام الغریب والصعب ده؟ 


yy 


في الحقيقة هو مش نكتة ولا كلام غريب ولا صعب.. بس إحنا 
اللي ساعات بنتجاهل أبسط الحقايق وأوضحها.. ده إحنا حتى 
راجل). و(راجل منسون).. 


إيه الموضوع؟! 


الموضوع ببساطة هي إن الرجولة (النفسية) اللي جوه حضرتك 
(كذكر)» هي المسئولة عن صفات زي الشجاعة والجدعنةء 
والشهامة: والإصرارء والتحدي» والمثابرةء وما إلى ذلك.. والأنوثة 
اللي جوه حضرتك (برضه كذكر)» مسئولة عن صفات زي الحنية 
والقرب والودة والرحمة والطيبة ورقة القلب وغرها.. 


نفس ال کلام بالنسبة ليكي (کأنشی).. الرجولة (النفسیة) اللي 
جواي هي اللي بتخليكي في بعض الأْوقات والواقف شجاعة 
وجدعة ومسئولة ومش بتيأسي وعندك استعداد تحاربي وتتحدي 
الكون كله علشان توصلي لهدفك.. والأنوثة اللي جواي» هي اللي 
في مواقف تانية بتطلع منك الحنان والحب والعطف والقرب 
والأمومة والرقة والطيبة والسماح.. 


ده بفرض إن حضرتك (رجل طبيعي)» وحضرتك (أنثى طبيعية).. 
وساعتها بنسمي دى (رجولة حقيقية)» ونسمي دي (آنونة 
حقیقیة).. ویکون موجود جواك وجواي خلیط متناسب من 
الاتنین.. فتکون شجاع y‏ نفس الوقت حنین» شهم وی نفس 
الوقت خجول, تعرف تشیل السئولية ون نفس الوقت متسامح.. 
متحدي وفي نفس الوقت قريب وودود.. وهكذا.. 


ví 


وإنتي تكوني طيبة وفي نفس الوقت حدودك واضحة, حنينة بس 
صارمة عند اللزوم.. رقيقة وفي نفس الوقت جدعة.. عطوفة وی 
نفس الوفت مش بتسيبى حقك.. وهكذا.. وهكذا.. وهكذا.. 


وكل ما تكون (كرجل) قريب من (الأنوثة الحقيقية) اللي جواك.. 
كل ما تكون صفاتها جزاً لا يتجزأ منك. ومش صعب عليك في 
وقت من الأوقات التعامل بيهاء وكل ما تكوني (كأنثى) قريبة 
من (الرجولة الحقيقية) اللي جواق.. كل ما تكون خصائصها جزءًا 
آصیلا من مکوناتك الشخصية» وتستخدميها في أوقاتها المناسبة.. 


كل اللي فات ده هو الطبيعي.. اللي من المفترض يكون عندنا 


ندخل علی الوجع بقی.. 


بس بعد ما تاخد نفسك شوية.. 


(1) 


مشهد ۱: 


- طفل عنده ۵ سنوات.. حد من آصحابه ضربه وهو بیلعب 
معاه.. 


- الأب: (وعی تعیط الرجالة مش بتعيط.. البنات بس اللي 
- يتكرر هذا المشهد مرات كتيرة وفي سياقات مختلفة.. 

- بعد سنة.. الطفل ياخد قرار نفسي داخلي إنه يدفن ملامح 
أنوثته الحقيقية اللي جواه علشان وصله من أبوه إنها ضعف» 
وإن الضعف الإنسانى شيء غير مقبول.. وها أن الأنوثة الحقيقية 
والرجولة الحقيقية مرتبطین (ومتعشقین) ی بعض بشکل فطري. 
فهیو کمان هایدفن رجولته الحقيقية ویستبدلها (برجولة 
مزیفة).. يعني یطلع راجل خشن. قاسي. بیستعرض عضلاته 
وقسوته وصوته العالي وافتراءه وعنجهیته علی خلق los call‏ 
„Ju Je‏ 


مشهد ۲: 


بشعرها وجمال جسمها.. 


fr 


- الأم: إيه يا بنت اللي إنتي لابساه ده؟ بلاش مسخرة وقلة 
أدب.. So Lb tles]‏ بري هاتعملى إيه؟ 


- وفي مرة آخری. حد من قرایبها آو آصحاب باباها آو جبرانها هد 


- بعد شوية» ومع كمية رسايل في نفس الاتجاه. تصل البنت 
ی استنتاج بسیط جدّه وهو إن الأنوثة عيب أو الأنوثة حرام 
آو الأنوئة (عار» وان (الأنوثة) بتجیب الشاکل, وتجیب الکلام. 
وتشجع الناس انهم هدوا ایدیهم علیها ویتحرشوا بیها ویسیئوا 
استخلالها.. 


- تاخد البنت قرار نفسي داخلي تفضل عايشة بيه طول عمرهاء 
وهو إنها تدفن أنوثتها الحقيقية وتعيش بأنوثة مزيفة علشان 
تتعايش مع اللي حواليها.. وكمان تدفن رجولتها الحقيقية, 
وتستبدلها برجولة مزيفة.. 


- نفس البنت عندها ٠١‏ سنة, قاصة شعرها قصة رجاليء 
بتتكلم بأسلوب فج لابسة قميص كاروء على بنطلون شبيه جذًا 
بالبنطلونات الرجالي.. وعندها يقين (معذورة جدًا فيه) إنها لو 
ما عملتش كده. وعاشت راجل (مزيف طبعًا) في هذا الجتمع. 
فهي مش هاتاخد حقهاء وهايتداس عليهاء وهاتتبهدل.. 

- بنت شبهها واتعرضت لنفس التجربة بالظبط.. تعيش بأنوثة 
(مزيفة). مليانة ميوعة ومياصة وإغواء وصوت سافر وضحكة 
تجیب آخر الشارع. لأنها قررت بعقلها الباطن تنتقم من كل 
اللي آذوها بأنها تخليهم (يريلوا) من الجري وراها با معنى 
الحرف.. 


۳۷ 


قبل ما الدنیا تتلخبط. وتفقد ترکیزك.. آنا هالخصلك الکلام ده 
احنا کلنا بنتولد وجوانا رجولة حقيقية (الجدعنة والشجاعة 
والاصرار وغیرهم), وأنوثة حقيقية (الحنية والقرب والممودة 
وغيرهم).. والرسايل اللي بتوصلنا من التربية وا مجتمع وساعات 
الفهم غير الصحيح للدين بتخلينا ناخد قرارات نفسية مصيرية 
عند سن معين بدفن أحدهما أو كليهما (لأنهم مرتبطين ببعض) 
واستبدالهم برجولة مزيفة (قسوة وخشونة وافترا)..أو أنوثة 
مزيفة (ميوعة ومياصة وإغواء سافر).. أو الاتنين.. وده بيحصل 
عند الستات والرجالة على حد سواء.. 


حلو الكلام؟ 
إنت اسمك مكتوب؟ 
لقيتي اسمك برضه مكتوب؟ 


اكتشفت أى حاجة جديدة فى نفسك أو فى حد تعرفه؟ 


۳۸ 


)+( 
بیوتنا الراْعة.. 
إعلامنا المثالي.. 
بيوصل لينا إيه من الرسائل النفسية بخصوص ال موضوع ده؟ 


بيقبل صفات الأنوثة الاي المفترض تكون موجودة بشكل طبيعي 
في الرجالة؟ 


الستات؟ 


بيشجع على الرجولة الحقيقية واللا بيزرع فينا الرجولة المزيفة؟ 


بيحترم الأنوثة الحقيقية واللا بيدفنها ويخلق مكانها الأنوثة 
المزيفة وبكل إصرار؟ 


أنا مش هاجاوب.. 


علشان الإجابات أنتم عارفينها أكتر وأحسن مني.. 


۳۹ 


(2) 


من آجمل آوصاف الأنوئة (الحقيقية طبکّا) |نها هي ال Being‏ 
يعني الوجود.. ليها علاقة بأصل الوجود الإنساني وكينونته.. 
ولو لاحظت هاتلاقي كل صفات الأنوثة (الحقيقية) اللي قلناها 
مرتبطة بنوعية وجود إنساني معين (الحنية. الود. القرب.....)» 
وفي المقابل» بتتوصف الرجولة (الحقيقية برضه) بأنها مرتبطة 
بال «Doing‏ يعني الفعل.. ولیها علاقة بالحرکة وطاقتها (الاصرار. 
الشجاعة. التحدي.......4 والأجمل والأجمل إن الفعل ما ينفعش 
من غير وجود.. يعني مهم أكون موجود وأحس بوجودي الأول 
علشان أقدر أتحرك وأفعل وأنفذ بعد كده.. 


الرجولة مالهاش أي معنى أو وظيفة لو مش مبنية ومتأصلة على 
وجود وكيان أنثوي حقيقي.. 

علشان كده دور الأم في التربية مهم وسابق جدًا عن دور الأب.. 
والأم هي اللي بتقوم في أول سنتين من عمر الطفل (سنوات 
الرضاعة) بترسيخ وزرع شعوره بكيانه وبوجوده من خلال كيانها 
ووجودها وقربها الجسماني والشعوري والحسي منه.. وبعدها 
يجي دور الأب اللي بيزرع فيه طاقة الفعل ورد الفعل والحركة .. 


أول سؤال هايقفز لذهنك دلوقت هو إزاي يكون الكلام ده 
صحيح بالرغم من إن حواء خُلقت بعد آدم, وخُلقت من ضلعه؟ 


واجابتي التواضعة -علی حد علمي- هي آنها خلقت من ضلعه, 
اللي کان (موجود) من یوم ما ربنا (بث) فیه من روحه.. 


(0) 


زي ما فيه رجولة وأنوثة في الأفراد.. أنا بأفترض إنه فيه رجولة 
وأنوثة في المجتمعات.. بمعنى إنه فيه مجتمع (ذكوري- مشر 
هاقول رجولي).. ومجتمع (أنثوي- وده لسه ما عرفهوش أوي).. 
وطبعًا إنتوا عارفين الكلام اللي جاي: 

مجتمعنا (ومجتمعات تاني كتير) قرر -من زمان جدا- پرفض 
الأنوثة ويحاربها ويشوهها ويدفنهاء مرة باسم التريبة» ومرة 
باسم العادات والتقاليد. ومرة باسم الفهم ا مغلوط للدين.. 
مجتمعنا قرر يستبدل الأنوثة الحقيقية, بأنوثة مزيفة ثُرضي -في 
الظلام- رجولته القاسية المتسلطة (المزيفة برضه).. 


مجتمعنا -فى رأيي- قرر -وبكل بساطة- يحرم نفسه من أجمل 
مافيه. ويشوه أروع خلقه. وينتقم من نفسه.. في نفسه.. 


إحنا بنخاف من ال مرأة.. بنغاف من الأنوثة.. علشان كده 


إحنا مرعوبين من وجودها وقدراتها وحيويتها.. علشان كده 
بنموتها بالحياة.. 


احنا مهددین من احساسن بالضعف قدامها.. علشان کده 


En 


بنوصفها إنها متقلبة المزاج.. رغم إن الطبيعة نفسها متقلبة 
ا مزاج.. وفيها ليل ونهار وصيف وشتا.. الأنوثة برضه فيها 
ليل ونهار.. وصيف وشتا.. لأن وجودها مرتبط بوجود الطبيعة 
وكيانها وصفاتها.. 

بنشوه جسمها باسم الدين كذبا وزورا وبهتانا وافتراء.. علشان 
نحرمها من مجرد الشعور بجسمها واحتياجاته. اللي بنعتبرها 
مش من حقها. 

بنفرض عليها بوصايتنا الغاشمة طريقة كلام وطريقة شغل 
وطريقة عيشة. هي أقرب للعبد في حضرة السيد.. علشان نتغلب 
على إحساسنا العميق بالخوف والضعف والتهديد من مجرد 
وجودها وكيانها وحياتها.. 


بنطفيها.. لأننا خايفين نتحرق من نورها.. 
بنهينها.. لأننا مرعوبين من إحساسها بكرامتها.. 
بنخنقها.. لأننا مش قادرين نستحمل انطلاقها وحريتها.. 


الأنوثة هي الإبداع.. 
هي الحرية.. 


<۲ 


هي الوجود.. 
والجمال.. 
والنور.. 


هي الأرض الخصبة.. والسماء اممحتوية الساترة.. 
هي البدایة.. والنهایة.. والرحلة.. 


الأنوثة هي رحم الحياة.. 


يا رجال.. 


ما تحرموش نفسكم من أنوثتكم.. 


۳ 


۳( 
التلاته اللي عايشين جواك 


باختصار شدید.. ومن غير أي مقدمات.. فيه تلات بني آدمين 
غير بعض عايشين جواك في اللحظة اللي بكلمك فيها دلوقت.. 
يعني جسمك عامل زي ما يكون شقة مفروشة فيها تلات أوض 
منفصلة.. كل أوضة فيهم عايش فيها بني آدم غير التاني.. وكل 
واحد فيهم ليه حياته وذكرياته وتصرفاته الخاصة بيه لوحده.. 
وفي كل موقف في حياتك. واحد من التلاتة دول بيمسك زمام 
الأمور.. ويكون ليه الغلبة والسيطرة على الاتنين التانيين.. 
وهكذا.. 


اللي بيطلع منك وآنت 3 حفلة آو فرح أو رحلة مع أصحابك.. 
اسمه (الطفل) بتاع حضرتك.. ساکن جواك من آیام طفولتك» 
وبیطلع ویشم نفسه وقت اللعب والهزار والفرح والتنطیط.. 
الطفل ده هو نسخة منك وآنت صغيرء. متخزنة جواك وبتمسك 
زمام نفسك نف الوقت الناسب.. وقتها الطفل ده بیلبسك (زي 
العفریت کده).. يعني بتکون طفل. بتکون ف حالة طفولية 
سائدة.. تسمع وتشوف وتفهم وتستقبل وتتصرف زي CUS Le‏ 3 
طفولتك بالظبط.. تتحرك هرونة وليونة وحرية, تفهم وتستوعب 
تلعب وترقص وتسرح بخيالك وتبدع بدون حدود.. 


الشکل ده من الطفل الداخاي بتاعك اسمه حالة الأّنا الطفلية 
9Í ..Child Ego State‏ (انطقل ال ).. علشان هو فعلا حر.. زي 
ما خلقه ربنا على فطرته.. قبل ما يتربى ويتشوه ويتكيف على 
اللي أبوه وأمه عاوزينه.. ساعتها هايكون ليه اسم تاني.. وشكل 
تاني.. اسمه (الطفل المتكيف) أو (الطفل المذعن).. وده برضه 
موجود جواك.. ببس دي النسخة اللي حضرتك جيت عند سن 
معين وقررت تتنازل فیه عن تلقائيتك وفطرتك وحريتك وصوتك 


<۷ 


العالي وحقك نی الاعتراض والاختیار والقبول والرفض.. وتتحول ال 
طفل لطیف ظریف بیسمع الکلام ویشرب اللبن وما یقولش 
(لأ) علشان اللي حواليه پسقفوله ویقبلوه ویحبوه ويهتموا بيه 
ويرضوا عنه.. الطفل ده صوته واطي.. وقعدته منحنية.. وعينه 
مكسورة.. وحضرتك بتلبسه برضه ما الظروف اللي حواليك تكون 
قاسية وصعبة وإنت مش عارف تعمل معاها أي حاجة غير إنك 
ما تكونش نفسك.. 


فيه شكل تالت للطفل الداخلي ده اسمه (الطفل اطتمرد).. وده 
اللي دايا رافض لأي قواعد أو قوانين.. دايا في صراع أو منافسة 
مع غيره.. عنيد وصعب الانقياد وسريع الصد والرد. 


ده الساكن الأول.. اللي اسمه (الطفل الداخلي).. اللي ممكن يكون 


(طفل حر).. أو (طفل متکیف/مذعن) آو (طفل متمرد).. واللي 
بتتحول حضرتك لواحد منهم في مواقف معينة.. وبالمناسبة.. 


كلمة تتحول هنا معناها تتحول بجد.. بالمعنى النفسي والحضور 
العقاي والسلوك الجسدي.. 


الساکن التانی.. اسمه (الوالد).. آو (حالة الأٌنا الوالدیة) ۳۵۲6۵6 
۶ 1:20 زي ما (ٍريك ببرن) صاحب النظرية دي ما بیسمیها. 
وده بقى يا سيدي الأب (أو الأم).. اللي بيطلع من جواك وقت 
ما تكون في موقف يستدعي الحنان والأبوة (أو الأمومة) وسعة 
الأفق.. موقف محتاج سماح وعطف وتفهم وعطاء.. حالة 
مطلوب تكون فيها كبير.. بيسمع ويسمح ويطبطب وينصح 
ويرشد.. تحس باللي قدامك وتراعيه وتساعده وتقدر احتياجاته.. 
زي الأب ما بيعمل ما ابنه بالظبط.. 


1:۸ 


بس زي ما الطفل اللي جواك ليه أكتر من صورة.. برضه (الوالد) 
اللي جواك ليه أكتر من صورة.. الصورة الأولى اللي وصفناها دي 
اسمها (الوالد الراعي).. وده شكل طيب وحنين من صورة الأب 
(أو الأم) اللي اتكونت عندك من صغرك» من خلال تعاملك مع 
آبوك وأمك ومدرسك وکل من کان هثل (والد) بالنسبة لك.. فیه 
بقی صورة تانية للوالد ده ممکن برضه تکون اتکونت عندك 
من خلال والديك آو من هثلهم اسمها (الوالد الناقد). وده ما 
بیطلع من جواك بیکون شخص قاسي وغاضب ومش بیعجبه 
العجب.. حد مش بیبطل نقد ولا لوم ولا آوامر ولا تعلیمات.. 
صارم وقاطع ومتسلط ومش بیرضی آبذا.. الحالة دي بتلبسك نی 
امواقف اللي بتستفزك وتثبر غضبك وتخرجك بره اطار التفهم 
والحکمة.. لأنك ساعتها مش بتسمع ولا بتفهم ولا بتدي فرص.. 
آنت بتکون ثور هائج صلب الرآًي ما ینفعش معاه آخد ولا 


عاوز أؤكد إن كل شخصية أو حالة من دول ليها ما يميزها من 
طريقة في الكلام.. نبرة في الصوت.. طريقة في الحركة والمشي 
والجلوس.. شوية كلمات معينة خاصة بيها.. تعبيرات وش 
مختلفة.. طريقة في استقبال الأحداث والتعامل معاها.. وحتى 
بناء عصبي خاص في المخ.. وكأنها فعلا فخص منفصل بذاته.. 


يعني لما تكون في حالة (الطفل الحر).. بتتحرك ببساطة, بتستقبل 
بدون نقد ولا حکم. بتفکر مرونة من غبر کلاکیع ولا تعقیدات» 
کلامك بیکون فیه کنبر من العفوية والفکاهة والبهجة واطرح.. 
بتعبر عن نفسك وعن مشاعرك بتلقائية ومن غير تكليف.. وما 
بتکون ف حالة (الطفل التکیف/الذعن), بتکون هادي جذا.. 
منسحب.. بتسمع الکلام بدون مناقشتة.. بتخاف تقول ..)١(‏ 


1۹ 


تستحمل الاساءة والاهانة من غبر رد.. قعدتك منحنية» صوتك 
«bly‏ معندکش آي استعداد للاعتراض آو الاختلاف آو النقد 
gl‏ الابداع.. کلماتك بتکون من قبیل (هو لیه بیحصل معابا 
کده؟).. (آنا حظي دايا وحش؟).. (أنا نفسي في كذا- بكسر 
النون).. وما بتكون في حالة (الطفل المتمرد) بتعترض وتتمرد 
على أي شيء وکل شيء.. 


ولو لبستك حالة (الوالد الراعي).. بتطبطب كتير على اللي 
حواليك» وبتستخدم كلمات زي (عاوز أساعدك).. (علشان 
مصلحتك).. (آنا آدری منك):: وهکذا.. ولو کنت ف حالة (الوالد 
الناقد).. کلامك بیکون ملیان (لازم) و(الفروض) و(هو کده).. 
وبتشهر صباع (السبابة) كتير في وجه غيرك كتعبير عن اللوازم 
والفروضات والقواعد والغضب والصرامة اللي بتکون فیها.. 


فيه بقى حالة تالتة وأخيرةء ساكنة جواك زي إخواتهاء وبتطلع 
منك في مواقف مختلفة شوية.. الحالة دي اسمها (البالغ) أو 
(حالة g tie athe gag ..Adult Ego State (6441) LVI‏ 
المواقف الاي تستدعي تحکیم العقل ووزن الأمور والتعامل مع 
الحقائق والواقع بقل قدر من الشاعر.. في الحالة دي |نت بتقدر 
تظبط انفعالاتك وردود آفعالك من غبر تلقائية الطفل» ومن 
غير حنية أو قسوة الوالد.. إنت هنا كمبيوتر.. ما تعرفش غير 
المنطق والحسابات والتجرد من العواطف علشان توصل لرأي 
أو تاخد قرار.. بتكون محايد.. صريح.. حكيم.. هادي.. متزن.. 
بتسأل أسئلة مباشرة (ليه؟ إزاي؟ إمتى؟) علشان تفهم وتعرف 
وتستوعب.. وبتتكلم كلام واضح من قبيل (ده رأيي).. (أعتقد 
كذا).. (من وجهة نظري) علشان تتواصل مع اللي قدامك.. 


طبعّا الکلمات دي وغیرها ممکن تطلع من gl‏ حد من الحالات 
التلاتة.. ببس الطريقة الاي بتتقال بیها والعنی القصود منها 
وتعبيرات الجسم والوش اللي بتصاحبهاء بتختلف من حالة 
للتانية.. 


يبقى موجود جوه حضرتك دلوقت تلات حالات بنسميهم 
(حالات الأنا) 5625 مو8.. تلات بني آدمين منفصلين عايشين 
جواك.. كل واحد ليه تاريخه وصفاته وسلوكه.. وكل واحد فيهم 
بيلبسك في موقف معين.. وساعات ده بيكون بينك وبين نفسك 
في شكل صوت داخاي.. فكرة ملحة.. رغبة مجنونة.. إحساس 
بالذنب.. أو عند بعض اطرضی وساوس آو هلاوس آو ضلالات.. 


با مناسبة التلات حالات دول موجودين جوانا من وإحنا صغيرين.. 


يعني كلنا بنشوف البنت الصغيرة اللي بتتعامل بكل أمومة 
(حالة الوالد الراعي) مع العروسة بتاعتها (وساعات مع أمها 
وأبوها).. وكلنا بنشوف الطفل اللي عنده خمس أو ست سنين 
وهو بیعنف آخوه آو آخته الصغيرة ويرفع صباعه (حالة الوالد 
الناقد) وهو بيكلمها ويقولها المفروض تعملي كذا أو لازم تقولي 
كذا.. أو نما ساعات يلبس نضارة أبوه ويبدأ يتفلسف (حالة 
الراشد) ويسأل أسئلة منطقية ويقول كلام أكبر من سنه مليان 
وقائع وحقائق وكأنه حكيم زمانه.. 


وه 


مهم نعرف إنهم مش بس تلات حالات أو تلات أشخاص.. لأ.. 
هما في الحقيقة أكتر من كده بكتير.. بس دي العناوين الرئيسية 
والحالات المهمة.. 


وهنا السؤال: هو أنا مين فيهم؟ 


والإجابة هي إن حضرتك كلهم gly Ae)‏ شيرين- أنا كتير).. بس 
3 كل موقف حضرتك بتكون واحد منهم.. وده الطبيعي والصحي 
والفید.. لکن لو طلع ی موقف ماء حد من جواك غير مناسب 
للموقف.. یبقی ساعتها ده مرض نفسي ووضع غبر طبيعي ولا 
صحیح.. يعني ها یطلع (الوالد الناقد) من جواك في حفلة أو 
رحلة ویقعد ینقد ویلوم ویتکلم بلغة (لازم) و(الفروض) 
يبقى ده مش طبيعي.. وطا تلیس حالءة (الطفل الحر) وانت 
في المحاضرة وتقوم تتحزم وترقص يبقى ده برضه مش طبيعي.. 
وما تتحول إلى (العاقل الراشد) وإنت قاعد مع حبيبتك وتكلمها 
بلغة الحقائق والأرقام والحسابات.. يبقى تطلع على الدكتور 
النفسي على طول.. 


أصحاب المدرسة دي في علم النفس (اسمها مدرسة التحليل 
المعاملاق) 515:[هصى 10221ء12252.. بيشوفوا إن الاكتتاب هو 
(طفل مذعن) خاضع خانع طول الوقت.. وان الهوس هو (طفل 
حر) بزيادة شوية أو (طفل متمرد) قرر يثور على العالم وعلى 
اللي حواليه.. وإن الطبيعي إن التلات حالات يتكاملوا مع بعض 
تحت القيادة الحكيمة بتاع (الأنا الراشدة) اللي تسمح كل شوية 
بالتناوب وتبادل الأدوار.. 


oy 


الكلام ده کلام نظري ومتخصص وممکن أي طالب علم نفس 
يقراه في أي كتاب أو مذكرة أو صفحة إنترنت.. مالنا إحنا ومال 
القصة دى.. 


أقولك.. 


القصة دي تخص حضرتك شخصيًا.. لأن التلاتة دول عايشين جوه 
كل حد فينا.. ومهم نعرف نفسنا بكل تفاصيلها وخباياها.. 
مش بس كده.. ده فيه حاجة في منتهى الخطورة والأهمية في 
الموضوع ده.. لدرجة إنه بيتم تدريسه للناس اللي شغالين في 
مجال الإعلانات والدعاية ورؤساء الشركات والمخابرات والمدربين 
وغيرهم.. وهي: 


Bass 


& 


“Y 

مين من التلاتة اللي جواك بیتکلم علی لسانك؟ 
مين عندك بیکلم مين عند اللي قدامك؟ 

إنت بتخاطب مين في غيرك؟ 

بتحرك مين في شريك أو شريكة حياتك؟ 
pao‏ مين في صاحبك أو مديرك أو زميلك؟ 


قصادك؟ 


oy 


كلام غریب ومجنون.. 
بس في الحقيقة.. هو عين العقل.. 


إزاي؟ 


بص يا سيدي.. 


في كل تفاعل أو تعامل مع حد. واحد من التلاتة اللي جوانا 
بیکلم واحد من التلاتة اللي جوه الآخر.. والطبيعي والسليم إن 
اللي أوجه له الكلام هو اللي يرد عليه.. مش أكلم حد ويرد 
عليا حد تاني.. لكن لو أنا كلمت حد ورد عليا حد SL‏ ممکن 
تحصل قفلة وينتهي التواصل قبل ما يبدأ.. 


يعني لما حضرتك تبقى راجع البيت بعد يوم شغل وتعب 
وإرهاق.. وتقول طراتك هنتهی الهدوء والعقل والواقعية (حالة 
الأنا الراشدة): أنا جعان جدًا.. عملتي الأكل؟ الطبيعى إنها ترد 
عليك ب (الأنا الراشدة) اللي جواها برضه. وتقولك: آه الأكل 
جاهز.. أو كنت مشغولة النهاردة ومالحقتش أجهزه.. ده اسمه 
تفاعل طبيعي.. لکن طا تروح رادة عليك هنتهی الشعور بالظلم 
والإهانة وعدم التقدير وتقولك: هو إنت مش شايف غيري؟ ما 
فيش غير أنا الاي تتعب وتشقى وإنت جاي عاوز تاكل على 
الجاهز؟ مش تقذر تعبي شوية؟ حرام عليك!! يبقى (الطفل 
الذعن- التکیف) اللي جواها ببرد علی (الوالد الناقد) اللي 
عندك.. وده يعمل (قفلة) فورية في العلاقة.. ولو اتکرر بالشکل 
ده (من ناحيتها أو من ناحيتك) هايقطع التواصل بينكم من 
أساسه.. ويبقى اسمه تفاعل (متقاطع).. 


of 


لو انت طالب وبتمتحن امتحان شفوي.. والدکتور بیکلمك 
بحالة (الراشد) وبیسألك هنتهی العقل سوال بسیط.. فالطبيعي 
ٍنك ترد علیه رد برضه (راشد) ومنطقي وواقعي بالاجابة 
السليمة (آو حتى غير السليمة).. لكن لو رديت عليه وقولتله: 
معلهش يا دكتور أنا ما ذاكرتش مادتك کویس ومش مستعد 
للامتحان.. يبقى إنت كده بتستفز فيه بكل وضوح (الوالد 
الناقد)ء وهاتلاقيه يرد عليك ويقولك منتهى الغضب: طيب 
خد الصفر ده وامشي يا شاطر.. 


لو ابنك بيكلمك ب(الطفل الحر) اللي جواه وبيقولك: ما تيجي 
تلعب معايا شوية يا بابا.. هو بيكون عاوز (الوالد الراعي- 
الحاني) اللي جواك يرد عليه ويقوله: وماله يا حبيبي»› باللا 
بينا.. لكنه أكيد مش عاوز (الراشد) بتاعك يقوله بمنتهى المنطق 
وبدون أي عواطف: أنا مشغول ومش فاضي دلوقت. 


يبقى مهم تعرف مين جواك بيكلم أو بيرد على مين جوه اللي 
بتتعامل معاه.. علشان ده ممكن يساعد جدًا على التفاهم 
والتواصل (لو اللي بكلمه هو اللي بيرد عليا). أو يكون سبب في 
سوء التفاهم وقطع التواصل (بما اللي يرد يكون غير اللي اتوجه 
له الكلام).. 


طبعًا فيه نوع أهم وأخطر من النوعين دول في التواصل.. اسمه 
(التفاعل الخفي).. وده فيه اتنين من عندك بيكلموا اتنين من 
عند اللي قدامك في نفس الوقت.. حد بيكلم حد بشكل ظاهر 
وواضح.. بس حد تاني من عندك بيوصل رسالة خفية وغير 
ظاهرة لحد تاني من اللي قدامك.. معلش استحملني في الجنان 
ده شوية.. 

يعني الأب بیقول لابنه ب(الوالد الراعي) بتاعه: یا حبيبي ما 
يهمكش.. ذاكر واعمل اللي عليكء وادخل الكلية الاي إنت 
عایزها. واللي یجیبه ربنا کله کویس.. بس من تحت Uy‏ 
بيقوله بنظرات عینه وبتصرفاته عن طریق (الأّب الناقد): اوعی 
تدخل غير كلية الطب. أو الأم تقول لبنتها بشکل واضح: ابري 
بقى واتجوزي يا حبيبتى علشان نفرح بيكي.. بس في نفس 
الوقت وبشکل خفي (الطفل) اللي جواها بیقول للبنت: إوعي 


” 


تکبري وتتخاي عني.. |وعي تكبري وتسيبيني.. الرسایل امتناقضة 

اللي بالشکل ده ممكن تجنن بجد.. 


أقولك نكتة بقى علشان نعيد ترتيب مخنا شوية بعد اللخبطة 
دي كلها.. الأجانب لما بيحبوا بعض.. بيدلعوا بعض.. هو يقولها 
با (بيبي).. وهي تقوله يا (بيبي).. الطفل اللي جواه بيستدعي 
ویحضر ویخاطب ویطلع الطفل اللي جواها.. والعکس بالعکس.. 
آما عندنا بقیی تلاقی الاتنین الحلوین آول ما یتجوزوا.. هو 
یقولها یا (ماما).. وهي تقوله با (بابا).. عرفتوا |حنا بنطلع من 
بعض إيه.. وبنستدعي إيه عند بعض؟؟!! 


مهم كمان نعرف إن كل حالة من دول ليها مفتاح.. وكل شخصية 
فيهم ليها مدخل.. يعني لما يكون واحد قافش وزعلان وقرفان 
من نفسه. وعايش حالة (الوالد الناقد) أو (الطفل المذعن- 
(الطفل الحر).. تهزر معاه.. تزغزغه.. كده يعني.. مش تقفش 
عليه وتلومه وتعاتبه وتكرهه في نفسه أكتر ما هو كارهها.. 


كه 


ودا تکون مراتك فرحانة وبتدلع وتهزر وتتنطط قدامك. ومالیها 
الحکیم الفیلسوف النطقي اللي جواك ولا تنقدها آو تعکم 
علیها ب(الوالد الناقد) بتاعك.. 

في تعاملاتك مع مرء‌وسيك.. مهم تکون ساعات والد وساعات 
راشد وساعات طفل حر.. ومهم تحرك فيهم وتستدعي کل دول 
برضه من عندهم وقت اللزوم.. 

تفتكر بقى الناس بتوع الدعاية والإعلانات بيكلموا ويستدعوا 
مين جوانا؟ 


الطفل الحر طبعًا.. 

بيكلموه بالأغاني والموسيقى والإبداع.. بيستدعوه بخفة الدم 
والرشاقة والجمال.. بيحضروه بالألوان والرسومات والأشكال 
المبهجة.. علشان (الطفل الحر) ده هو الاي عنده رغبة وتطلع 
وحب استطلاع.. وهو اللي هايشتري.. ده ما يمنعش طبعًا انیم 
في بعض الأوقات القليلة بيكلموا (الوالد) أو (الراشد).. 


فيه ظاهرة مشهورة في الشعر الجاهلى وبعض الشعر الحديث.. 
وهي إن الشاعر بيفتتح أشعاره بحاجة بيسموها (مخاطبة 


الصاحبين).. يعني يوجه كلامه وشعره (لاتنين) زي مثلا: 
(اختلاف النهار والليل يُنسي.. اذْكُرَا لي الصّبا وأيام أنبي).. 

لغاية النهاردة ما حدش عنده تفسیر واضح للحکاية دي.. ليه 
اتنین. اشمعنا یعني؟ طیب مين هما الاتنين دول؟ وليه الحكاية 
دي بتتكرر كتير؟ متهيألي إن أوضح تفسير للظاهرة دي بعد الكلام 
اللي فات هو إن الشاعر بيكون في حالة من التلات حالات دول 
(الطفل/الوالد/الراشد) وبيكلم (بعقله الباطن) الاتنين التانيين 
WH‏ جواه.. 

فيه حاجتين مهمين قبل ما أخلص.. 

آولا.. یا ریت تکون شوفت انت علاقتك ابه بأجزاءك الداخلية.. 
عامل إيه مع الناس الاي عايشة جواك؟ حالات الأنا بتاعتك 


متفاهمة ومتناسقة وبتحب بعض وبتعرف تخرج إمتى ومع 
مين؟ واللا إنت فى خناقة داخلية عنيفة.. فیها آجزاء نفسك 


كارهة بعضها وإنت رافض دي ومقاطع دي وعاوز تخلص من 
دي؟ قابل نفسك كلها على بعضها بكل حالاتها وأحوالها واللا 
مقسمها ومجزءها ومخليها حتت ما لهاش علاقة ببعض؟ 
ثانيًا.. اسأل نفسك: مين بيطلع من جواك؟ وإمتى؟ ومع مين؟ 

شوف إنت بتكلم مين في الشخص اللي قدامك؟ 

اعرف إنت بتوصل إيه على المكشوف؟ وإيه من تحت لتحت؟ 
اكتشف.. مين بيتكلم على لسانك؟ 

اتعلم عن نفسك.. واعرفها.. واتعلم عن نفوس الآخرين واعرفهم.. 
علشان ده مفتاح مهم جدًا.. 


في أي علاقة صحية.. 


مه 

):( 
انت شایفی؟ 


(سبجموند فروید) کان عنده صاحب وآستاذ اسمه (برویر).. 
بروير كان برضه محلل نفسي واشتغل وكتب مع فرويد شوية.. 
وكان عنده مريضة مهمة جدا نی تاریخ التحلیل النفسي اسمها 
(آنا) بتشدید النون.. کانت بتعاني من أعراض نفسية كتيرة 
وصعبة اصطلح على تسميتها وقتها (هيستيريا).. 


(أنا) خلال رحلة علاجها حست بمشاعر حب وانجذاب ناحية 
الدكتور بتاعها.. والمشاعر دي فضلت تزيد لغاية ما تحولت 
لرغبة جنسية وأحلام بالزواج.. (بروير) كان بيحلل ده نفسيًا 
ويحاول يحله ويعالجه بهدوء لغاية ما (أنا) تصورت إنها 
حامل منه وبدأت تطارده.. الراجل توقف عن علاجها وحوّلها 
للمستشفى.. ويقال إنه من وقتها ساب المهنة كلها.. 


المهم.. فرويد كان شريك بروير في الشغل والتحليل النفسي.. 
وکان بیتابع تحلیل وعلاج حالة (آنا).. وقدر من خلال ده انه 
یکتشف ان کل امشاعر الاي کانت (آنا) بتحسها ناحبة (برویر) 
هي § الحقيقة مشاعر قدهة ومتخزنة جواها JE ao Lob‏ 
خالص.. افترض انه آبوها.. واٍن الشاعر دي فضلت کامنة ساكنة 
جواها لغاية ما جه شخص في حياتها هثل دور الأب (اللي هو 
كان ا معالج النفسي).. واتحركت المشاعر دي تاني» وتم إسقاطها 
(طرحها) على شخص (برویر)» وبقت حاسة إنها بتحبه وبقي 

عندها الرغبة الطفولية في إنها تعيش حياتها معاه على طول.. 


حالة (آنا) بالإضافة لكتير من الحالات اللي كان بيعالجها فرويد 
وبروير ساعدت على صياغة مفهوم اسمه (الطرح) ودخوله عام 
التحليل والعلاج النفسي لغاية النهاردة.. 

(الطرح) معناه ببساطة اعادة توجیه مشاعر وآفکار وساعات 
سلوکیات ناحية حد معين في الحاضر (بشكل غير واعي) في حين 
إن أصلها ناحية حد تاني خالص في الماضي.. وليه صور کتبر جذا.. 


وغيره وغيره.. 


المفاجأة بقى إن ظاهرة (الطرح) دي مش بتحصل بس في حجرة 
Dil‏ النفسي.. لا.. دي بتحصل 3 «al‏ 89 الشارع.. وی 
الشغل.. وفي أي حتة.. 


ILS 
إيه الكلام ده؟!‎ 


الكلام ده معناه ببساطة إن ممكن حضرتك تحس بمشاعر ناحية 
حد.. وهي في الحقيقة ناحية حد تاني خالص !! 


ما حضرتك تشوف واحدة في الشارع لأول مرة.. وتحس ناحيتها 
بحب مفاجئ وقوي وسریع ورهییییییب.. وتشوف فجاة انها 
أفظع بنت في الدنیاء وآروع کائن ی الوجود وإنها مليانة حنية 
ورقة وملائكية. من غير حتى ما تكلمها كلمة واحدة.. یبقی 
ساعتها فيه احتمال كبير إن المشاعر دي تكون قدهة ومتخزنة 
جوالك ناحية حد تاني خالص.. حبيبة سابقة.. مدرستك زمان.. 
صورة والدتك اطثالية 3 ذهنك.. وهكذا.. 


۲ 


بلاش کده.. ها رئيسك أو مديرك في الشغل يعدي من قدامك 
وينسى يقولك صباح الخير.. تقوم حضرتك تحس بغضب شدید. 
أو خوف غير مبرر وتبدأ تتعامل معاه بشكل مليان جفاء 
وعنف أو رهبة ورعب.. يبقى غالبًا الموقف ده حرك فيك 
مشاعر قدهة ناحبة حد تانی نی حياتك.. من آول مدرسك نی 
ثانوي.. لغاية آبوك.. 


ماتروح بيتك.. وتحصل بينك وبين مراتك مناقشة عادية جدّا 
لأي سبب تافه.. وتلاقي منها رد فعل قوي وعنيف وغير متناسب 
مع الموقف أو السبب.. يبقى هي غالبًا مش بتكلمك إنت.. دي 


وما فيش أشهر من المثل المتكرر كل يوم بين الزوجة وحماتها.. 
اللي بتقوم فيه الزوجة عادة بشكل غير واعي بطرح كل 
مشاعرها السلبية الكامنة في عقلها الباطن ناحية آمها (واللي 
ممکن هي نفسها ما تکونش عارفة نها موجودة ولا عبرت 
عنها قبل کده) وتعید توجیهها ناحية حماتها.. في مشهد متکرر 
بشكل يثير الدهشة في معظم البيوت تقريبًا.. من غير ما حد 
يسأل: هوده أصله إيه؟ 


بعض عمالقة التحليل النفسي بيقولوا إنه ما فيش علاقة تخلو 
في مرحلة من مراحلها من جزء (طرحي).. وإن النمو الصحي 
للعلاقات بيخلي الجزء ده أقل ما يكون.. والجزء الحقيقي هو 
الأكبر والأغلب.. 

بالناسبة.. آکتر وأشهر آنواع العلاقات اللي بتسهل عملية (الطرح) 
دي هي العلاقات عبر الانترنت آو التلیفون.. الاي مش بتکون 
شایف فبها الطرف التاني وانت بتکلمه.. وده بیساعد جدّا انك 
ترمي عليه من جواك كل الاي متخزن ومش لاقي حد يترمى 
nih OLS jo Wiel Eg doh! Laub‏ لأن كمان فيه مسئولية 
بتقع على الجانب الآخر في تحريك وتنبیه وساعات [ثارة بعض 


حد یتعامل معاك بمشاعره ناحية نفسه هو شخصيًا أو ناحية 


جزء بيحبه أو بيكره فيها.. 


إحنا غلابة جذا.. 


تصور إنك فى بعض الأوقات مش بتكون شايف اللى قدامك 


وإن ساعات حد يكون بيتعامل معاك على إنك شخص تاني إنت 


وإن علاقاتنا مع بعض مش إحنا بس الشريك الأساسي فيها.. 

طيب.. أعرف منين إذا كانت مشاعري وأفكاري وسلوكياتي ناحية 


oo. 


حد طبيعية واللا (طرحية)؟ 


طبعًا ده سؤال صعب وإجابته أصعب.. لكن باختصار.. أول ما 
تلاقي مشاعرك ناحية حد كتيرة جدًا.. وسريعة جدًا.. وما لهاش 
أي مبرر.. اعرف فورًا إنك (غالبًا) مش شايف الحد ده. ومش 
بتتعامل في الحقيقة معاه هو.. إنت بتتعامل مع حد تاني» من 
خلاله.. طبعًا فيه حاجات واحتمالات وتفاصيل تانية كتير.. بس 
مش وقتها.. 


فيه دعاء شهير بيقول: (اللهم أرنا الأشياء كما هي).. 
يارب.. 


ES 


أرنا الأشياء كما هي.. 


“vo 


)0( 
إوعى تلبس 


الفصل ده هو الوجه VI‏ للفصل السابق.. 


يعني هنا مش إنت اللي عندك مشاعر ناحية حد وهي أصلا 


لا 


هنا آنت الحد اللي بتترمی علیه الشاعر دي.. وهي أصلا مش 
تبعكء. ولا تهت ليك بصلة.. 


بص يا سيدي.. 


عاوزك كده بهدوء وببساطة تبص حواليك.. أو بصيغة أدق.. 
تبص على الناس اللي حواليك.. 


بالراحة كده.. 


بص كويس.. 
قرايبك.. حبايبك.. جيرانك.. أصحابك.. مراتك.. جوزك..أي حد 
„gu‏ 


كل واحد من الناس دي جواه (غالبًا) سيناريو قديم.. يعني 
مجموعة من الأحداث الحياتية اللي اتعرض لها في مرحلة من 
مراحل عمره. وما زالت عايشة جواه كما هي بنفس ال مشاهد 
وا لمشاعر والأفكارء كأنها لسه حاصلة حالاً.. يعني حد ما زال 
جواه شكل وتفاصيل علاقته بأبوه. وإزاي كان طيب وحنين 
وصبور.. حد لسه محتفظ بمشاعر خوفه من أخوه الكبير.. حد 
مفتقد حبيبته الأولى.. 

واحدة مش قادرة تنسى نظرات الشك والارتياب الاي كانت 
بتشوفها في عين أمها لما ترجع البيت متأخر شوية.. واحدة لسه 
محفور جواها الأذى النفسي والبدني اللي اتعرضت ليه وهي 
صغيرة على إيد واحد جبان وندل استحل نفسها وجسمها.. 
واحدة تالتة مش قادرة تنسى الرعب اللي كانت حاسة بيه لما 
تاهت عن مامتها في السوق وهي صغيرة.. 


وغيره.. وغيرها.. 


دراما شغالة جوه كل واحد أو واحدة.. مبنية علی آحداث قدهة 
عدى عليها الزمن وفات.. كل دراما من دول سايبة أثر.. وكل 
حدث أو مشهد أو حكاية من دول سايبة رسالة نفسية مهمة 
وأساسية جدًا في التكوين النفسى بتاع كل حد فينا.. رسالة 
بيعيش بيها عمره.. وبيبني عليها حياته.. وبيتعامل على أساسها 
مع الناس.. 


يا لهوي!! 

يعني إيه؟ 

يعني حد وصلته رسالة مضمونها "إنت ما تستاهلش" بكل 
تنويعاتهاء زي "إنت ما تستاهلش تتحب" أو "إنت ما تستاهلش 
تفرح".. أو "إنت ما تستاهلش غير درجاتك في الثانوية العامة".. 
أو "إنت ما تستاهلش غير اللي أنا أسمحلك بيه".. 

حد تاني وصلته رسالة بتقول "محدش هايهتم بيك إلا لو كنت 
مريض".. وفي قول آخر "محدش هايعيرك أي اهتمام إلا لو كنت 
صانع للمشاكل".. وفي قول ثالث "عاوزانا نشوفك يبقى تجذبي 
انتباهنا على قد ما تقدري".. 

حد الث وصلته رسایل مجملها "ما بنفعش تعتمد علی نفسك 
وأنا موجود".. أو "إنت ما تقدرش لوحدك".. أو "إنت هاتفضل 
صغير على طول".. 


حد رابع شبع رسايل من نوع "اعمل كل حاجة تخليني 
أرضى".. أو "أنا مش هارضى عنك أبدًا".. أو "مهما عملت.. كأنك 
ماعملتش حاجة".. 

وهكذا.. وهكذا.. 


كتير من اللی وصلته رسایل بالشکل د۵.. واللی جواه دراما 
عاملة كده. ما بيكونش قدامه وقت ما وصلته إلا إنه يصدقهاء 
نها LU‏ بتکون وصلته من آقرب الناس لیه.. وف وقت وعمر 
وظروف تخليه ما يقدرش يعمل أي حاجة غير إنه يستسلم 
Lad‏ 


مش بس كده.. ده بيفضل طول عمره عايش بيها.. وممحور 
حياته حواليها.. وبيتصرف على أساسها.. 


والأصعب من كل ده.. هو إنه ساعات بيسعى طول الوقت إنه 
يحققها.. آه.. يحققها.. ويثبتها.. وكأنها نبوءة.. ما ينفعش غير 
إنها تتحقق.. وده لسبب بسيط جد!| !ااااااا.. هو إنه ما عرفش 
عن نفسه وعن اللي حواليه (وقتها) غير كده.. وما اتعلمش عن 
الحياة والعلاقات (ساعتها) غير ده.. وما كانش عنده أي بدائل 


يحمي بيها نفسه.. ولا أي اختيارات تانية يدافع بيها عنها.. 


طبکا ده ثيء صعب ومۇم جدًا.. ومحتاج شهور ورها سنوات 
من العلاج النفسي الحقيقي العمیق آو العلاقات الجيدة الطیبة.... 


الا 


بس في الحقيقة مش هو ده اللي عاوز أتكلم عنه.. أو ألفت 
الانتباه ليه.. 


اللي عاوز ال الانتباه ليه هو الطرف التاني من القصة.. 


الطرف اللي هاتتحقق النبوءة على إيديه.. أيون.. الطرف اللي 
صاحب النبوءة هايختاره علشان يكمل الحبكة الدرامية.. 


ماهو فيه رسايل وصلت.. وفيه مسرحية درامية متخزنة.. وفيه 


نبوءة لازم تتحقق.. وفيه بطل للقصة.. يبقى ناقص مين؟ قول 
انت بقااااااالاا. 


ناقص الشخص اللي هایختاره البطل علشان یلعب الدور اللي 
ناقص.. الشخص اللي هايحافظ على سير الأحداث في الخط 
المرسوم ليها.. الشخص اللي هايطمن البطل إن اختياره كان 
صحيح.. وإنه كان معذور مما صدق اللي وصله.. وإنه ما كانش 
وما عادش ينفع إلا إنه يكون كده ويفضل كده.. 


معنى.. 


معظم اللي وصلته رسالة "إنت ما تستاهلش".. هايدور طول 
الوقت على شخص يعامله على إنه ما يستاهلش.. الشخص ده 
ممكن يكون صاحب أو صديق أو زوج أو زوجة.. 

ومعظم اللي وصلته رسالة "إنت ما تقدرش لوحدك" هايفضل 
طول حياته يدور على حد یتسند علیه ویعتمد علی وجوده 
ومن غيره يحس إنه ضعیف قلیل الحيلة.. والحد ده ممکن 
یکون رئيسه في الشغل أو مراته أو حتى ولد من أولاده.. 


۷۲ 


ومعظم اللي وصلته رسالة "آنا مش هارضی عنك آبدّا.. مش 
هایستریح غير لما يلاقي حد لا يرضى أبدًا مهما عمل أو بذل 
مجهود. ويعمل معاه علاقة. ويتشعلق فيه.. 


كل اللى فات ده بقی مقدمة.. ومقدمة مختصرة جدٌّا للی جاى 
دلوقت.. الاي عاوز آقولك فیه وبکل وضوح: 


کتبر آوي من الناس اللي حواليك بیدور علی حد پلبسه آحد 
الأدوار المهمة والمؤثرة في مسرحية حیاته.. خلي بالك آحسن حد 
بحاول بلبسك دور غبر حقيقتك.. 


هاتلاقي حد بيقولك نت آنانی مش بتهتم بياء ومش شایف 
غبر نفسك.. علشان پلبسك دور الندل الأأنانی الطماع.. ویو‌کد 
لنفسه رسالة "إنت دايا مظلوم".. 


ويتصيد ليك كل خطأ.. علشان يلبسك دور الشرير المتسلط 
المفتري.. ويؤكد لنفسه رسالة "كل الناس وحشين/أشرارء وأنا بس 


هاتلاقي حد بيشكرك عمال على بطال.. ويعبرلك عن كل الامتنان 
والعرفان من غير ما تعمل أي حاجة.. ما يتحركش إلا بإذنك.. 
وما يتنفسش إلا بمشورتك.. علشان يلبسك دور الشخص القوي 
الباسل المخلص.. ويفضل معتمد عليكء ويؤكد لنفسه رسالة "ما 


vr 


هاتلاقي الي بیحاول پلبسك دور آبوه الطیب. ویحرمك من 
حقك في الغضب والحنق والرفض أحيانًا.. هاتلاقي اللي بيحاول 
يلبسك دور حبيبته القدهة. من غير ما يشوفك ويشوف 
حقيقتك الأجمل والأحلى.. وهاتلاقي اللي بيحاول يلبسك دور 
ا معتدي المجرم القاسي.. بدون أي وجه حق.. 

هاتلاقي اللي بحاول پلبسك دور الجانی.. واللي یحاول پلبسك 
دور الضحيتة.. واللي یحاول پلبسك دور النقذ.. وانت ولا dl‏ 
ولا ضحبة ولا منقذ.. انت شخص عادي طبيعي غلب‌ااااااان.. 


وفتح عينك کویس جداااا.. 

إوعى تلبس أي دور حد يحاول يلبسهولك.. 

إوعى تكون إنت الشخص اللي هايحقق النبوءة ا مشئومة.. 

إوعى تلاقي نفسك طرف في لعبة درامية بائسة..لا هي بتاعتك.. 
ولا انت قذها.. 


وإذا كان ده حصل فعلاً.. فالحق بسرعة وبدون آي تردد.. اقلع 
الدور ده فورا!||||||اااااا.. وارجع نفسك اللي كنت تعرفها ومتأكد 
منها قبل ما تعرف الشخص ده مباشرة.. وما تسمحش له أو 
لغيره إنه يلبسك أي دور أو يدخلك في أي مسرحية حياتية هزلية.. 
إوعى تلبس.. 


إوعى تلبس.. 


vé 


ظبتي نفسك قبل كده وإنتي بتعماي نفس اللي مامتك كانت 
كشفت نفسك في أي مرة وإنت في أحد المواقف أو التصرفات» 
جربت الحكاية دي قبل كده؟ 

كشفت نفسك مرة وإنت حد تاني؟ 

قفشت نفسك وإنت بتكرر نفس اللي اتعمل معاك» بس مع 
غيرك؟ 

كام مرة كنت (إنت) النهاردة؟ 

بص كده في المراية.. 


هو إنت مين دلوقت؟ 


إحنا ساعات لما بنحب حد. خاصة من المشاهير وإحنا فى سن 
الشباب.. بنلیس زیه نسرح نفس «o pu‏ وهكذا.. بنعمل ده 
بشكل واعي وواضح.. وده اسمه (تقليد).. 


لكن ساعات بيوصل بينا الحب والشغف درجة كبيرة جذَاه مع 
عدم قدرتنا على الوصول للي بنحبه. أو عدم استطاعتنا إننا 
نكون زيه.. وقتها ممكن نعمل حاجة تانية غير (التقليد) اسمها 
(تقمص).. وده بيعمله عقلنا الباطن بدون وعي كامل مننا.. 
فنتكلم زي الحد ده. نمشي زيه. نفكر زيه. نستقبل زيه. نفهم 
dy}‏ نحس زيه. باختصار.. نتحول لنسخة منه.. نبقى (هو).. 


۷۷ 


الحكاية دي مهمة جدًا في بعض الأوقات.. مهم إن الولد في سن 
معين يتقمص أبوه علشان يحس إنه بينتمي لعام الرجالء 
ويتكون جواه الضمير الأبوي اللي هايستمر معاه طول حياته. 
وكمان مهم إن البنت في إحدى مراحل طفولتها تتقمص أمها 
علشان تحس إنها تنتمي لعام الإناث ويتكون برضه جواها 
الضمير الإنساني اللي هاتعيش بيه.. 


ساعات بنتقمص الناس اللي بنحبهم علشان نحس إننا قريبين 
منهم وكل حتة فينا تتونس بيهم.. ساعات بنتقمص أساتذتنا 
وأصحابنا وإخواتنا وحبايبنا.. وغيرهم وغيرهم.. التقمص هنا 
بيكون مطلوب كشكل من أشكل القرب أو التعلم أو النمو 
حاجة, وبعدين خلاص.. زي الجاكيت كده اللي ممكن ألبسه في 
وقت معين وأقلعه بعدها بشوية وألبس غيره وهكذا.. 


بس الغريب وامثير للدهشة.. هو إننا ساعات بنتقمص الناس 
اللي بنكرههم.. الناس اللي آذونا.. الناس اللي اعتدوا علينا 
وشوهونا وتركوا فينا آثار سيئة.. ده اسمه (تقمص ال معتدي).. 
آو (التوحد مz‏ kl|عiةد(.. Identification with the Aggressor‏ 


وهنا فصل الخطاب.. ومحور الكلام.. ولب الرسالة.. 


۷۸ 


شوف شوية آمثلة.. 


طالب 3 لجنة امتحان شفهي.. والدكتور كان غلس وقاسي 
وظام.. وطلع عين الولد وبهدله.. وكان هايسقطه.. تلف الأيام 
والسنين» ویبقی الطالب ده 3 نفس مکان الدکتور وبیمتهن 
طالب عنده.. تلاقيه بدل مایکون لطیف ومنصف وعادل 
معاه.. يتحول بقدرة قادر ای نسخة طبق الأصل من الدکتور 
اللي ظلمه.. وساعات يكون أقسى وأظلم منه.. 

طفل اتعرض لتربية صعبة وطريقة قاسية في التعامل من أبوه 
وأمه.. يجي طا یخلف ويكون عنده أولاد.. يتعامل معاهم 
في كتير من المواقف بنفس القسوة اللي اتعرض ليها.. وكأنه 
بيتقمص أبوه أو أمه.. بدلا من عمل العكس.. 


حد اتعرض لقهر وعنف وذل.. أول ما تلف الأيام وتدور دورتهاء 
sol gual‏ 


احنا ساعات بنتقمص اللی اعتدی علینا علشان معرفناش ناخد 
حقنا منه.. آو علشان ما نحسش بالضعف والعجز قدام نفسنا.. 
أو علشان في نفس الوقت اللي كنا فيه بنكرهه.. كنا برضه 


۷۹ 


بص تاني كده في امرایة.. واسأل نفسك کمان مرق.. 
كام مرة اتعاملت مع حد بنفس طريقة تعامل آبوك معاك؟ 


3 كام موقف لقيد x o‏ لك بتك ري مع بند x sl uo lo yl s|‏ 
اللی کانت والدتك بتعمله معاي؟ 

امتی آخر مرة تقمصت حد غبرك ولعبت دوره؟ 

امتی آخر مرة كنت مش إنت؟ كنت اللى ظلمك واعتدی عليك؟ 

١ 3‏ قة dido‏ أكبر eb‏ ممکن تظلمه لنفسك هو انك تکون 
نسخة من اللي آذاك.. 

وأكبر انتصار عليك من حد ظلمك.. هو انه یحولك لصورة منه.. 

مش بس کدد.. 

ده كمان أكبر gal‏ ممکن بوذیهولك حد بتحبه.. هو برضه 
ملامحك جواه. ويحرمك من اختلافك وتفردك.. هايخليك زي 
الوصف الموجود في أغنية أصالة (أنا إنتى).. وصف شكله جميل 
من بره. لكنه مليان تشويه وأذى من جوه (وباقي الأغنية 
بيؤكد كده): 

أنا حبك.. أنا صاحبك.. أنا عقلك وتفكيره.. 

ما أنا منك.. وروح قلبك.. وأخوي بلا تحكيله.. 

أنا فرحك.. ألم تعبك.. 

أنا في كل اللي بتحسيه حاسس بيكي.. 

ما أنا إنتى.. ما أنا إنتى.. 


Ar 


حد تانی.. مهما كان الحد ده.. 


بص في المراية مرة أخيرة.. 

واوعد نفسك.. 

إنك هاتفضل طول الوقت (أنت).. 

وإنك مش هاتكون في أي وقت أي حد تاني غيرك.. 


ای حد.. 


AN 


AY 


42 
انتبه.. أنت ترجع إلى الخلف 


تفتکر یه آصعب حاجة ممکن الواحد یعملها دا یتعرض 
لحدث نفسي هائل یفوق قدراته النفسية علی التحمل: حادث 
مفاجی.. خبر وحش.. ظروف صعبتة.. آذی بدنی آو معنوي 
شدید.. تربية قاسية.. فقد شيء آو شخص غالي آو عزیز (مع 
وجود بعض العوامل الجينية» وبعض الاضطراب الكيميائي بال مخ, 
وبعض الظروف الاجتماعية آو البيئية طبعا)؟ 


في الحقيقة هو ممکن یعمل (آو تحصل له) حاجات کتبر, منها 
انه یصاب مرض آو عَرّض نفسي.. اکتثاب.. توتر.. اضطراب ما 
بعد الصدمتة.. آو درجات مختلفة من غیاب الوعي.. وساعات 
اضطراب في الشخصية. وممکن جنون.. وغبرهم.. 


الأمراض النفسية ليها أشكل وأنواع كتير جدًا.. لدرجة إن 
أساميها بتتغير كل شوية مع الاكتشافات الجديدة في عالم الطب 
النفسية هي في الحقيقة رجوع للخلف )05-53 / (Regression‏ 


بمعنى.. إنه أمام الصدمة النفسية الشديدة اللي ممکن حد 
يقابلها أو يمر بيهاء بيقرر عقله - في بعض الأوقات- إنه يرجع 
لآخر مرحلة عمرية كان حاسس فيها بالأمان والاتزان النفسي.. 
عادة بتكون المرحلة دي أثناء الطفولة.. پرجع سنة اتنبن» 
is cd‏ عشرين.. هو ونصيبه.. وبتظهر عليه وهو كبير 
كل المواصفات والخواص النفسية اللي كانت موجودة عنده في 
المرحلة العمرية الصغيرة دي (بس وقتها كانت موجودة بشكل 
طبيعي کجزء من 4وه).. 


Ae 


تصور بقی لو الریض کل مایرجع بعقله کام سنة لور يلاقي 
الرحلة اللي رجعلها مرتبطة کمان بصدمة نفسية تانية, وتالتة, 
وهكذا.. 


ساعتها هايضطر يعمل حاجة صعبة جدًا.. وهي إنه هايفضل 
يرجع لغاية ما يوصل للمرحلة النفسية اللي كان فيها وهو 
عنده کام شهر لما كان بيتخيل/ يهلوس حاجات مش موجودة 
يسلي بيها نفسه في غياب أمه (وإحنا نقول عليه ده بيحرك 
عينيه علشان بیشوف اللایکة).. ونسمي ده في علم اطرض 
النفسي رجوع/ نکوص غاق تق Progressive Teleological‏ 
Regression‏ يؤدي إلى (الفصام).. الجنون يعني.. وهو من أعتى 
الأمراض النفسية.. لكنه مش أعتاها ولا أصعبها على الإطلاق.. 


الأعتى والأصعب فعلًا من الجنون ومن الاكتئاب ومن اضطراب 
الشخصية هو إن ا لمريض يرجع لورا شوية أكتر.. آد.. يرجع كمان 
قبل الكام شهر الأولانيين في عمره. علشان حتى دول ما كانش 
حاسس فيهم بالأمان (إهمال شديد من الأم, قسوة شديدة من 
الأب أو الأم» صدمة نفسية شديدة جدا).. ساعتها هايقرر (بشكل 
غير واعي) إنه يرجع للرحم.. لحياة ووضع وسلوك الجنين.. 


فاكرين مسلسل (سارة).. أهو هو ده اللي كان حاصل ليها.. 
سارة كانت عايشة حياة الجنين علشان دي كانت آخر مرحلة 
هي حست فيها بالأمان في حياتها.. ولما اطمنت للعام وللناس 
عن طريق الدكتور اللي كان بيعالجها (د. حسن). كبرت شوية 
وبقت تتكلم وتتصرف زي الأطفال الصغيرين.. وتوالت أحداث 
ا مسلسل.. 


AN 


کل ده آنا کاتبه في الحقيقة علشان آمهد وأقدم للکلام الجاي.. 


إنت عارف إن الجنين في رحم أمه بيحس وبيستقبل رسايل كتير 
من العام الخارجي؟ بیوصله حنان آمه ومشاعرها.. بيحس هي 
مضایقة واللافرحانة» ببعرف هي مطمنة واللا قلقانة» ببوصله 
هي بتحبه واللا لأ قابلة وجوده واللارافضاه. عاوزاه واللاجه 
غلطة.. هو بيحس ويستقبل كل ده بطرق كتير جدًا أبسطها 
الهرمونات اللي بيفرزها جسم الأم في حالاتها النفسية المختلفة 
وبتوصل للجنين من خلال ال مشيمة.. يعني حتى pol og‏ 
ممكن الجنين يحس بالحب والعطف والقبول والأمان.. أو يحس 
بالكره والجفاء والرفض والتهديد.. ده مش كلام فلسفي ولا 
أسطوري.. ده كلام علمي عليه آلاف الأبحاث والدلائل الحديثة.. 


المهم.. تصور بقى لو حد حصله صدمة نفسية بأي شكل من 
اللي وصفناهم» وكل ما عقله يُحاول يرجع لآخر مرحلة عمرية 
حس فيها بأمان ما يلاقيش» ولا حتى في الرحم وهو جنين.. عارف 
هايعمل إيه ؟ عارف إيه القرار اللي عقله هاياخده (بشكل غير 
واعي طبعًا) وينفذه ؟ قرار في منتهى الصعوبة والقسوة.. قرار 
إنه ينفصل عن العام.. یخاصم الحیاة.. یقفل علی نفسه آبواب 
نفسه.. هو مش هاینتحر آو هوت نفسه.. لا.. هو هایعمل حاجة 
آصعب.. هو هایعیش میت.. هایبقی زیه زي آي نبات آو جماد.. 
لا ياكل» ولا یشرب ولا یتکلم.. تشیله من هنا وتحطه هنا.. ما 
يتحكمش في أعصاب وعضلات جسمه ولا حتى في دخوله الحمام.. 
لو سيبته واقف هايفضل واقف.. لو خليته قاعد هايفضل 
قاعد.. إنت قدام شخص قرر يفارق الحياة وهو عايش.. 


AV 


بيسموا ده في الطب النفسي کتاتونیا 21210712 وهي كلمة من 
Lol‏ لاتيني معناها جثة.. بني آدم قزر يتحول لجثة.. علشان 
ده الوضع الوحيد اللي بيحس فيه بالأمان.. وضع الخروج من 
الحياة بكل سخافتها وضراوتها ومخاوفها.. هو مش بس بيغيب 
بوعيه زي حالات الهيستيريا والانشقاق.. لا.. ده كمان بيغيب عن 
العالم بجسمه.. وبمشاعره.. وبأحاسيسه.. 


ليها أي مريض نفسيء وعلاجها أصعب منهاء وفهمها والوصول 


في جلسة مع إحدى مريضات الكتاتونيا بعد علاجها.. قالت 
المريضة للمعالج بتاعها (الإيطالي سيلفانو آريتي) إنه من ضمن 
أسباب مرضها بعدم الحركة والانفصال عن العالم هو شعورها 
بالذنب» لأنها كانت متصورة إن أي حركة هاتعملها ولو بسيطة 
هاتلخبط موازين الكون كله.. كلام شكله غريب.. لكن في 
الحقيقة. المريضة دي وصلها طول عمرها إن كل أفعالها غلط.. 
وكل كلامها بيعمل مشاكل.. وكل تصرفاتها بتلخبط الدنيا.. اللي 
حواليها وصلولها شعور عمیق وساحق بالذنب علی کل حاجة.. 
لدرجة |نها حشت ان وجودها نفسه پدعو للشعور بالذنب.. 
فقرر عقلها الباطن اٍنه پشل هذا الوجود ویوقف نشاطه 
ويمنعه من عمل كل شيء وأي ثيء.. علشان ما تغلطش وما 


AA 


الکتاتونیا هي انعدام الحباة النفسية بحتاعن لحظة آمان 
واحدة فيها.. 
الكتاتونيا هي قرار بوقف الوجود.. من شدة الم والخوف.. 


الكتاتونيا هي أعمق درجة من درجات اموت النفسي.. 


لوليكم أصحاب.. قربوا منهم وحبوهم واستقبلوا حبهم.. 
لوليكم أهل.. اقعدوا معاهم واسمعوهم وكلموهم.. سامحوهم 
واعذروهم.. احضنوهم وحسوا بحضنهم.. 


وانتو بتربوا أولادكم.. خلوا فيه بينكم وبينهم لحظات حلوة 


علشان في وقت من الأوقات.. 
لحظة آمان واحدة.. ممكن تكون هي حائط الصد ضد صدمة 


موقف طيب بسيط.. ممكن يكون هو درع الحماية قصاد 


کل الأماكن.. 


کلمة حلوق.. نظرة قرب.. ابتسامة رضا.. ممکن تکون هي املجاً 
واطلاذ واطنقذ.. وقت طوفان النفس العنیف.. 


۸۹ 


بذاکرتك.. وما تفرطش فیهم آبدا.. 


ولو قلیلین آو مش موجودین.. الحق اعملهم وعیشهم واستمتع 
بيهم واحتفظ بيهم جواك.. يمكن يكونوا هما الفرصة الأخيرة.. 


قبل الرجوع النفسي للخلف.. 


4) 


(A) 
نا بعشق البحر‎ 


حكايتنا مع الماية حكاية غريبة جدًا.. 


أول علاقة لينا مع الماية كانت في الرحم.. لما كان كل واحد فينا 
غرقان في السائل الأمنيوسي وعامل زي السمكة اللي عايشة في 
البحر.. حالة جميلة من المتعة والهدوء والدفا.. الأكل والشرب 
بيوصل لغاية عندك.. حي الأكسجين مش بتبذل أي مجهود 
علشان تحصل عليه.. قمة الأمان والاطمئنان والرفاهية.. ملك 
متوج على عرش الرحم.. ما فيش خوف.. ما فيش أم.. ما فيش 
مسئولية.. جنة كاملة بكل مواصفاتها وتفاصيلها.. 


لغاية ما يجي الیوم الوعود.. وتتزلزل الأرض من تحتك.. وتنهار 
السما من فوقك.. وتنفجر شلالات المياه من كل ناحية» وتنقبض 
عليك جدران الرحم بكل قسوةء علشان تطردك من جنتك زي 
ماأبوك آدم اتطرد من جنته بالظبط.. وتنزل على الأرض.. ويبدأ 
الخوف. والأط» والمسئولية.. 


زي ما قولنا قبل كده. كتير من الأمراض النفسية يمكن تفسيرها 
من وجهة نظر معينة على إنها رجوع للخلف Regression‏ 
في تاريخ تطورنا ونمونا النفسي لغاية آخر لحظة كنا فيها في 
أمان وتوازن نفسي.. ومن أصعب الأمراض دي مرض الفصام 
اللي المريض بيرجع فيه لغاية المرحلة الفمية من نموه النفسي 
(تبدأ من الولادة حتى سن سنتين). واللي كان فيها بيهلوس 
ويتخيل حاجات مش موجودة يسلي بيها نفسه في غياب أمه.. 
فيه مرضى قليلين جدًا بيرجعوا أكتر شوية لغاية حياة الرحم.. 
وتصيبهم حالة نفسية وجسدية نادرة ياخدوا فيها وضع الجنين.. 
علشان ده الوضع والوقت وللمكان الوحيد اللي كان فيه أمان 


ar 


فيه ظاهرة شهيرة جدًا في بعض المرضى النفسيين اللي عندهم 
أمراض زي الفصامء والهوس.. وهي إنهم بيحبوا الماية ويبقوا 
عاوزين يشربوا ماية كتير جدا. . لدرجة أن بعضهم بیحصلّه 
مشاكل عضوية بسبب زيادة نسبة الماية في الجسم (تسمم 
الیاه).. ورغم إن فيه تفسيرات كتير للظاهرة دي.. لكن من 
أهم تفسيراتها النفسية هي رغبة المرضى دول في الاتصال بالماية 
والغوص فيها زي ما كانوا زمان في الرحم 


السؤال بقى.. هو إحنا فاكرين حياتنا في الرحم؟ 

هو عقلنا لسه محتفظ بذكرياتنا في بطون أمهاتنا؟ 

هي قدرات ذاكرتنا تقدر توصل للدرجة دي؟ 

والإجابة بكل وضوح ومباشرة: نعم.. أيون.. فعلاً.. جدًا.. 


فيه عالم نفسي شهير اسمه ستانيسلاف جروف 6201 ‚Stanislav‏ 
عمل مجموعة هائلة من الأبحاث والتجارب على كتير من الناس 
في سبعينيات وثمانينيات القرن الماضي (وما زال لغاية النهاردة)» 
باستخدام طريقة معينة یخلیهم بیها یغیبوا عن الوعي شويق 
ویدخل وا نف حالة من الهلاوس وما پشبه الأحلام والروی.. 
ويسألهم لما يفوقوا هما شافوا إيه أو حسّوا بإيه.. ويخليهم 
يسجلوا أو يرسموا اللي شافوه.. كتير جدًا من الناس كانوا 
بيوصفوا إحساسهم بأنهم كانوا زي السمكة في البحر.. وبعضهم 
وبعضهم رسم بوضوح شديد رحم مقفول فيه فتحة صغيرة 
داخل منها نور.. بعض الناس كمان وصفوا شعورهم بالاختناق.. 
آو بالفغط الشدید حوالیهم.. آو بالزهق والضیق.. 


۹ 


(جروف) بیفس ده بأننا کلنا عندنا -علی مستوی مامن 
مستویات وعینا- مخزون هاتل من ذکریات وجودنا نی الرحم. 
ورغبة دانمة في العودة ليه.. والذكريات دي مش بس موجودة في 
ذاكرتنا المخّية.. لا.. دي موجودة في جسمنا وخلايانا فيما يُعرف 
حدينًا باسم (الذاكرة الخلوية).. أو (ذكريات الخلية).. وأن الذاكرة 
دي موجود فيها كل الخبرات اللي مرّينا بيها في الرحم.. الاي 
بعضها ممكن يكون جيد وجميل وممتع.. وبعضها ممكن يكون 
صعب وسين نتيجة رسايل نفسية بتوصل للجنين من الم (مش 
CH! role‏ جيت غلطة. يا ريت تنزل) أو تغيرات كيميائية 
بتحصل في الدم الواصل ليه من خلالها مع تغير حالاتها النفسية 
أو العضوية. 

مش بس كده.. ده الكلام ده بيفسر حاجات كتير «GU‏ 

عمرك حلمت أو تعرف حد حلم بالبحر؟ 

شوفت في المنام قبل كده أو حد حكالك إنه شاف نفسه (أو حد 
تاني) بيعوم أو بيغرق؟ 

بتحب أو تعرف حد بيحب ينام في وضع الجنين؟ 


اللي محتفظ بكل ثانية وكل تفصيلة من مرحلة هامة جذا في 
الرحم بأمواجه ومده وجزره.. 


المرحلة دي بتكون (الولادة) بالنسبة لها بمثابة (النهاية).. نهاية 
الجنة والمتعة والنعيم.. علشان كده فيه نظرية كاملة في علم 
النفس اسمها نظرية (صدمة الولادة).. 


۹ 


فيه كمان حلم شهير بيتكرر عند بعض الناس.. بنسميه حلم 
نهاية العالم.. بيكون فيه العام بينتهي وبيتدمر.. ساعات زلزال.. 
ساعات ماية من کل ناحية تغرق الناس والبانی.. ساعات رياح 
وعواصف ومطر.. آحد تفسبرات الحلم ده هو انه وصف 
تفصياي للحظة الولادة اللي انهار فیها عام الجنین وانتهت فیها 
حياة الرحم.. 


فيه علماء بيفسروا رغبة بعض الناس في الموت بأنها أحد صور 
رغبتهم الأعمق في العودة للرحم.. اللمكان المقفول المظلم اللي ما 
كانش فيه غير السكون والهدوء والفراغ. لكن طبعًا دي صورة 
مريضة جدا تستدعي العلاج النفسي الکنف. 

فيه ناس کمان بتقول |ن مجرد (النوع) هو استعادة لذکریات 
السبات العمیق داخل الرحم.. وأنا شخصيًا شايف ان (الحضن) 
هو البدیل اليومي الطبیعي امتاح لاسترجاع مشاعر حضن 
الرحم. 

واضح إن الموضوع كبير جدًا.. بس مش معناه على الإطلاق إن 
اللي بيحب البحر والماية يبقى عاوز يرجع أو ينكص.. أو إن الحنين 
للرحم ده شيء مرضي أو مستهجن.. بالعكس.. دي حاجة طبيعية 


موجودة عند كل الناس في أحد مستويات وعيهم.. وممكن تكون 
دافع للحركة وطاقة للنضج وأرضية متجددة للحياة.. 


طيب.. إيه بقى ؟! 


بص يا سيدي.. 


ar 


إحنا في رحلة.. بدآناها مختارین آو مضطرین آو الاتنین.. رحلة 
بدأناها في الجنة.. جنة آدم.. وبنسعى في حياتنا إننا نرجع ليها 
تاني.. بالعمل والمشقة والصبر.. بالمعاملة الحسنة والأخلاق الطيبة 
والقرب الحقيقي من نفسنا ومن الناس ومن ربنا. 

بعض الناس عاوزة تستسهل وتوصل بسرعة.. من خلال طرق 
مختصرة.. تبعد فيها عن الناس وتكرههم وتحكم عليهم وتسی 
معاملتهم تحت ادعاءات فارغة وتبعد عن نفسها وتحقر من 
شأنها وتتفنن في ذلها بمسميات مغلوطة. وتتصور إن ده بيقربها 
من ربنا.. مع إنه في الحقيقة مش بيقربنا من أي حاجة.. 

فيه صورة مصغرة للرحلة دي.. بدأناها في الرحم.. وجوانا رغبة 
دائهة للعودة ليه.. بعض الناس برضه عاوزة تستسهل وتوصل 
بسرعة.. من غير خوف.. من غير أم.. من غير مسئولية.. مرة 
بالمرض النفسي.. مرة بالرغبة في اللموت.. مرة بالهروب من 
الناس.. لكن ده في الآخر مش بيوصل لأي حاجة.. 


البحر حلو وجميل ومغري.. 

لكن علشان تعوم.. 

مهم تبذل شوية مجهود ومعافرة وكفاح.. 
ساعات هاتمشي عكس التيار.. 

ساعات هاتقف في وش الموج.. 


ساعات هاتقاوم بكل قوتك.. 


۹۷ 


الاستسلام للغرق سهل.. 


بس رحلة الحياة مليانة شرف.. 


بعد ما تخلص الفصل ده.. عاوزك تشوف فیلم (جرافيتي) 
۲ وتركز في املشهد البدع الاي بتظهر فيه بطلة الفيلم 
في وضع الجنين داخل مركبتها الفضائية. بعد ما انتهت بيها 
جميع المحاولات.. وضاقت بيها كل السبل.. لكنها بعد دقائق.. 
تقرر إنها ما تستسلمش.. وإنها تقبل صعوبة الحياة.. وتتجاوز 
ألم الفقد.. وتغامر وتجازف وتقتحم الخطر.. وتنزل على الأرض.. 
وتخطو خطواتها الأولى نحو الحياة.. علی شاطی البحر.. وکآنها 
لسه بتتعلم الشي.. بکل ارادق واصران وشجاعة.. 


شوم بقی اشرب شوية مایة.. وکانك بتشرب للمرة الأول.. حس 
بیها.. استطعمها.. واکتشف معایا. اٍن اماية مش زي ما کانوا 
بيعلمونا في المدرسة ما لهماش طعم ولا لون ولا رائحة.. 


اماية -علی رأي د. مصطفی محمود- لیها طعم الحياة.. 
یاللا.. هنا ودلوقت.. 
جدد علاقتك باماية.. 


جدد علاقتك بالحياة.. 


4A 

(4) 


تصور دا یکون شعورك بوجودك مرهون بوجود ناس بتحسدك 
وبتراقبك وبتتآمر علیك.. 


تصوّر إنك ما تحسش بقيمتك وبأهميتك إلا من خلال ناس 
عاوزة تسمّك وتموؤتك وتخلص منك.. 


زي ما قولنا.. من أصعب الأمراض النفسية على الإطلاق مرض 
(الفصام)» وهو واحد من فصيلة أكبر من الأمراض اسمها 
الأمراض الذهانية.. أول وأهم عرضين في الفصام (الجنون) هما 
الضلالات والهلاوس (فيه طبعًا أعراض أخرى كتير).. ضلالات 
يعني أفكار خاطنة وصاحبها مصذقها لدرجة لا تقبل الشك» 
وهلاوس يعني الریض یستقبل حاجات مش موجودة ف 
الحقيقة.. یسمع آصوات غريبة» یشوف صور ومشاهد مش 

حقيقية. يحس بحاجات محدش غيره يحس بيها وهكذا.. 


الحكاية.. ومش غاية المقصد.. 


الحكاية -من وجهة نظري- هي إيه اللي ورا الأعراض الغريبة 
ديء إيه معناها وإيه سببها؟ جاية منين ورايحة فين؟ المريض 
عاوز يقول إيه من خلالها؟ 


يعني إيه حد يبقى متأكد إن الناس بتكرهه وعاوزة تموته؟ 
ليه حد يتصور إن فيه كاميرات بتراقبه أو فيه سم في الأكل؟ 


إزاى حد يشوف حاجات مش موجودة, أو يسمع أصوات مش 


شوج 


Dub‏ فيه تفسیرات کتبر واجابات آکتر.. منها الوراني والجيني 
والبيولوجي والكيمياني.. وكلها قائمة على نظريات علمية غاية في 
الدقة. لكن الأهم والأدق منها جميعًا هو التفسير النفسي.. QU)‏ 
ليه علم قائم بذاته.. اسمه علم السيكوباثولجي.. 


تصور حد وصلته رسائل نفسية في طفولته وأثناء تربيته 
-وساعات في معظم فترات حياته- إنه مش مهم.. وإنه ما لهوش 
قيمة.. رسائل من نوعية (إنت ما لكش لازمة).. (يا ريتنا ما 
خلفناك).. (كان غيرك أشطر).. (إنت زي قلتك).. 


تصور حد کل اللي شافه من اللي حوالیه حب بشروط وقبول 


بشروطء واهتمام بشروط.. 


تصور حد کان مضطر طول الوقت انه ما ببقاش نفسه ویدفنهاه 
ویدفن معاها حقبقته وتلقائيته وابداعه.. علشان خاطر اللی 


حوالیه پرضوا ویقولوله برافو.. 


الشخص ده نفسیته هاتبقی عاملة إزاي؟ 


بلاش كده.. 


حد بيتقاله بالكلام اختار مستقبلك واعمل اللي إنت عاوزه.. 
ويتقاله بالتصرفات إوعى تكون غير المشروع اللي أنا عاوزه.. 


أو واحدة يتقالها بالكلام إنتي حرة ومعززة ومكرمة.. ويتقالها 
بالتصرفات انتي عار ووجودك جرهة وذنب.. 


كل دول هایکونوا عاملین ٍزاي من جوه؟ 
احساسهم بنفسهم هایکون ایه؟ 
علاقاتهم بنفسهم وبالعام هاتاخد آي شکل؟ 


بدون الدخول في تفاصيل مؤممة.. دول هم اطادة الخام والتربة 
الخصبة للمرض النفسي.. کل واحد منهم هو عبارة عن مشروع 
مریض نفسي من الدرجة الأولى.. قنبلة موقوتة مستنية لحظة 
الانفجار.. في وجود بعض العوامل الجينية والبيولوجية طبعًا.. 


الأمراض النفسية باختصار شديد جدًا هي إما جنون أو 
دفاعات ضد الجنون (على رأي د. يحيى الرخاوي).. يعني اللي 
هايقدر منهم يستحمل واقعه ال موؤْم, ويحتفظ ببعض من عقله في 
مواجهة تربيته وظروفه وجيناته. هايصاب بأمراض زي الاكتئاب 
والقلق والجسدنة واضطرابات الشخصية.. أما اللي مش هايقدر 
يستحمل الواقع والظروف والضغوط والصدمات النفسية اللي 
شافها طول عمره» فده اللي هايقرر بشكل واعي أو غير واعي 
إنه ينفصل (ينفصم) عن الواقع ده تماما ویخلق الواقع بتاعه 
هو.. (علشان کده سموه فصام).. 


۱۰۳ 


وهنا لينا وقفة.. عند جملة (یخلق الواقع بتاعه هو).. 


اللي شافه مريض الفصام من واقعه وحياته والناس اللي حواليه 
أصعب بكتير من تحمل قدراته النفسية والعقلية.. علشان كده 
هو بيقرر إنه يسيب العام ده كله على بعضه. ويعيش في عام 
خاص بيه هو لوحده.. فيه ناس هو اللي يصنعهم» وأحداث 
هو اللي يصيغهاء وتفاصيل هو وحده اللي يتحكم فيها.. 
فیبداً یخلق آشکال وآلوان وبني آدمین.. لیهم صوت وصورة 
وحیاة.. وینسج حکایات وروایات وسیناریوهات.. ویصدق آفکار 
ومعتقدات وشکوك.. 

طيب.. المنطقي إنه طابما الاي شافه قبل كده في حياته حاجات 
وحشة. وخبرات as „Abe‏ يخلق شخصيات جميلة وطيبة, 
وأحداث هادية ولطيفة وخفيفة.. في الحقيقة ده ساعات «Lar‏ 
بس مش دايًا.. اللي بيحصل أكتر هو العكس.. ورغم إن ده 
ليه؟ 

أقولك ليه.. 


مريض الفصام وصلته رسالة في مرحلة ما في حياته أنه مرفوض.. 
إن وجوده مش مرغوب فيه.. إن كيانه مالهوش أي قيمة ولا 
لازمة ولا أهمية حتى لأقرب الناس ليه.. يبقى في الحقيقة هو 
من جواه بيتمنى أي شكل من أشكل الوجود. sig‏ درجة من 
درجات القيمة والأهمية.. وهنا الغلب والوجع الحقيقي.. 


۱۰ 


مریض الفصام بیتمنی من جواه انه پحهس بوجوده.. حتی لو 
معنى ده إن فيه حد بيكرهه.. حتى لو من خلال حدهو 
بيخلقه ويتصور إنه هايحطله السم في الأكل.. هو يعني كان 
عرف يعني إيه حب من أصله؟ هو لقى حب وقال لأ؟ هو 
العالم الداخلي بتاعه فيه غير كده؟ ده يا دوب بيدور على أي 
حد.. إن شالله حد يكرهه ويتآمر عليه ویبقی عاوز هوته.. ما 
هو معنى كده إنه موجود.. وإنه مهم.. وإنه ليه قيمة.. وقيمة 
كبيرة كمان.. ده بعض ال مرضى من غلبهم بيتصوروا إنهم أنبياء 
آو (الهدي النتظر) من کتر احتیاجهم الشدید للاهتمام والشعور 
بالقيمة والأهمية.. لا حول ولا قوة الا بالله.. 


تصور شدة وعمق الاحتیاج اللي يخاي حد یخلق آصوات 
مخيفة, وآشکال ناس مرعبة» ویصدق انهم بیراقبوه. وبیکرهوه 
وعاوزین یخلصوا منه. علشان ده یحسسه بوجوده وبقیمته.. 
تصور ضعف وغلب حد بيشك إن أي اتنين بيكلموا بعض يبقى 
بيتكلموا عليه لأنه هابهوت ويحس إنه مهم عند أي حد. حتى 
لو هایتکلم عليه.. مريض الفصام بيصرخ من خلال أعراضه 
ويقول: أناااا موجوووووووودد.. 


وطبعًا المصدر الأساسي والرئيسي لكل الهلاوس اللي بيخلقها وكل 
الضلالات الاي بینسجها هو العام الداخاي بتاعه» اللي ملیان 
کائنات مخيفة وآشکال مرعبة وأصوات صارخة اتکونت جواه 
من خلال كل اللي وصله عن نفسه وعن الآخرين طول حياته. 


ولو ما نفعش كل ده.. يرجع في عمره العقلي شوية. ويهلوس 
بالمية والبحر والغرق.. اللي بيفكروه بالسائل اللي كان بيعوم 
فيه في المكان الوحيد اللي حس فيه بالأمان.. رحم أمه.. 


۱۰ ۵ 


ولو ده كمان ما نفعش.. ينفصل ماما عن الحياة.. ويجيله 
كتاتونيا (تخشب) تخليه زي أي نبات أو جماد.. لا ياكل ولا 
يشرب ولا يتحرك.. 


طبعًا ده تفسير مبسط جدًا ولا يمكن تعميمه.. فيه تفسيرات 


مريض الفصام مصاب في أعمق أعماق نفسه.. 
مصاب في وجوده ومعناه وقيمته وأهميته.. 
مصاب بشعوره الشدید بالرفض اللي وصله بشكل قاسي ومتتابع.. 


إزاي ما يتجننة يعني؟ 


نرجع هنا تاني بقى.. عندك وعندي.. وعند أصحابنا وحبايبنا 
وأولادنا وقرايبنا.. ونقول ونعيد كمان.. 


الدفاع القوي الناجع ضد كل الأمراض النفسية- مهما تطور 
العلم وزادت الأبحاث» هو وجود إنسان (ولو واحد) قابلك 
ومهتم بيك وبيحبك حب حقيقي غير مشروط.. 


خط الرجعة الأخير ضد الاكتئاب والقلق واضطرابات الشخصية, 
في وجود كل أنواع الأدوية والعقاقير. هو علاقة إنسانية يوصلك 
فيها إنك من حقك تكون نفسك.. من غير ما تدفع أي تمن.. 


۱۰۹ 


حانط الصد الصلب ضد الذهان والفصام والجنون. بالرغم من 
نجاح بعض الطرق الأخرىء هو نك تصدق انك تستاهل تعیش, 
وتستاهل تفرح. وتستاهل تتحب. وان ده حقك.. 


وتستاهل تفرح.. 
وده حقك.. 


جرب تقول كده: 
أنا أستاهل أعيش.. 
وأستاهل أفرح.. 
وأستاهل أتحب.. 


وده حقى.. 


)1( 
کرباج (لازم).. وحبل (الفروض) 


معظم الأمراض النفسية ليها أسباب بيولوجية معروفة ومثبتة 
بدلائل علمية قوية» إلى جانب عامل وراي لا بأس بيه في كتير من 
الحالات.. لكن.. في الحقيقة الأمراض النفسية مش بتتفسر بس 
بالأسباب البيولوجية» أو بالعوامل الجينية.. ده فيه عشرات وربما 
مئات العوامل الأخرى اللي بتتداخل مع بعض علشان تؤدي 
في الآخر للإصابة بالمرض ده أو غيره من أمراض النفس.. ومن 
آهم العوامل دي طريقة التربية» ومعاملة الأب والأم» والرسايل 
اللي وصلت للأبناء من خلالهم» واللي تأثيرها تضامن مع باقي 
العوامل لغاية ما أصبح عندنا مريض نفسي.. 


زی ماعرفنا قبل كده.. كل واحد فينا بيوصله خلال تربيته 
مجموعة من الرسائل النفسية اللي مع تكرارها وتأكيدها من 
الأب والأم كل شوية تتحول لجزء لا يتجزأ من التكوين النفسي 
للأبناء.. لدرجة أن الرسايل دي بعد كده تطلع من جواهم ليهم 
تلقائيًا وكأنها بتاعتهم هما شخصيًا.. يعني اللي وصلته رسایل 
من نوعية (إنت ما تستاهلش).. (إنت أقل من غيرك).. (شوف 
فلان أحسن منك إزاي).. هايكبر وتفضل الرسايل دي جواه.. 
وهايطلعله صوت من جواه كل شوية يقوله (إنت قليل).. (إنت 
وحش).. (فلان عمل وإنت ما عملتش).. وهكذا.. 


إحنا جوانا جهاز نفسي مهم زي الريكوردر متسجل فيه كل 
الرسايل اللي وصلتنا في طفولتنا وصدقناها عن نفسنا وعن العام 
وعن الآخرين.. الجهاز ده شغال ١6‏ ساعة في اليوم.. حتى وإحنا 
ناهين ممكن يبعتلنا رسايله في الأحلام.. الجهاز ده حتة منك.. 
مش حاجة منفصلة عنك.. وطا الرسایل دي بتطلع لوعيكء بتكون 


تصور بقی حد وصلتله رسایل نفسية وهو صغير (عادة قبل 
سن خمس سنوات) محتواها عبارة عن (انت ما عملتش اللي 
علیك).. (انت دایٌا مقصر).. (آنا مش راضي عنك).. (فیه آحسن 
من کده).. (لسه ناقص شوية.. كمل..).. يا الرسايل دي يصدقها 
عن نفسه ويخزِّنها جواه.. لدرجة إنه يبدأ بعد شوية يتعامل 
بيها مع نفسه.. تفتكر هايعمل إيه؟ 


بكل بساطة الشخص ده عمره ما هايحس إنه عمل اللي عليه.. 
هايملاه الشك في كل حاجة بيعملها.. 


هايحس بالذنب والتقصير على كل خطوة بيخطيها.. لأنها داهًا 


الشخص ده كل ما يعمل حاجة تطلع له فكرة ملحة من جواه 
تقوله: (لسه شوية).. (ما تعملتش صح).. (المفروض كانت 
تتعمل بشكل أفضل).. (لازم تعيدها تاني علشان تطلع أحسن).. 
(أنالسه مش راضي).. (اعمل الصح).. فيعيد ويزيد اللي عمله 
علشان یهدی ویرتاح. وترجع الفکرة تتکرر تانی.. وهكذا.. 


الموضوع ده ممكن يحصل في النضافة. الوضوء الصلاة. النظام. 
الترتیسب. IS‏ الشرب, الاستحمام» قفل وفتح الباب طريقة 
وتفاصیل اللبس.. آي i dele‏ حاجة.. سلسلة لا نهائبة من 
الشك وا مراجعة وعدم الرضا.. واحد اتربى على إنه دايا مشكوك 
فيه.. Le Lele‏ فيش رضا من أبوه أو أمه.. ما يشكش في نفسه 
وفي أفعاله ويعيدها ألف مرة كل يوم ليه يعني؟ 


اللی بنوصفه ده هو واحد من آشهر الأمراض النفستة وآأکثرها 
انتشارا.. اسمه (الوسواس القهری).. وساعات بیتحول ای سمات 
وخصائص شخصية عميقة وطويلة الأمد. ویبقی صاحبها مصاب 
باضطراب (الشخصية القهرية).. 


lab as‏ شكل تاني من آعراض المرض ده.. وهي أفكار متلاحقة 
بتطلب من المريض إنه يشتم حد أو يسئ إلى حد.. وساعات 
كتير الحد ده بيكون ربنا.. وفي الحقيقة ربنا هنا مش بيكون 
مقصود بيه ربنا نفسه قد ما هو رمز لكل سلطة أبوية/ والدية 
اتعامل معاها المريض في حياته ووصلت ليه رسايل قاسية 
بالشكل اللي وصفناه.. 


ساعات كمان تتوارد على ذهن المريض أفكار أو صور جنسية 
ويحاول يقاومها ويقاوم الانسياق وراهاء وده ساعات بيكون 
برضه شكل من أشكل الاعتراض والتمرد على تربية قاسية 


مريض الوسواس القهري بيكون جواه عملاق نفسي ضخم. صوته 
عالي وتأثيره قوي.. عملاق جبار لا يرضى أبدًا.. في إيده سلاحين 
3 منتهى القسوة.. سلاح الشك.. وسلاح الشعور بالذنب.. 
بیستخدمهم علشان یسلط علی الریض آفکار وخیالات وصور 
بشکل متلاحق ومتواتر لا یکل ولا هل.. وطول الوقت بیعید 
جواه نفس الرسايل القديمة اللي وصلته: (إنت ما عملتش اللي 
عليك).. (إنت دايا مقصر).. (أنا مش راضي عنك).. (اعمل 
الصح).. 


11۳ 


العملاق ده لغته ومفرداته کلها عبارة عن مشتقات وتنویعات 
من (لازم) آو (ملفروض).. مجموعة هائلة من اللوازم والفروضات 
اللى كل واحدة فیهم عاملة زی السیف الحاد السلط علی نفس 
صاحبها بدون راحة آو هوادة.. واللی آصلهم کلهم تربية قاسية 


عاوز أقولكم بكل معاني الأمل والرجاء.. 

ارضوا من أولادكم بأقل القليل.. 

بلاش تعايروهم بالتقصير وعدم الكمال.. 

بلاش تجلدوهم بكرباج (لازم).. 

وبلاش تشنقوهم بحبل (المفروض).. 

سامحوهم واعذروهم واقبلوا خطأهم وضعفهم وفشلهم.. 


وقبلها.. 
سامحوا نفسكم.. واعذروها.. واقبلوا خطأكم وضعفكم وفشلكم.. 
إحنا بني آدمين.. 


إحنا مش ربنا.. 


۳۸( 
الحزن الأزرق الدافي 
عن فيلم 


Inside Out 


باتخض جدّا فا آشوف کناب عنوانه: "کیف تتخلص من 
آحزانك؟".. آو: "لا تقلق".. 
باتخض أكتر لما ألاقي حد عمّال يطبطب على حد بشکل مبالغ 
فيه أو يخفف عنه بطريقة سطحية مليانة اختزال لمشاعره 
بكلام من نوعية: "ما تزعلش يا راجل".. "اضحكي بس كده".. 
"خليك فرحان على طول".. 


يعني إيه ما تزعلش أو ما تحزنش أو ما تتأ مش؟ اللي هو إزاي 
يعنى ؟ 


الحزن مشاعر زيها زي الفرح بالظبط.. والألم تجربة إنسانية 
فريدة بتكبر صاحبها وتفتح عينه وتغيره.. هو ينفع أعيش بجزء 
واحد من إنسانيتي وألغي باقي الأجزاء؟ هو ينفع إني أتجاهل 
شعور من أهم وأعمق المشاعر الحية على الإطلاق وأعتبره مش 
موجود آو حتی وجوده مرفوض مجرد انه موم شویة؟ آو بیوجع 
شویتین؟ 


فیلم 0۷1 105106 بیجاوب ببساطة شديدة جدًا على الأسئلة 
دي.. ویقولنا بصوت Y" ¡JLo‏ ما ينفعش".. 


(\) 


آول رسالة استقبلتها (رایلی) الطفلة الولودة حدیثا من Lag‏ 
کانت : آلستي قطعة من الفرح؟.. وکانت الرسالة التانية 
اللطيفة جدًا اللي أمها بتوصلها ليها دايا وقت الشدة والحزن: 
"يجب أن نبقى مبتسمين Keep smiling .."Gasliuy GIGS‏ 
happy girl‏ 


علشان کده (راياي) الصغيرة قررت تسلم دفة عالها الداخلي 
لنوع واحد بس من الشاعر.. النوع اللي اتربت واتعلمت انه 
لازم يفضل موجود على طول.. حتى في أشد الأوقات وأحلك 
الظروف: مشاعر (الفرح).. وقررت إنها تحاول بكل طريقة 
تخفي أو تنكر- وساعات تحارب - أي نوع تاني من المشاعر 
الإنسانية الطبيعية زي (الخوف) و(الغضب) و(الاشمئزاز).. وطبعًا 
وبشكل خاص جدًا (الحزن).. (راياي) قرّرت إنها ما تحزنش.. 
أبدًا.. 


(1) 


تمرّالأيام وتكبر (رايلي) وتضطر نها تواجه آول تجربة (فقد) 
في حياتها.. لما أسرتها تقرر تسيب البيت اللي عاشت فيه سنين 
طويلة وتنقل لبيت جديد في ولاية تانية.. وبالرغم من إن أي 
طفل في موقف زي ده من حقه يحزن ويتأم لفقد مكان طفولته 
وذكرياته وأهم وأجمل سنين عمره. إلا إن (رايلي) حاولت 
بكل طريقة توقف السريان الطبيعي لمشاعر الحزن جواها.. 
واستخدمت في سبيل ده كل ما أوتيت من وسائل دفاعية نفسية.. 


۱۸ 


واستحضرت کل ذکریاتها البهجة.. قرآت کتیبات الارشاد. وکتبت 
قائمة بكل الأمور اللي بتسعدها.. وعافرت نفسها بشدة للتأقلم 
مع الوضع الجديد.. وكانت شعاراتها طول الوقت: "داتًا 
هناك طريقة لقلب الأمور وإيجاد المتعة".. "كوني سعيدة".. 
"لا تقلقي".. "سنتأكد أن غدًا هو يوم عظيم آخر".. "وبدوره 
سيصبح عامًا جمي له إلى أن تصبح الحياة بأكملها جميلة".. 


(رايلي) -ببساطة- ماديتش نفسها (حق الحزن). وحاولت 
تحجمه وتمنعه وتنكره وتحاصره في دايرة صغيرة جوه حتة 
بعيدة جواها.. (رايلي) ما سمحتش لنفسها تتأم ph)‏ الفقد). ولا 
حتی تحسه.. ولو نی آحلامها.. زي ما شافت» وزي ما اتعلمت.. 
وزي ما وصلها من آبوها وآمها.. 


لکن.. وزي ما هو متوقع.. أي خناقة بينك وبين نفسك هاتطلع 
منها خسران.. وأي محاولة لتجزئة نفسك وتقسيمها والتخلي عن 
بعض منها لن تنتهي إلا بالفشل.. وأي إنكار أو تحجيم لجزء 
أصيل من تكوينك مش هايكون ليه أي نتيجة غير الانهيار.. 
وده اللي حصل مع (رايلي).. اللي عند لحظة فارقة انهارت.. 
واتلخضبطت.. واتفككت.. تصرفاتها بقت غريبة. مشاعرها بقت 
غبر مناسبة, وآفکارها بقت مش طبيعية.. حتى أحلامها.. بقت 


وبدأت رحلة (رايلي) جوا نفسها.. علشان تشوف حل.. وتدور 
على طريق للرجوع.. 


في الرحلة ديء كان علی مشاعر (الفرح) ومشاعر (الحزن) انیم 
یقربوا من بعض آکتن ویعرف وا بعض آحسن. ویوصل وا -بأي 
شكل- لبر الأمان.. 


(v) 


(الفرح) في الرحلة دي كانت بتمارس الدور اللي هيه عارفاه 
ومتعودة عليه ومش بتلعب غيره. وهو إنها تبذل مجهود 
رهيب في إضفاء جو البهجة على كل شيء.. والتخلص من أي 
(حزن) على الإطلاق.. لكنها في الحقيقة بتكتشف في الرحلة - 
وبنکتشف معاها- تفاصیل جديدق ووجوه مختلفة وأبعاد 
أخرى.. (للحزن).. 

(الحزن) كانت مثقفة أكتر.. كانت لابسة نظارة.. من كتر شغفها 
بالقراية والمعرفة.. علشان كده كانت مليانة هدوء وحكمة.. 
أيوه حكمة.. 


(الحزن) هي اللي كانت عارفة طريق العودة لمقر قيادة العام 
الداخلي» وكانت بتقوم بدور المرشد والدليل.. وساعات ال منقذ 


(الحزن) هي اللي حست (الصديق الخيالي/ الفيل) وقت ما زعل 
وتعاطفت معاه وإدتله الفرصة يبكي blog‏ على (فقد) عربيته 
الجميلة. على عكس (الفرح) اللي حاولت- كعادتها- تطبطب 
عليه وتشغله عن حقيقة مشاعره.. علشان تتحول دموعه لقطع 
جميلة من الحلوى.. في مشهد رائع ينتهي بأنهم يقدروا يلحقوا 
قطار الأفكار الأخير إلى مقر القيادة . 

(الحزن) كانت صاحبة كل الأفكار الإبداعية الجديدة في حلم 
(رایلی) علشان تخلیها تصحی من النوم.. 


Ya 


وفي الوقت اللي قررت (راياي) فیه آنها ترجع لورا شویة- تنکص 
بلغة الطب النفسي- وتهرب من بيتهم الجدید. وتروح للبیت 
القديم.. في محاولة يائسة للهروب من حزن وأم (الفقد).. يجي 
أروع مشاهد الفيلم.. اللي فيه (الفرح) تسمح لنفسها أخيراً ب 
(الحزن)» وتسیب نفسها تام لفقد بیتها القدیم» وفقد طفولتها 
اللي مش هاترجع تانی» وفقد آصدقاء‌ها ووجودها معاهم.. 
وتکتشف (الفرح) |ٍن (الحزن) ساعات بیکون معاه شجن.. 
وسعاعات بیکون معاه ونس من القریسن.. ومساعدة من 
الآخرین.. 


وی درس عبقري.. یقرر (الصدیق الخیالی/ الفیل) هو کمان آنه 
یقبل (الفقد)» ویقبل (الحزن) ویقبل (الأ).. دا يضحي هکانه 
في عربیته الجميلة الطاثرة. علشان یخفف ood! Leis‏ ویهون 
علیها الطیران.. ویزرع فی (الفرح) الأمل من جدید.. آمل معجون 
(بالحزن).. 


وتتسلم (الحزن) قيادة دفة (رايلي).. علشان تديها من شجنها 
وثباتها وحكمتها.. وتصبغها بلونها الأزرق الدافي.. ويكون السماح 
بوجودها هو الطريقة الوحيدة اللي تثني (رايلى) عن فكرة 
الهروب وترجُعها لأسرتها تانی.. 


59 مشهد ختامي رانع.. تسمح (رایای) لنفسها بالتعببر عن 
حزنها (لفقد) بيتهاء و(آلها) للبعد عن أصدقائهاء و(اشتياقها) 
لطفولتها وذکریاتها.. وتبي (رایای).. ودموعها تنهمر زي اللولو 
على خدها.. وتطلب من آبوها وآمها بکل صراحة انهم یحسوا 
بيها وما يطلبوش منها تفضل (سعيدة) على طول.. وما 
يغضبوش من (حزنها).. وإنهم يدوها الحق في (PUN‏ 


ولا يملك الأبوين في اللحظة دي غير إنهم يفتحوا ليها قلوبهم, 
واللي في نفس الوقت بيجمع كل أجزاء (راياي) على بعض في 
كل واحد جديد وجميل: (الفرح).. (الخوف).. (الغضب).. 
(الاشمئزار).. و(الحزن).. 


(الحزن).. الأزرق الدافيى.. 


)2( 
حق الحزن 
إليك هذه المفاجأة.. 
إنت من حقك تحزن.. أيوه.. تصوّر.. 


اتربينا واتعلمنا إن الحزن عيب.. الحزن ضعف.. الحزن غلط.. 
مع إن الحزن مشاعر إنسانية ربنا خلقها فينا زيها زي الفرح 
وزي الغضب وزي الخوف.. لكننا بنهوى نكون آلهة أو أنصاف 
آلهة.. لا تضعف.. ولا تفشل.. ولا تحزن.. 


"خليك راجلء ما تعيطش".. "يا بنت عيب تدمعي كده قدام 
الناس".. "يا جدع اجمد أمال".. دي الرسايل اللي بتوصلنا عادة 
خلال التربية.. وخلال التعليم.. وطبعًا من خلال مجتمعنا 
اللي بيعودنا نمارس إنسانيتنا وحقيقتنا خلف الجدرانء وتمارس 
تشويهنا لنفسنا وتزييفنا ليها في الشوراع وأمام الناس.. 


(متی آخر مرة حضرتك ld US Fijo‏ طبا.. 


لكن إمتى آخر مرة حضرتك سمحت لنفسك تعيش حزنك 
بجد؟ قليل جذا.. 


طيب إمتى آخر مرة قبلت حزنك وما خفتش منه أو حاولت 
تنكره؟ أقل بكتبييبير.. 


Li‏ طبعًا مش باتكلم عن الحزن اللي هو العياط والسح 
والشحتفة.. أنا باتكلم عن الحزن اللي هو حالة إنسانية عميقة 
جدًا من الشجن والأم.. مليانة مراجعة للنفس.. وتأمل داخلي 
حقيقي.. وعودة هادئة ای قواعدك تلتقط فيها أنفاسك.. لتبدأ 
من جدید.. 


الحزن حق.. زي ما الفرح حق.. والخوف حق.. والغضب حق.. 


ماینفعش آقص حتة مني بکل بساطة کده وآرمیها آو آتخلی 
عنها لجرد |نها بتوجع.. النهاردة آقص الحزن.. بکرة آقص 
الخوف.. بعده آقص ما تبقی من انسانيتي وطبیعتی البشرية 
الحقيقية الضعيفة.. ومش هایفضل مني غبر شتات.. ورماد.. 
وبقايا مهلهلة.. 


الحزن يولد الأمل.. 

هاتسألنى دلوقت: يعني مطلوب مني أسيب نفسي للحزن والأم 
کل شویة؟ 


لا طبعًا.. مش ده المقصود.. المقصود إنك تسمح لنفسك تعيش 
تهرب منهاء أو تنكرهاء أو تعتبرها مش موجودة, أو حتى تغرق 
وحقيقتك.. من غير اختزال او تشويه او نقصان.. وبرضه من 
غير مبالغة أو تضخيم أو استفزاز.. 

من حقك تحزن (من غير شحتفة).. زي ما هو من حقك تفرح 
جربت ده قبل كده؟ 

غالبًا لأ.. 

وما تنساش توصف- وبدقة شديدة جدًا- النفس الطويل العميق 
اللى ها تاخده جنب أول حد يحس بيك ويونسك ويربت على 


دي مش دعوة للحزن.. 


دي دعوة لقبول (الحزن) كشعور إنساني حقيقي وأصيل.. مش 
الهروب منه.. أو تجاهله.. أو الغرق فيه وفي وحدته وسواده.. 


بعض.. ويتلملموا.. ويلتحموا.. ويلتأموا.. في كل واحد صحيح.. 
وجميل.. وحكيم.. ومبدع.. 


دى دعوة للحياة.. 
ففي الفرح حياة.. 
do‏ الحزن أيضًا حياة.. 


)9( 
الفقد الأول.. والفقد الأخير.. 


أول تجربة (فقد) بنتعرض ليها في حياتنا هي تجربة فقد (الأم).. 
أو بألفاظ أدق: تجربة الفقد المحتمل للأم.. 


الطفل بيعيش فترة من حياته (غالبًا أول ست شهور من عمره) 
في حالة رعب فظيع إنه يفقد أمه.. اللي هي بالنسبة له كل 
العام وکل الناس.. ويكون جواه سيناريوهات وتخيلات كتيرة 
جدا عن فقدها آو اختفاء‌ها آو موتها.. الفترة دي بالنسبة له 
فترة خوف وشك وارتیاب من آي علاقة» وأي آخر.. یخاف یقرب 
من أي حد - حتى منها هي شخصيًا- أحسن يفقده.. ولو قرّب, 
يخاف يبعد. أحسن يفقد نفسه ويدوب في الألم.. دوامة رايحة 
جاية من القرب والبعد. والکر والفر.. والراحة والوجع.. فترة 
صعبة ومعقدة ومليانة مخاوف وشکوك .. لدرجة انهم بیسموها 
(الموقف الارتيابي).. 


بس بعد شوية.. وعي الطفل بیوسع. وعقله بیکبر ومدارکه 
بتزيد.. ويبدأ يكتشف إنه علشان يعيش في الدنيا دي» مهم انه 
يقبل (الفقد).. فقد أمه.. فقد الآخر.. أي آخر يقربله ويحبه 
ويطمن له.. 

يكتشف إن لعبة الحياة لعبة مؤلمة.. وإن لو ليها قوانين.. فأول 
قوانينهاء هو قانون (الفقد).. فقد أي حد.. وأي حاجة.. 
وبنكون وقنها في اختيار صعب جدًا.. يمكن أصعب اختيار في 
حياتنا.. 

إما أننا نرجع لورا.. لنمط علاقاتنا القدهة.. اللي فيها يا إما 
نقرب قوي لغاية ما ندوب في اللي al Au‏ يا إمانبعد قوي» 
وما نعملش علاقة حقيقية أصلا.. 

آو (نن_ا نقبل احتمالات (الفقد).. ونستحمل (آله).. ونکمل.. 
حتی لو موجوعین.. 


أو نفضل مترددین بین الاختیارین.. طول عمرنا.. 


اللي بيختار الاختيار الأول بيكون مشروع مريض نفسي جاهز 
للتنفيذ في أي لحظة.. اللي بيفضل متردد برضه بيكون مشروع 
مريض نفسي من نوع آخر.. 

أما اللي بيقرر إنه يقبل.. ويستحمل.. ويكمل.. 

فده هو اللي قرر (يحيا)..مش بس (يعيش).. 


ودي أعلى درجة من درجات النمو النفسي.. واسمها - للمفاجأة- 
(الوقف الاکتتابی).. 


۱۳۹ 


اسم غریب.. مش کده ؟ 

لا هو مش غريب ولا حاجة.. 

هو اسمه (اکتتایی) علشان بیکون فیه آم... 

ألم رؤية الحياة بجوانبها الكتير.. الخير والشر.. الأبيض والأسود.. 
الصح والغلط.. 

bl‏ قبول (الفقد).. وقبول (التغيير).. وقبول (الموت).. 

ألم قبول النفس بكل ما فيها.. وقبول الآخر بكل ما فيه.. 

أم البصيرة.. ألم التأمل.. ألم الحكمة.. 

ومن وقتها.. نتعلم إن كل خطوة في حياتنا بيكون فيها (فقد).. 
وعلينا إننا نقبله.. 

نكبر ونشتغل ونتجوز ونخلف.. 


لكن تفضل احتمالات الفقد قانمهة كل يوم.. وكل ساعة.. وكل 
نفقد طفولتنا وذكرياتها.. 

نفقد لعبناء وأوضتناء وسريرنا الصغير.. 

نفقد حبايبنا وقرايبنا وأهلنا.. 

نفقد بيتنا وشارعنا.. وساعات بنهاجر.. ونفتقد بلادنا.. 

ومهما حاولنا نیرب من ده آو ننکره آو نستخدم شوية دفاعات 
نفسية علشان ما نحسش بیه.. هاتفضل الحقيقة اللي ما فيش 
منها أي مهرب .. آي مهرب.. 


وتتحول الحياة ال حالة من التامل الداخلي.. المصبوغ بأم 
الروية.. ودرجة عالية من السکينة والهدوء.. اللى 0 شجاعة 


ارجع کده بقی للفیلم.. واکتشف معایا ان العمق الحقيقي لیه 
مش هو آبدا العبقرية نی ترجمة امعلومات العلمية ای آحداث 
وشخصیات ومشاهد. من آول الشاعر الخمسة والذکریات 
الأساسية. وجزر الشخصية» وقطار الأفكارء وتکوین ووظيفة 
الأحلام.. 

كل ده ممكن تقراه في أي كتاب علمي مبسط وملون للأطفال في 
أي مكتبة عامة في شوارع أي دولة غربية.. 


العمق الحقيقى للفيلم هو: (قبول الفقد).. هو لحظات ال 
Letting go‏ . 


وراجع معایا کل املشاهد الفارقة في الفیلم.. 
(رايلی) تعبت علشان ما قبلتش (فقد) بیتها.. 


(sh)‏ قررت ترجع Ag 5 Sig‏ كك ¿de‏ ان ما us‏ فد 
طفولتها وذکریاتها مع آهلها وأصحابها.. 

آهلها ظلموها ها کانوا مش بیسمحوا لیها تعبر عن حزنها وآلها 
لفقد آي حاجة.. وکانوا بیعلموها وبیطلب‌وا منها طول الوقت 


(رايلي) اتغيرت ملا قبلت فقد البيت والطفولة والأصحاب.. 


وصاحبها الخيالي (الفيل) ساعدها لما هو كمان قبل يفقدها 
ويفقد عربيته الجميلة الطائرة.. 


وأهلها قدّموا ليها أحلى هدية لما سمحوا ليها تكون نفسها 
وتحس بأم وحزن (الفقد).. وحسوا بيه معاها.. 


ده الفيلم.. ودي رسالته.. 
ودى برضه رسالة الفصل ده.. 


الفقد حق.. 


الحزن حق.. 


قبول الفقد.. نجاة.. 
قبول الحزن.. حكمة.. 

)۲( 
قبول الموت.. حياة.. 


(\) 


طبيعي جدا یکون جوانا غريزة للحباة.. دافع للبقاء.. حاجة 
بتحرك کل واحد فینا للاستمرار 3 الدنبا.. 


غريزة الحياة دي بتعبر عن نفسها بطرق کتبر جدا.. منها الجوع.. 
اللي بيدفعك إنك تاکل علشان مد جسمك بشوية طاقة کل كام 
deu‏ والعطش.. الاي بيخليك تروي خلایاك بوقود الحياة طول 
الوقت. والجنس.. اللى بیمنحك متعة جسدية ونفسبة هائلة 
تساعدك علی تحمل بعض مشاق العيشة» وفي نفس الوقت 
بیحافظ علی استمرار النوع البشري على الأرض إلى ما شاء الله.. 
مش بس کده.. 

الحب.. هو وجه من وجوه غريزة الحياة.. لأنه بيقربك من 
الناس.. وده 3 صالح الحياة واستمرارها وجودتها.. 

الصداقة.. وجه تاني من وجوه غريزة الحياة.. علشان بتخلي 
حواليك صمام آمان من العلاقات الصحبة اللي ممکن تحميك 
(نفسيًا) وقت اللزوم.. 


الشغل.. السفر.. الاكتشاف.. الإبداع.. النجاح.. الفرحة.. 
وغيرهم.. وغيرهم.. 


وجوه الحياة وغرائزها كتير جدا.. وكل ده طبيعي ومفهوم.. 


۱۳۳ 


الغریب بقی.. هو إنه زي ما فيه جوانا غريزة للحياة.. فيه 
برضه جوانا غريزة للموت!! 

يعني الناس اللي بتنتحر مثلاً دول ناس انتصرت فيهم غريزة 
Le Sot‏ غريزة الحياة.. والناس اللي بتقتلء دول قاموا بتوجيه 
غريزة اللموت اللي جواهم لخارجهم.. والناس الاي بترهب غيرهم 
آو ترعبهم» دول برضه ناس بيعبروا عن غريزة الموت اللي جواهم 
بهذا الشكل الفج.. 


مش بس كده برضه.. 
أحد وجوه غريزة الموت» إن حد يستعذب الأط.. 
ibas dd‏ 


بستعذب الأم يعني يستمتع بالأم.. وساعات پسعی الیه.. وزي 


هو فيه كده؟ 
آه فيه كده! 


ماحد يتعرض لتجربة مؤلمة أو لخبرة مخيفة. وبعد ما يطلع 
منهاء يدخل في تجربة زيها بالظبطء وتکون نهایتها برضه dedo‏ 
أو مخيفة- على الأقل بنفس الدرجة.. ده وجه من وجوه غريزة 
شوت ler AN‏ 


۱۳ 


طاواحدة تکون دخلت في علاقة حب/ صداقة/ زواج» طرفها 
التاني كان «ld‏ ومهمل لمشاعرهاء وغير محترم لإنسانيتهاء وعاوز 
يفصلها على مقاسه.. وبعد ما تنتهي العلاقة.. تبجي بكل بساطة 
تدخل في علاقة جديدة, تختار فيها حد له Seales‏ شبه 
الشخص اللي فات بالظبط.. وتقشي معاه نفس طریق القسوة 
والألم تانی.. وتکرر ده مراژا وتکرازا.. ده آحد وجوه غريزة اموت 
اللي جواها.. 


مما واحد يقعد يلوم نفسه (بشكل مرضي مبالغ فيه) عمال على 
بطال. مع كل خطوة. وكل فعلء وكل حركة.. يعلق لنفسه كل 
يوم مشنقة. ويجلد نفسه كل ليلة كام جلدة.. أهو ده بيمارس 
غريزة Sot!‏ کل يوم وكل ليلة.. 

ماحد يتفنن في إيلام نفسه وإيذائها (سواء نفسيًا أو جسمانيًا).. 
مرة بالشعور الزائد وال مرضي بالذنب. ومرة بإنه يظلم نفسه 
بأي شكل وبأي طريقة. ومرة بإنه يتعب نفسه ويهلك أعصابه 
ويستنزف كل وجوده وحياته. في شغله أو علاقاته. على حساب 
نفسه وحقوقها.. كل دي صور ووجوه كتير جدًا لغريزة الموت.. 


طبعًا فيه وجوه أقرب وأوضح وأشهر من كده بكتير.. 
اليأس وجه من وجوه الموت.. 
الكره.. الغضب.. الحزن.. الاستسلام.. 


وطبعًا.. النوم.. اللي بنموت فيه كل ليلة.. ونصحى تاني يوم.. 


۱۳۵ 


(1) 


غالبا اتكونت عندك دلوقت فكرة عن باقي الفصل.. اللي 
الفروض آقولك فیه: حافظ على غريزة الحياة.. وتخلص من 
غريزة اللموت.. أو توقع الموت في أي لحظة واستعد له.. أو الموت 


لکن 3 الحقيقة.. ده مش هايحصل.. 


مش هايحصل علشان اموت جزء منك.. جزء حي.. عايش 
جواك.. وما ينفعش تتخلص منه.. ولا ينفع تتجاهل غريزته 
الكامنة داخلك.. 

وعلشان في نفس اللحظة اللي بتتولد في جسمك خلايا جديدة.. 
بتموت قصادها خلايا تانية.. حتى وإنت بتسلم علی حد بایدك. 
بيموت الآلاف من خلايا جلدك بمجرد الاحتكاك.. 


وعلشان إنت بتموت كل ليلة. وتصحى تاني يوم.. 
الموت جزء من تكوينك الإنساني.. 


وجزء من تركيبك النفسي.. 
وساکن معاك في نفس الجسد.. 


حد سأل نفسه مرة لیه آفلام جيمس بوند ومهمة مستحيلة 
والاي زیهم بیحققوا آعلی دخل ومبیعات؟ الاجابة ببساطة- کما 
آعتقد- هي علشان ان النوعية دي من الأفلام بتخاطب الغریزتین 
الأساسیتین عند کل البشر: 


۱۳۹ 


غريزة الحياة (البنت الحلوة اللي دايا تيجي مع البطل)» 
وغريزة الموت (البطل اللي طول الفيلم عمال يقتل أعدائه 
ويتخلص منهم).. 


ولنفس السبب نلاقي أغاني الحزن BUG‏ والعذاب رائجة ومشهورة 
زيها زي أغاني الفرح والبهجة والأمل (إن ما كانش أكتر).. 


وأفلام الرعب ومصاصین الدماء بتنتشر وبتزید ویتعمل ملعظمها 
جزء تاني وتالت وحتى سابع.. لأنها بتخاطب- على مستوى 
عميق جذا- غريزة الموت اللي جوانا.. اللي جوانا كلنا.. 


إبه ده؟ 
فيه إيه؟ 


إهدى كده.. وكمّل بالراحة.. وإنت تعرف فيه إيه! 


(v) 


إحنا اتعلمنا إن اللموت وحش.. رغم انه حتة مننا» وحفظنا انه 
رغم إنه عايش جوا كل حد فينا.. 


تفتكر ينفع إننا نتخلص منه؟ 
ينفع إننا نقطعه ونرميه ونعتبره مش موجود؟ 


VFN 


ینفع اننا نفضل نتعامل مع آحد آهم حقائق الکون علی انها 
وهم؟ 
ما أعتقدش.. 


أمال إيه اللي ينفع؟ 


اللي ينفع بجد.. هو إننا نقبله.. 
نقبل وجود الموت فينا.. داخلنا.. 

ونشوفه علی اٍنه الوجه الآخر من وجودناه مش نهاية وجودنا.. 
ونصدق انه بیکمل الحياة.. مش بیاخد منها.. 

وانه (ضافة.. مش نقصان.. 

يمكن ده یصالحنا شوية علی اموت اللي برانا.. 

موت الأحبة والغالین.. 

وموتنا إحنا شخصيًا.. 


Meet Joe Black dow) asl) e-L3 48‏ في الفيلم ده بيقوم 
العبقري (آنتوني هوبکنز) بدور رجل آعمال کبپر وشهیر جدا 
بیفاجاً بأن ملك الموت جاي يزوره في بيته ويقضي معاه كذا 
یوم وبعدها هايقبض روحه.. ومن اللحظة دي بتتقلب حياته 
رسا على عقب.. 

(أنتوني هوبكنز) طول الفيلم كان في رحلة.. رحلة قبول موته.. 
وفي اللحظة اللي قبل فيها موته.. بطل يخاف منه. وبطل يترقبه» 
وعرف يعيش/ يحيا بجد.. 

وضرب مثل عمیق جذا )> ملك اموت نفسه- کما پذعي 
الفیلم)» 3 معنی الحياة. ومعنی الحب. ومعنی الوجود.. 


وقت ما جاءت النهاية.. هو شخصهّ اللي بادر بأخذ إيد ملك 
اطوت (الزعوم).. وسط آجواء احتفالية تليق برحلته.. 


زي ما قبول الضعف.. قوة.. 
وقبول الفشل.. نجاح.. 
وقبول الحزن.. حکمة.. 
قبول الموت.. حياة.. 


)2( 
إحنا محتاجين.. 
لا.. 
أنا مش عاوز دلوقت أتكلم بصيغة إحنا.. ولا إنت.. 
ده مش وقت صيغة المخاطب.. ده وقت صيغة المتكلم.. 


أنا عاوز أتكلم بصيغة (أنا).. وعاوزك تقرا الکلام اللي جاي 
بصوت عالي بنفس الصيغة.. 


صيغة (أنا).. 


ira 


آنا جوایا موت. وجوایا حباة.. ما بنفعش آتخلص من واحدة 
منم او استغنى عنها.. 

آنا جوایا موت. وجوایا حیاة.. زي ما جوایا ضلمة وجوایا نور.. 
الاتنین بیکملوا بعض.. بیاخدوا من بعض,. ويدوا بعض.. 


آنا جوایا موت. وجوایا حیاة.. متضفرین ی بعض, ماشيين مع 
eya‏ وساعات في نفس الاتجاه.. 


اللحظة اللي هاقبل فيها الموت اللي جواياء هي نفس اللحظة 
اللي هأقبل فيها غضبي وما أسمحش له إنه يتملكني ويسيطر 
عليا.. 


اللحظة اللي هأقبل فيها الموت اللي جواياء هي نفس اللحظة 
اللي هأقبل فيها خطأي وفشلي وضعفي وتقصيري وما قفش 
عندهم ولا أخليهم يعطلوني.. 


اللحظة اللي هاقبل فيها الموت اللي جواياء هي نفس اللحظة 
اللي هايلتحم فيها فجوري بتقواي.. 


هي اللحظة اللي هاسمح لنفسي فيها إني أحزن في هدوء.. وأتأم 


هي اللحظة اللي هاقبل فيها الخوف والانكسار وساعات خيبة 
الأمل.. 


هي اللحظة اللي هاسامح فيها نفسي.. وأسامح غيري.. 

وشمال.. ویتصالح کل نقیض مع نقیضه.. 


هي لحظة إني أكون بني آدم.. أخيراً.. 


على فكرة أنا شخصيًا ما وصلتش لسه للحظة دي.. لأنها مش 
لحظة.. هي رحلة.. بس أعتقد إني حاليًا على نقطة ما في الرحلة 
دي.. والله المستعان.. 


إوعى تكون بطلت تقرا بصوت عالي وبصيغة (أنا).. 


اقراها تاني من الأول بصوتك.. 


viv 

تقوب نفسية 


فيه جوه كتير مننا حتة فاضية.. حلقة داخلية مفرغة.. بنحاول 


حد بیحاول هلاها بنجاحات dsg‏ وخارقة ومبهرة.. حد بيحاول 
هلاها بشهرة ونظرات اعجاب ف عیون الناس.. حد یحاول Ladle‏ 
بنهم وشره غير مبرر للفلوس أو للنفوذ أو للأضواء أو للبس أو 
حتى للأكل.. حد يحاول بالدخول في قصص حب متكررة سطحية 
زائفة.. حد تاني بلبس رداء علم أو حكمة أو دين من غير عمق 
أو أصالة أو حقيقة.. وكل ده مش بيملا ولا يشبع ولا يسد هذا 
الفراغ النفسي الداخلي اللي بيكون عامل زي الثقب الأسود اللي 
بيبلع أي حاجة وأي حد بلا نهاية.. 


من الآخر.. وبکل صراحة ووضوح.. الفراغ ده مش بيتماي غير 
بحاجة واحدة بس.. هی انك: "تصدق انك تستاهل .. 


احتمال الجملة دي تکون مکررة نی کتاباتي ومحاضراتي (ومش 
هازهق ولا هابطل تکرارها وتردیدها لأهمیتها الشدیدخ).. 
آو تکون غريبة عليك آو مش متعود تسمعها آو تقراها.. ببس 
هي بسيطة وبديهية جدا.. وموجودة في تکوينك النفسي من 
یوم ما اتولدت.. 


ساعات التربية آو الجتمع بیوکد عندك الرسالة دي: انت 
تستاهل تتحصب... وساعات بیشکك فیها.. وساعات بيوصلك 
عكسها.. 


يعني ممكن يوصلك من الأب والأم في بعض الأوقات إنك ما 
تستاهلش حبهم أو اهتمامهم أو رعايتهم أو قبولهم.. وإنك 
تستاهل بس بقدر سمعانك للكلام وتنفيذك للأوامر.. 


وممكن يوصلك برضه منهم ومن المدرسة والحصص وال مدرسين 


وطبعًا ممكن يوصلك من الشارع والشغل وا مجتمع والناس إنك 
Ls‏ و ty‏ ل u‏ 1 ولا تفرح ولا وه Jol‏ 4 / ۰ ولا وه تاهل 
في الواقف الصعبة واللحظات الحاسمة دي.. لو انت ما قاومتش 
وما سمعتش صوت فطرتك وطبیعتك کویس.. هاینخر الثقب 
الأسود نفسك.. وهايكبر ويكبر.. وتعيش عمرك كله تحاول تملاه 
بسراب ورا سراب ورا سراب.. 


إنجح وهات ألف ف الماية في الثانوية العامة.. مش هاترضى ولا 
تفرح من قلبك ولا تحس بنجاحك لو إنت مش مصدق إنك 
3 تاهل تنح وتفرح.. 


عيش دونجوان عصرك وآوانك.. وادخل کل یوم 3 قصة حب.. 
ودوب کل بنات العام.. مش هاتشبع ولا تقنع ولا هایستقر قلبك 
طول ما انت مش مصدق انك تستاهل تتحب ونتحس ویهتم 
¿Lo‏ 


اجذب کل الأضواء.. وشد کل الانتباه.. وم کل الب‌شر حوالیك.. 

ٍن شالله تطلع لنفسك جناحات وتطیر ف السما.. کل ده مش 

هایکون لیه آي لازمة.. ومش هاتحس لیه بأي معنی.. لو مش 
دق انك de o dali e.‏ اف Ag‏ در.. 


مات سألنيش: "وإزاي أصدق dl‏ أستاهل sl‏ وأنجح وافرح 
وأتشاف واتقدر.....؟" 


= لنفسك تشوف ده فيها.. وتصدقه.. وتقول (Y)‏ لأي حد 
وكل حد يحاول يوصلك غيرها.. 


إنت تستاهل.. 
صدق ده.. 


وكفاية بقى.. 

)12( 
الصند وق 


كتير جدًا مننا عايشين حياتهم جوه صندوق.. صندوق صغیر 
مصنوع من طريقة معينة في التفكير. طريقة معينة في الشعور 
طريقة معينة في التصرف والتعامل مع الآخرين.. فرضيات معينة 
عن الدنيا والعالم والناس.. ردود فعل جاهزة على المواقف 
المختلفة.. وساعات نمط ثابت من المشاعر المتكررة على مدار 
الوقت. 

بعض الصنادیق دي بتکون مرضية.. isle WU‏ جواها مریض 
أو مجموعة من المرضى.. وبعضها مش بیکون مَرضى.. لكنه في 
نفس الوقت مش طبيعي ومش صحي» حتى لو بدا كذلك.. 
لأنه مش الطبيعي إننا نعيش حياتنا جوه صناديق مغلقة علينا 
وبس.. 


اللى عنده شوية أفكار أو معتقدات أو مخاوف وشايف ومتصور 
ومصدق إنه هو الوحيد اللي صح وكل الناس غلط.. 


اللي حابس نفسه في كام فكرة, ومش راضي يشوف غيرها.. 
واللي محبوس جوه مخاوفه ومش بيحرر نفسه منها.. 


واللي ساجن عقله في شوية تصورات ومعنده وش آي استعداد 
يسمع أي صوت غير صوته. ولا يشوف غير اللي في دماغه. 
ولا يحط أي احتمال غير اللي هو متأكد إنه حقيقة لا تقبل 


كل دي صناديق.. 

اللي عايشة مع أولادها في دايرة مغلقة وموصلة لیهم |نها مصدر 
كل حاجة في الدنيا من حب وحنان واهتمام وعطاء gl VLE Gg)‏ 
حتی في وجود آبوهم).. 


اللي بيحبوا بعض ومستغنيين ببعض عن الدنيا كلهاء وكل واحد 
فيهم شايف إن التاني هو ال ماضي والحاضر وال مستقبل.. 


اللي معيشة جوزها في اختبارات نفسية طول الوقت علشان 
تشوف قد إيه هو بيحبها أو قد إيه هو مستحملء أو قد إيه 
نفسه طويل.. 


اللي بيتعامل مع ابنه أو بنته أو مراته على إنهم ملكية خاصة 
ليه.. كل دي برضه صناديق.. 


صندوق الناس وال مجتمع.. صندوق العادات والتقاليد.. صندوق إني 
لازم أكون الأحسن في كل حاجة وإني ما ينفعش أغلط أو أضعف 
أو أفشل.. صندوق التمسك والتعلق بحد على حساب نفسي.. 
صندوق دور الضحية أو الجاني أو المنقذ.. صندوق المغالاة والتطرف 
في فهم الدين السمح الرفيق.. صندوق الرفض والشك والخوف 
من الآخر طول الوقت.. صندوق الطلاق اللي حاطط يافطة 
صندوق الشغل اللي غرقان فيه وأنا أصلا ما اخترتهوش ومش 
ds‏ 


صنادیق مغلقة. ودوایر مقفولة» بیعیش فیها آصحابها وهما 
یفضل وا کده لغاية ما هوتوا.. وهما ما یعرفوش مجرد معرفة 
إنه فيه GL dle‏ مختلف ماما بره صنادیقهم.. وانه فيه حياة 
كاملة بره سجنهم.. 

على فكرة.. دي ببس مجرد آمثلة.. لکن ف الحقيقة کل حاجة 
حاجة وأي حاجة صندوق ضيق نعيش فيه ونتشبث بجدرانه 


ونرفض نتخلى عنها مهما كانت هشة.. 


اللي ربنا بقی یکرمه ویخرج بره صندوقه, ویتحرر من سجنه.. 
هايحس بالظبط زي طفل صغير بيشوف العام من آول وجدید. 


طيب إزاي نخرج بره صناديقنا.. 


اللي يخرجنا بره صناديقنا هو أولا إننا نصدق إنه فيه عام 
كامل وجديد ومختلف عن كل اللي نعرفه وكل اللي عشناه مهما 


وثانيًا إننا ننوي ونقرر نخرج بكل شجاعة حتى لو كان الخروج 
مخاطرة.. هو فيه أي حاجة مفيدة ما فيش وراها مخاطرة؟ 

وثالنًا ياريت ما تكونش لوحدك.. يكون فيه حد معاك. 
يساعدك وياخد بإيدك.. يونسك ويوريك الطريق.. ويكون رفيقك 


في رحلتك.. الحد ده ممكن يكون صديقء زوج.. زوجة. معالج, أو 
حد قابلته صدفة.. وطبعًا لومافيش حد معاك.. ربنا موجود.. 


ولو مش عارف تبدأ منين وإزاي وفين.. هأقولك ما تستعجلش. 
صندوق دي بداية كويسة جذا.. اصبر.. والباقي هايجي لوحده 
وفي ميعاده.. صدقني.. 

آول بقی ما تخرج بره الصندوق.. وتقرر تفتح عينيك وودانك 
وقلبك.. هاتکتشف الخدعة الاي کنت فيها.. وهاتشوف العام 
اللي ما کندش سامح لنفسك تعرف عنه حاجة.. وهاتعمل 
علاقات جديدة بآفکار ومشاعر مختلفة جدٌا.. هاتشوف وتسمع 
وتحس کل حاجة وکل حد کانك آول مرة تعیش, وآول مرة 
تتنفس.ء وآول مرة تتولد.. ما تستخربش من التعبر ده.. احنا 
ممکن نتولد من جدید کل يوم.. 


كفاية بقى صنادیق.. 


وياللا نشوف النور.. 


مستنى إيه.. 


vos 

ما تصدّقش كل حاجة إنت مصدّقها 


تاریخ العلم سنة ۱۹۵۱.. 


( آش) جاب عدد من الناس وحطهم كلهم في اختبار معین وکان 
متفق معاهم كلهم ما عدا واحد على الإجابة اللي هايقولوها. 


كرّر (آش) التجربة دي ١6‏ مرةء وكان اتفاقه مع ال ممثلين إنهم 
يقولوا الإجابة الصحيحة في أول مرتين فقطء وبعد كده كلهم 
هايقولوا إجابة خطأ متفق عليها ويشوف الواحد الباقي هايقول 
إيه.. بعدها آش عمل التجربة دي مع عدد أكبر من الناس 
وبطرق مختلفة وطبعًا كانت النتائج مذهلة.. 


ثلث الناس اللي اتعرضوا للتجربة قالوا نفس الرأي الخطأ اللي 
سمعوه من باقي زمايلهم في كل التجارب (كان دايا يكون دورهم 
في الرد هو الأخير بعد كل الناس).. وثلاث أرباع (يعني 5ا#) من 
الناس قالوا نفس الرأي الخطأ في تجربة واحدة على الأقل.. 


الناس دي ما قالتش الرأي الخطأ بسبب خوف أو تهديد أو رغبة 
في الموافقة وخلاص.. لا.. الناس دي استقبالهم للحقيقة اتغير.. 
يعني هما كانوا شايفين ومصدقين الاي قالوه (اتعمل معاهم 
كلهم مقابلات فردية بعد كده).. هما اتأثروا فعلا برأي الممثلين 
ا متفقين مع الباحث لدرجة إن رؤيتهم وقراءتهم وتفسيرهم للي 

الکلام ده معناه ایه؟ 


معناه إن حضرتك لما بتكون في وسط مجموعة من البشر.. 
يكونش إلا تأثير المجموعة عليك (ده بيسموه تأثير المجموعة 
(Group Influence‏ ممکن تکون شایف الشمال من لأن کل 
الناس شایفینه کده.. وتکون شایف الیمن شمال علشان انت 
فعلا عينيك ومدارکك وحواس استقبالك اتآثرت بروية الجموعة 
أكتر من رؤيتك إنت الشخصية.. 


المجموعة دي ممكن تكون شلة أصحاب.. زملاء عمل.. عيلة.. 
فريق رياضى.. وساعات مجتمع بحاله.. 


ما تصدقش كل حاجة إنت مصذّقها.. 


اقرا بقى الفصل السابق (الصندوق) من الأول.. 
وبعده.. 

نتقابل تانی.. 

في الفصل الجاي.. 

و هه 
الکاریر شیفت 


عشت في إنجلترا سنتين لما كنت بحضر الدكتوراه في الطب 
النفسي.. فوجئت بعد شوية إن أحد المشرفين عليًا كان بيشتغل 
عازف جیتار بعد الضهر.. طبعا وقتها کنت- ما شاء الله- متحلي 
بالعقلية الجتمعية الشرقية العظيمة.. والراجل نزل من نظري 
واكتأبت. وبقيت ببصله من فوق لتحت. وکانت حالتي حالة.. 


فكرة إن حد يشوف إنه مش بيحب شغله وإنه اتفرض عليه 
دي أصلا فكرة محتاجة قدر كبير جدًا من الشجاعة والتحمل 
والإقدام وساعات التهور.. خاصة في مجتمع زي مجتمعنا.. لكنها 
تکاد تکون حاجة عادية جدا في مجتمعات تانية زي أوروبا 
وأمريكا والدول المتقدمة.. 


الهم.. نجیب الوضوع من الأْول.. هو ٍحنا بنشتغل لیه؟ 


وده مش سوال عام.. امقصود هنا هو إحنا في مجتمعنا بنختار 
شغلنا على أي أساس؟ 


خد عندك يا سيدى.. 


جزء لا بأس بيه مننا بيختار شغله بناء على الوجاهة الاجتماعية.. 
اللي كانت لفترة كبيرة من الزمنء ولا زالت في بعض الشرائح 
تتوجه ناحية الطب والهندسة والصيدلة وما يشبههم.. 

جزء تاني بيختار بناء على مدى القوة والتأثير الاجتماعي للوظيفة 
آو الب إلى جانب الوجاهة برضه. وهنا نلاقي وظائف القضاء 
والشرطة والجیش وغيرهم.. 


۱۹۱ 


وجزء تالت بیختار بناء علی مدی مناسبة الشغل لبعض 
الظروف المكانية (قربه من البيت أو الأسرة) أو النوعية (وظائف 
مناسبة أكتر للبنات مثلا) أو العائلية (الإكمال في نفس مهنة الأب 
أو الأم)» وهكذا.. 


وجزء رابع وخامس وسادس وعاشر بيختار الشغل اللي مالقاش 
غبره.. 


وهنا ييجي السوال الأصعب.. 
هو إحنا أصلا بنختار شغلنا؟ 
والاجابة للأسف وبالفم III LA!‏ 


إحنا اللي بيختار شغلنا هو مكتب التنسيقء اللي بيحدد 
مستقبلنا هو درجاتنا في الثانوية العامة, اللي بيخطط حياتنا هو 
مدی قدرتنا علی حفظ بعض العلومات واسترجاعها طدة ثلاث 
ساعات في لجنة الامتحان.. 


ولو مکتب التنسیق ادانا بعض الاختیارات» یبقی ساعتها اللي 
هایختار برضه مش احناء اللي هایختار غالبّا هایکون آهلنا.. 
الب الاي عاوزك دکتور قد الدنباء آو وکیل «So JLo dolo‏ 
آو محاسب تکمل السبرة بتاعته.. والأم اللي عاوزاي صيدلانية 
علشان الصيدلية بتاعتهاء آو مدرسة علشان تقعدي وتنستتي نی 
ابیت أو موظفة في الحكومة علشان غدر الزمن وحوجة الأيام.. 


واللي مش بيدخل في دوامة مکتب التنسیق. بیشتغل اللي ربنا 

يبقى غالبًا آخر واحد ليه (فعل) الاختيار في حكاية الشغل دي 
هو إنت.. مع إنك أول واحد ليه (حق) الاختيار فيها. 


Lobo‏ المنظومة دي فاشلة من أولها لآخرهاء وبتؤدي لبلاوي كتير 
جدًا.. أولها حالة السعار الرهيب للوصول إلى أعلى نقطة في 
جبل التنسيق علشان يبقى قدامك كل الأبواب مفتوحة.. السعار 
ده بيصيب الأهالي بالعته والجنون والدخول في سباق محموم 
نحو اللاثيء. ويصيب أبناءهم بالاكتئاب والتوتر والفصام وكل 
الأمراض النفسية المكتوبة في الكتب. 


ملامح هذا السعار أولها حمى الدروس الخصوصية. وآخرها 
فوضى الغش والتزوير والوسايط والرشاوىء وبينهم مدارس 
خاوية على عروشها.. 

الكلية؟ اتخرجت؟ اشتغلت؟ حب بقى شغلك وانجح وأبدع 
فيه.. ههههههههههههه.. إزاي بقى والنبي؟ 

عندك واحد اشتغل مدرس وکان نفسه بشتغل دکتور.. بس 
قدراته علی الحفظ ما ساعدتهوش یبخ الکلام اللي حفظه كله 
في ورقة الاجابة.. 


وعندك واحد اشتغل دکتور» بس كان حلم حياته يطلع رسام. 
لأنه بيحب الرسم. بس جاب مجموع عالي وأهله استخسروه 
عندك واحدة اشتغلت صيدلانية علشان تكمل في صيدلية أبوهاء 
رغم إنها كانت حابة تشتغل في مجال السياحة.. 


my 


وعندك مهندس کان عاوز یبقی ظابط.. ومحاسب کان حابب 
یکون محامي.. ومحامي کان بیحلم یبقی وکیل نیابة.. وصحفي 


كلمني بقی عن التقدم العلمي والانفتاح البحشي واختراق القرن 
الواحد وعشرین.. 


بالنسبة لي بقى كل ده مش مشکلة.. آو بکلمات آدق.. مش مشکلة 
كبيرة.. المصيبة الكبيرة بالنسبة لي هي إنك -غالبًا- هاتلبس في 
الشغلانة دي طول عمرك.. واحتمال تصدق إنك بتحبهاء رغم 
إنها مش بتعبر عنك.. والصعوبة الأكبر في الحكاية دي كلها هي 
صعوبة إنك تسيبها وتشتغل غيرها.. علشان ده بيمثل مخاطرة 
مادية ممكن تهددك وتهدد بيتك وأسرتك لو إنت متجوز 
وإحنا لسه مافيش عندنا المسارات التعليمية البديلة اللي تدي 
الفرصة لأي حد يتعلم الحاجة اللي هو بيحبها وياخد فيها 
شهادة تخليه يشتغل بيها من غير ما يعدي على معبد الثانوية 
العامة ويدين بدين مكتب التنسيق. 


طيب حد جه واكتشف بعد شوية من شغله إنه مش بيحبه. 
حتى لو كان بيحبه فعلاً قبل كده. أو إنه اختاره في ظروف 
نفسية آو عائلية معينة اتغبرت دلوقت. آو انه شاف ان الشغل 
ده مش مناسب لطبيعة حياته وشخصيته في الوقت الحالي.. أو 
لقى نفسه في شغل تاني.. أو مجرد إنه حب يغير.. يعمل إيه؟! 


والله العظيم ما أعرف.. 

الاي آعرفه بجد انك طا تشوف حد قرر یغبر مهنته» اعرف إنك 
-غالبًا- قدَّام شخص عنده قدر من الشجاعة والحکمة وتحمل 
الحيرة وقبول الغم وض ومقاومء التوهان والصبر على عدم 
وضوح الرؤية.. شخص قرر یکون حقيقي وسط زیف ممکن 
يكون عاش فيه سنين طويلة جدّ.. شخص مستعد بتحمل bi‏ 
الانسلاخ من جدده القدیم علشان یخرج منه بني آدم جدید 
تماما.. 


أنا قولت غالبا علشان ممكن حد يغير مهنته لأسباب تانية 
زي اللي قولتها في الأول بالظبط (وجاهة اجتماعية أو قوة تأثير 
اجتماعي أو ظروف مكانية أو غيرها) وتكون ساعاتها الحسابات 


في بعض أنواع العلاج النفسي العميق بنتفق مع المريض شوية 
اتفاقات.. منها إنه فيه احتمال أثناء أو بعد العلاج إنه يكتشف 
إن كل الاختيارات اللي اختارها في حياته (شغله. زواجه. مكان 
معيشته. طبيعة علاقاته....) كانت اختيارات مبنية على أساسات 
هشة غير صحيحة نفسيًا.. وإنه وارد جدًا إنه بعد ما يكتشف 
ده يقرر يعمل تغييرات جذرية 3 حياته 3 کل النواحي دي.. 
لأنه ساعتها هایکون |ٍنسان جدید ليه رؤية مختلفة, ومن حقه 
اختيارات جديدة.. وده أحيانًا بيحصل فعلاً.. 


mo 


تغيير المهنة (الكاريير شیفت) مش slo‏ دلع وفراغ وضیاع.. 
glo gio‏ فشل ولا تعویض فشل ولا نهایته فشل.. 


مش بالضرورة عدم فهم او سوء تقدیر.. 
ممكن يكون وراه حد بيحاول یکتشف نفسه من أول وجديد.. 
حد بيحاول يخرج بره الصندوق.. 


حد بيحاول يخرج عن النص.. 


حد قرر يعمل اللي بيحبه.. 
مهما كان التمن.. 

1۷ 


(۷) 


انت مین؟ 


- حضرتك بنشتغل ایه؟ 

- دکتور 

= طيب اقلع..! 

- آقلع یه بالظط؟ 

. اقلع وظیفتك! 

- ازاي یعنی؟ 

97 يعني Los‏ إنك نمت و بت لق Sew‏ ك في إجازة 
قسرية من مهنة الطب.. أو إنك استقلت منها.. أو 
حصل مشكلة 3 مكان شغلك واترفدت.. إيه اللى 
هايفضل منك؟ 


- وحضرتك؟ 

- طالب في كلية آداب 

- طیب اقلع..! 

- آقلع ایه آنا کمان؟ 

- تصور إنك فجأة لقيت الكلية قفلت أو لغوا الدراسة في 
کلیات الآداب أو.. أو.. 


تیجي تجرب الحکاية دی.. تبجي تتخیل معایا ان وظیفتك 
اختفت آو انك تخلیت عنها؟ 


$ fits lo إيه اللي‎ SAS 


إيه الطبقة اللي تحتها؟ 

عيلتك؟ 

آه.. Ga‏ عيلتك.. 

مراتك وآولادك.. 

آو آبوك وأمك و اخواتك.. 


طیب تصور بقی |نهم فجأة اختفوا هما کمان.. صحیت من 
النوم ما لقیتهومش.. سافروا.. هاجروا.. ما بقوش موجودین 
معاك ولا حواليك! إيه اللي هايتبقى؟ إيه الطبقة اللي تحتهم؟ 
أصحابك.. جيرانك.. زملاء الشغل.. 


طيب دول كمان اختفوا وما بقوش موجودين.. فاضل إيه تاني؟ 


طیب انت مین بقی؟ تيجي تعرف نفسك.. 
8 أحمد.. حسن.. نادین.. مها.. آي اسم؟ 


- بس ده مش إنت.. ده اسمك.. مش بيعبر عن أى 
حاجة بعنی.. 
- أنا دكتور.. مهندس.. مدرس.. طالب.. 


۱۷۰ 


- مااحنااتفقنا ان دول مش موجودین خلاص.. وبعدین 
دي مجرد وظيفة.. دي مش انت.. دي وظيفتك.. 

- آنا طویل وعریض وأبیضاني شوية.. 

- یا باشاده شکلك.. ده مش انت خالص.. 

- آنا ابن فلان وعلان وترتان.. 

- ما هو برضه دول خلاص.. بح.. حتی لو لسه 
موجودين.. دول مش إنت برضه.. 

- أنا.. أنا.. مش عارف.. 

طيب خد نفسك بالراحة كده.. واقرا اللي جاي بهدوء.. 


هو إيه اللي بيعرفنا؟ إيه اللي بيحدد وجودنا ويوصفه ويديله 
معنى؟ إيه اللي بيقول أنا مين وإنت مين؟ 


ما أعتقدش إن فيه إجابة واحدة واضحة وقاطعة للسؤال ده.. 


بس من وجهة نظري (الشخصية البحتة) إحنا موجودين في الأثر 
اللي بنؤثره في غيرنا.. في البصمة اللي بنتركها ورانا في الأماكن 
والأزمنة.. 


أنا ممكن أحس نفسي في كلماتي اللي بتوصلك دلوقت.. الكلمات 
اللي بتحركك وتحررك وتخليك تشوف حاجات جديدة ما كنتش 
شايفها قبل كده.. 


إنت ممكن تحس بوجودك في عيون صاحبك اللي بيفرح أول ما 
بيشوفك.. لأنك بالنسبة له مصدر بهجة وسعادة.. 


۱۷۱ 


ممكن تلاقي نفسك في نظرة الرضا اللي بينظرهالك تلميذك أو 
ابنك لما تعلّمه حاجة جديدة ويبدأ يمارسها ويعرف قيمتها.. 


مراتكلماتمد إيدك وتساعده في البيت.. 


كل ده أعمق بكتير من مجرد الوظيفة والدراسة والأهل 
والأصحاب.. ده أثرك عليهم وفيهم كلهم.. وهو ده- في رأبي 
الحالي- اللي بیعرفك ويوصفك ویرسم آهم ملامح وجودك.. 
ويخلى ليه معنى واتجاه وهدف.. 


فيه حد أثره بيكون كتاب.. 
فيه حد أثره بيكون مقطوعة موسيقية أو عمل فني.. 


وفيه حد بيكون أثره ناس اتعلمت واتغيرت على إيده.. 


إحنا مش بس اسمنا ولا شكلنا ولا شغلنا ولا أهلنا.. 


إحنا كمان الأثر اللي بنسيبه في الناس والأشياء والأماكن.. بعد 
ما نتجرد من كل طبقات وجودنا ال مؤقتة.. 


as]‏ بفی.. 
مین؟ 


۱۷۲ 


\Yr 


)1( 
الصورة الکاملة 


(\) 


من آحد مشاهد مسلسل (سقوط حر- رمضان :(Y+ YY‏ 


- الطبیب النفسي: إيه اللي كان ممكن يسعدك؟ 

- والدة المريضة: حاجات عادية.. بيت.. عيال.. زوج.. 

- -الطبيب النفسي: طيب مانتي كان عندك بيت وعيال 
وزوج! 

- والدة المريضة: بس كان عندي حاجة تخليك ما 
تشوفش معاها أي حاجة تانية.. 

- اللي هيه إيه؟ 


- الخوف.. 


بعض کتاباتي السابقة کانت بترکز علی دور الرسایل اللي بتوصل 
من الآباء والأمهات في تکوین صعوبات وآأعراض وآمراض نفسية 
عند أبناءهم. وبالرغم من إن ده مش العامل الوحيد في الإصابة 
با مرض النفسي (فيه عوامل جينية وبيئية وغيرها كتير). لكنه- 
في رأيي- عامل مهم جدًا.. علشان الرسايل دي بتتحول بعد 
شوية لجزء لا يتجزأ من التكوين النفسي للأبناء.. وبتكون في 
قوتها وتأثيرها أقوى بكتير من الجينات والبيئة والظروف.. 


3 الحقبقة کل ده هو جزء بسيط من الصورة الكبيرة.. اللي 
هاحاول آوضح دلوقت جزء آخر منها. 


۱۷۵ 


34 دي أنا هاتكلم عن الجانب الآخر من الحكاية.. جانب 
الآباء والأمهات اللي بيوصلوا لأبناءهم رسايل نفسية مؤذية 


للوهلة الأولى بنشوفهم على إنهم ناس قساة جناة.. جنوا على 
أولادهم.. مقدروش يحسوا بيهم ويفهموهم ويحبوهم حب 
حقيقي غير مشروط.. ناس تفنن وا 3 سوء ا معاملة والإهانة 
والذل والبعد.. ناس ضازين مؤذيين معندهمش قلب ولا رحمة.. 


لكن.. الرؤية دي عاملة زي اللي شايف مشهد واحد من حكاية 
طويلة عريضة.. أو بيبص في صورة ثابتة ليها بعدين اتنين فقط.. 
رغم إن فيه تفاصيل كتير للحكاية.. وأبعاد أكتر للصورة.. 


باقي الحكاية موجود Schizophrenogenic pl Cols pout loud‏ 
10 أو الأم المسببة للفصام لدى أبناءهاء واللی بتمثلها الأم 

اللى فى ال مشهد السابق.. 
الأم دي عندها إحساس رهيب بالخوف.. رعب مالهوش حدود.. 
فقدان عميق لأي درجة من درجات الإحساس بالأمان.. ده 
ممكن يكون نتيجة ضغوط حياتية صعبة اتعرضت ليهاً.. أو فقد 
لحد غالي جدًا أو تربية قاسية هي شخصيًا عاشتها.. أو حاجات 


الأم دي بتفضل تقاوم وتقاوم لغاية ما توصل للحظة معينة ما 
تقدرش تعافر فيها أكتر من كده. بتكون استنفدت كل طاقتهاء 
واستخدمت كل أسلحتهاء ونقسها فعلا اتقطع.. فتضطر إنها تاخد 
قرار صعب جدًا هاتعيش بيه حياتها اللي جاية كلها.. قرار هو 
الأصعب والأقسى على الإطلاق.. قرار إنها تدفن نفسها.. 


۱۷۹ 


(1) 


القرار الاي بتاخده الم هنا هو قرار معقد جدّه تقدر تقول إنه 
تلات قرارات في بعض.. أو قرار ليه تلات مستویات آو وجوه: 


بتقرر أولاً إنها تدفن أنوثتها الفطرية الحقيقية اللي اتولدت 
وعاشت بیها (شوية)» وتتحول (نفسیّ) لراجل خشن صلب قوی 
تحاول تحمی بیه نفسها وآولادهاء راجل پقدر یعمل کل del‏ 
ویعرف یعمل کل حاجة, راجل راجل يعني.. وطبعا ساعات 
بتقرر تطلع آنشی مزيفة مبهرجة مائعة, تنتقم بیها من کل 
الرجالة. 


بتقرر کمان |ٍنها تلعب دور املنقذ للأولاد» وده دور حياتي درامي 
شکله من بره لطیف جذّء بتکون فیه الحارس الهمام. والناصح 
الأمين» وحامي الحمی للأولاد الضعاف من کل ثيء وأي شيء... 
وفي الحقيقة هي مش لازم تحرم آبناء‌ها من الحب والحنان 
ولا حاجةء بالعکس. الأخطر نها تدیهم الحب والحنان بزيادة 
للدرجة اللي تخليهم ما يقدروش يستغنوا عنها. 


وتقرر بقى أخيرا إنها تبلع أولادها.. أيون.. تبلعهم.. ما تتخضش 
من التعبير.. تبلعهم بمعنى إنها تحاوطهم من كل ناحية,. وتمنع 
عنهم الميه والهواء تخلي نفسها هي المصدر الوحيد Gal‏ 
والحنان والعطاء والأمان والفلوس وكل حاجة. تخليهم محتاجينها 
طول الوقت» ومعتمدين عليها في كل حاجة بدون حدود.. 
تبعدهم عن كل الناس (وساعات عن أبوهم نفسه).. وتعمل 
کده هنتهی البراعة علشان دي الحاجة الوحيدة اللي ممکن 
تحس من خلالها بالأمان (الزائف طبعًا).. 


۱۷۷ 


الحاجة الأک‌تر والأخطر واللي ممکن تصیب الأولاد بالفصام 
في بعض الأحوال (من هنا جه الاسم العلمي للنوع ده من 
الأمهات). هو إن الأم دي دايا بتوصل لأولادها رسالتين عكس 
بعض في نفس الوقت.. يعني تقول لابنها (ياللا شد حيلك 
علشان تنجح)» بس من جواها وبتصرفاتها بتوصله: ((وعی تنجح 
لحسن تتخلی عني)» وتقول لبنتها: ((نتي کبرتي واحلويتي وبقيتي 
على وش جواز)» ببس من تحت لتحت بتقولها: ((وعی تتجوزي 
وتسيبيني).. الأم هنا مرعوبة من الوحدق خايفة من احساسها 
الرهیب بعدم الأمان» هاتتجنن فعلا لو بقت لوحدها.. الأم هنا 
بجد.. آغلب من الغلپ.. 


(v) 


- أنامالحقتش أعيش يا دكتور. أنا ما فرحتش بحاجة, 
ما فرحتش بنفسي وأنا بنت لسه متجوزة. ولا فرحت 
بنفسي وأنا أم.. أنا ما عشتش.. أنا ضيّعت عمري كله 
علشان بناتي يطلعوا كويسين.. ودي آخرتها.. 


مشكة القرارات المركبة اللي بتاخدها الأم دي (وساعات الأب بس 
بتفاصيل مختلفة). هي إنها أولاً بتحرمها من أنوثتها الحقيقية 
اللي كلها طيبة وفرحة وحياة وحنان وحب ورحمة. وثانياً.. بعد 
شوية هايتحول دور المنقذ اللي بدأت بيه. لدور الضحية اللي 
بتضحي بكل حاجة في حياتها وسنينها وعمرها علشان غيرها.. 


۱۷۸ 


وده دور بائس ويائس وبيخلي صاحبه طول الوقت مستمتع 
بتعذيب نفسه وذلها وهوانها وحرمانها من كل حقوقها الإنسانية 
باسم التضحية في سبيل حد تاني (ومجتمعات زي مجتمعنا 
بتشجع وتسقف جدًا للدور ده).. 


وبعد شوية كمان هايكمل السيناريو بإنها تكون هي (الجاني) 
على أولادهاء اللي هاتكتشف في آخر المشوار إنها حرمت نفسها 
من الحياة بسببهم» وضيّعت نفسها علشانهم.. وتبدأ تخليهم 
یدفعوا من ده من وقتهم وجهدهم وتفکیرهم وأعصابیم. 
ونفسیتهم. وتبداً تحسسهم بالذنب کل لحظة بکلمات زي 
(آنا فیّعت عمري ودفنت نفسي بالحیا علشانکم) و(آنا ما 
عیشتش علشان انتوا تعیشوا) و(آنا ما خدتش من دنيتي حاجة 
بسببکم).. وما تستغربش ها آقولك ان جسمها ساعات بیکون 
طرف في اللعبة ويجيلها ضغط وسكر وجلطات ونزيف وأورام 
وده يخاي آولادها يدفعوا التمن أضعاف أضعاف بجد.. 


كام واحد مننا سمع الکلام ده (ببعض التنویعات طبکا)؟ کام 
واحد شاف السيناريو ده بيتكرر قدامه؟ طيب كام واحدة أو 
واحد عاشه بنفسه؟ 


ما فيش داعي للإجابة.. 


طبعًا مش النوعية دي من الأمهات هي بس اللي بتساعد في 
وجود أمراض نفسية عند أولادهاء فيه أنواع كتير من الأميات 
والآباء غيرها بيعملوا كده برضه.. بس دي أعقدهم وأخطرهم.. 


۱۷۹ 


(2) 


فیه نوع من العلاج النفسي اسمه العلاج النفسي الدينامي 
Dynamic Psychotherapy‏ .. بیحاول المعالج يشوف فيه مع 
مريضه إيه الرسايل اللي وصلته في طفولته وإزاي أثرت فيه لغاية 
النهاردةء وإزاي علاقته بأبوه وأمه منعكسة عليه في علاقته بنفسه 
وبالآخرين وساعات بربنا (في ثقافتنا طبعًا).. في المراحل الأولى من 
العلاج بيشوف المريض قد إيه هو اتعرض لتشويه وأذى وضرر 
وإتلاف نفسي ومعنوي من والديه. وبیشوف قذ اٍیه آرضه كانت 
مستباحة علشان بس يتحب أو يتقبل أو يُهتم بيه. وإنه حتى 
مماكان ده بيحصلاء كان بيحصل بشروط وقيود وتمن غالي كان 
لازم يدفعه.. 


ما المريض بيشوف ده. بيتفجر جواه طاقة هائلة من الغضب 
والعنف وساعات الانتقام» وبيقوم أحيانًا بالتعبير عن ده بأشكال 
وأساليب مختلفة.. وبيكون مهم جدا وقتها إننا - كأطباء 
وكمعالجين- نقبلها ونحتويها.. 


لكن.. بعد شويةء بيكتشف المريض المفاجأة المذهلة.. اللي 
بتقلب موازينه رأسّا على عقب.. 


بيكتشف إن أبوه وأمه في الحقيقة آغلب منه هراحل, وإنهم هما 
شخصيًا اتعرضوا لتشويه وأذى وضرر نفسي بيكون ساعات أقوى 
وآشد من الاي اتعرض لیه الریض نفسه منهم.. وبیکتشف انهم 
قبل مایوذوه. کانوا ضحية للأذی وقبل ما یقسوا علیه. کانوا 
ضحبة للقسوة وقبل ما يظلموه. هما نفسهم اتظلموا كتير.. 


۱۸۰ 


بیکتشف الریض شوية شوية ان اللي عمله معاه آبوه وآمه 
کان هو الحاجة الوحيدة اللي شافوهاء والحاجة الوحيدة اللي 
یعرفوها والحاجة الوحيدة اللی اتربوا علیها واتعلموها.. 


بیکتشف انهم بوّساء وغلابة» ومظلومن.. وانهم کانوا لفترات 
طويلة جدا خاضعين لظروف أقسىء ورسایل نفسية آعنف.. 


مش بس کده.. ده بیکتشف کمان انه ساعات بیکون مجرد 
حلقة صغيرة في سلسلة طويلة من الأجيال المتعاقبة اللي بتورث 
لأولادها وأحفادها العقد والصدمات النفسية والسيناريوهات 
البائسة (فيه نظرية كاملة في الأمراض النفسية اسمها توريث 
الصدمات عبر الأجيال).. 

بيكتشفء. وبنكتشف معاه. إن فيه وجه تاني للعملة. وبعد 
ثالث ورابع للصورة. وحكاية طويلة ورا المشهد.. 

ساعتها بيكون عليه إنه يختار ما بين إنه يفضل في غضبه 
وعنفوانه ورغبته الطفولية 3 الانتقام. ومابين إنه يشوف 
الصورة الكاملة. ويعذرء ویسامح. ویرحم. ویک ر.. 

وساعتها بيشوف ممالا يدع مجالاً للشك. إنه إذا كان أبوه وأمه 
وضلوله زمان رسايل نفسية مؤذية. وهو صدقها مضطرًا.. فهما 
کمان وصلتهم رسایل موّذية» وصدّقوها مضطرين.. 

بیشوف کمان انه هو دلوقت الشخص الوحید الستول عن 
الاختيار ما بين الاستمرار في تصدیق الرسایل ديء آو اتخاذ قرار 
علاجي وجودي ما لهوش بديل.. وهو إنه يتغير.. ويخف.. 
أيون.. المريض النفسي يقدر يقرر إنه يخف.. 


VAN 


الرؤية دى طبکا صادمتة. ومزعجة ومصبرة.. ببس منطقية. 
وحقيقية. ومفيدة جدا دا تيجي نی وقتها.. 


لو كان ده وقتها بالنسبة ليك.. 

لو كنت شايفة إن ده وقتها بالنسبة ليكي.. 

تيجي نعذر نفسنا ونعذرهم؟ 

تيجي نسامح نفسنا ونسامحهم؟ 

تيجى نشوف احتياجاتنا اللى اتحرمنا منهاء أو أخدناها بشروط 
وشوف احتياجاتهم الاي اتحرموا منهاء أو أخدوها برضه بشروط؟ 


تيجي نشوف الصورة الكاملة؟ 
تيجي نكون آخر جيل هايستلم الإرث النفسي التقيل ده؟ 
تيجي نمنع توريثه لأولادنا وأحفادنا؟ 


$ yea o تب«‎ 


aus‏ نبداً بنفسنا.. وبدایرتنا الصغبرة؟ 


تيجي نصدق إن العلاج هو الحب. والتریاق هو السماح.. 
والطریق هو الرحمتة.. 


YAY 


با مناسبة.. فيه نوع تاني من العلاج النفسي اسمه Forgiveness‏ 
¿dl Hl Therapy‏ بالتسامح. قائم على فكرة إنه إزاي لما 
بنسامح ده بيخلي جروحنا الداخلية تندمل.. وشروخنا النفسية 
تلتئم.. وطاقتنا تتوجه من الغضب والانتام اللي WEL Ss‏ 
للحب والحياة اللي ممكن تساعدنا.. 


طبعّا لو ماکانش ده الوقت الناسب بالنسبة لك. آو لوما 
کنتش مستعد دلوقت.. آو لو کان الاي حصل آکبر من قدرتك 
على استيعابه والتعامل معاه.. ما فيش أي مشكلة.. وما فيش 
أي داعي للضغط أو الغصب أو الاستعجال.. لا يكلف الله نفسًا 
إلا وسعها.. وكل شيء بأوان.. 


علشان برضه مع نفسك.. 
العلاج هو الحب.. 
والترياق هو السماح.. 
والطريق هو الرحمة.. 


۱۸۳۳ 


)9( 
جهاد الجینات 


كتب الطب بتقول إن ال مرض النفسي علشان یحصل عند حد 
بيكون فيه ثلاث حاجات مهمة (على الأقل).. الأولى هي 
استعداده الوراني والجيني, والتانية هي طريقة تربیته ومعاملة 
أهله ليه في طفولته والتالتة هي تعرضه لظرف نفسي آقوی 
من قدرته علی القاومة والتحمل.. التلات حاجات دول بیودوا 
لاختلال كيميائي ببعض مناطق المخ.. وظهور الأعراض النفسية.. 


مريض نفسي من الدرجة الأولى.. لكنه لم يمرض نفسيًا بالرغم 
من كده! 


إيه بقى الحكاية؟ 


في الحقيقة.. الحكاية دي مهمة جدًا.. وأنا كاتب الكلام الجاى ده 
كله علشان اطمنك.. واونسك.. 


أولا.. مهم نعرف إن العوامل اللي بتؤدي لحدوث مرض نفسي 
هي في الحقيقة أكتر من كده بكتير.. عشرات وربما مئنات 
العوامل.. لكن اللي نعرفه منها وعنها قليل جدًا.. يا دوب هما 
التلاتة دول ويمكن واحد أو اتنين تانيين.. والباقي كله الله أعلم 
بيه.. إحنا ما نعرفش كل حاجة عن أي حاجة.. العلم لسه 
قدامه كتير أوي.. 


ثانيًا.. مهم كمان نعرف إنه زي ما فيه عوامل تؤدي للمرض 
النفسيء فيه كمان عوامل بتحمي من ال مرض النفسي مهما كانت 
الظروف والضغوط والاستعداد الجيني.. زي مثلاً وجود حد في 
العيلة أو القرايب أو الأصحاب بيقوم بدور صمام الأمان بالنسبة 
للطفل أثناء تربيته.. الخال.. العمة.. الأب في حالة قسوة الأم.. 


۱۸۳۷ 


الأم في حالة إهمال الأب.. صدیق قریب.. جار مخلص.. وهکذا.. 
الحد ده بیقدم للطفل (غالبّا من غبر ما یقصد ولا یعرف) معظم 
اللي هو محتاجه وما کانش لاقیه من مصادره الطبيعية.. 


کمان مدة وقوة وتکرار الرسایل امرضية الي بتوصل للطفل 
ممکن تحدد هایکون مریض نفسي واللا لأْ.. يعني اللي بیتبهدل 
كل یوم وبتشتم وبضرب غير اللي بيتقاله كلمتين كل أسبوع.. 
واللي بتتعرض لاعتداء جسدي بشكل قاسي ومتكرر غير الاي 
اتعرضت للتحرش مرة واحدة وأخدت حقها.. وهكذا.. 

ده غير إن بعض الأطفال حساسين أكتر من غيرهم.. يعني فيه 
طفل تفرق معاه كلمة أو نظرة.. وطفل تاني ما تفرقش معاه 
كل حاجة بنفس الدرجة.. 

وطبعًا مستوى ذكاء الطفل وقدرته على الاستيعاب والتحليل 
والفهم ممكن ينقذه في أوقات كتير من مرض نفسي محقق.. 


ولو الطفل ده مبدع بأي شكل في حاجات زي الرسم أو الكتابة 
آو التصویر آو غرهاء فده كمان ممكن ياخده بعيد شوية عن 
واقعه الضاغط المؤم.. 


وحاجات تانية كتير جدًا.. الموضوع معقد ومتشابك لأقصى 
درجة.. 


۸۸ 


فيه عامل مهم NN is y 3 MIN NR‏ 
في عدم حدوث ال مرض النفسي حتى لو اجتمعت كل العوامل 
المؤدية ليه. أو في حدوثه حتى لو اجتمعت كل العوامل الاي 

تحمي ضلده.. 


والكلام ده موجه ليك.. ليك إنت شخصبًا.. علشان ببساطة ما 
فيش أي حد مننا ما فيش في جيناته اللي تمتد لأجيال وأجيال 
للوراء درجة ولو بسيطة من الاستعداد للمرض النفسي.. وما 
فيش أي حد مننا ما اتعرضش لشكل من أشكل ال معاملة غير 
الصحية ولو بنظرة أو بكلمة من الأب أو الأم.. وما فيش كمان أي 


إشمعنا بقى حد يحصله مرض نفسي ومرض لأ.. ليه يبقى اتنين 
إخوات توأم عندهم نفس الجينات واتربوا بنفس طريقة التربية 
واتعرضوا لظروف حياتية متشابهة جذا.. ونلاقي واحد فيهم 
يصاب بصعوبات أو أعراض أو أمراض نفسية والتاني لأ!! 


علشان فيه حاجة اسمها (القرار).. والوش التاني بتاعه اسمه 
(املقاومة/الصمود) 1656116766.. ودی بقی الحاجة الوحيدة اللي 
تقدر تقاوم الجينات والتربية والظروف.. أو تنصاع ليهم.. 


وهنا السؤال الصعب وال محير والاي اتعمل فيه كمية هائلة 
من النظريات والأبحاث والكتب والمناظرات العلمية والإنسانية 
والفلسفية على مدى عشرات السنين: 


هو ممكن المرض النفسي بيجي بقرار؟ 


۸۹ 


آقدر آقولك من خلال كل خبرتي» ودراستي جوه وبژه مص 
وقراءاتي وأبحائي وأبحاث غيري: أيون.. 


كتير جدًّا من مدارس ونظريات تكوين الأمراض النفسية بتقول 
إن المرض النفسي ممكن ييجي بقرار.. والقرار ده ممكن يكون 
على مراحل.. وده طبعَا لا ينفي أهمية العوامل الأخرى.. ولا 
يعني التعميم على الأمراض النفسية اللي سببها (وليس نتيجتها) 
اضطراب عضوي في المخ أو باقي أجهزة الجسم. 


قرار إزاي يعني؟ 


الطفل اللي بيقعد كذا سنة يستقبل رسايل نفسية مؤذية 
ومشوهة» بييجي عند سن معين (الأبحاث بتقول من خمس 
إلى Y‏ سنين) ويقرر (ساعات بشكل واعي وساعات بشكل غير 
واعي). إنه ما يكونش نفسه تانيء ويكون زي ما أهله واللي 
حواليه عاوزين.. يعني يقرر- مضطرًا- إنه يدفن نفسه الحقيقية 
اللي اتولد بيهاء ويطلّع ما نسميه بالنفس المزيفة علشان يعفي 
نفسه من الأذى ويعرف يعيش.. وبيكون بكده وضع حجر 
الأساس في بنيان المرض النفسي الضخم اللي هايتبني جواه يوم 
ورا يوم.. معذور طبعًا.. بس ده اللي حصل.. 


ساعات القرار ده یفضل متخزن جواه سنین طويلة» وفي الوقت 
الناسب وتحت الظروف الواتية وبالتضامن مع الاستعداه 
الجيني وغبره. یقرر GU‏ بوعي آوبدون وعي) الاستسلام للواقع 
والتسلیم للضغوط والانحناء النفسي آمام الأْحداث. وساعتها 
بظهر اطرض النفسي نی آوضح صوره.. 


۱۹۰ 


اللي يقرر ببقى انطوانی.. واللي يقزر سقى اعتمادي.. واللي 
تقرر تبقى هيستيرية» والاي تقرر تکره جسمهاء والاي يقرر 
یکره نفسه واللي يقرر يتجنن.. وهكذا.. 


إحنا في لحظة انطلاق شرارة الرض النفسي بیکون قدامنا الاختیار.. 


اللي عذی منکم باللحظة دي هایفتکرها کویس.. اللحظة الاي 
بیکون قدامي فیها قرار من اتنین.. ما القاومة. و ما الاستسلام 
للأفکار وللوساوس.. اما التحمل, واما الاستسهال والدخول 
في كهف الاكتئاب المظلم.. إما التعامل مع الناس مهما كان 
ده صعب آو الغاژهم واختلاق صور وأصوات وأشكال وناس 
وهلاوس وضلالات.. اما الحياقة واما اطوت.. 


طبعا بعض مدارس الطب النفسي بتعترض علی الکلام ده 
وبتشوف إن ال مرض النفسي هو مجرد (لخبطة في الكيميا بتاعة 
(aH‏ لکن آنا شایف ان النظرة دي (الاي بأحترمها وبأحترم 
روادها) هي نظرة قاصرة ومختزلة لكل إمكانياتنا الإنسانية 
الهائلة.. ولتكريم ربنا لينا بمنحنا الحرية.. والاختيار.. والقرار.. 


يعني إيه كل الكلام ده؟ 


أنا رأيي إن الكلام ده بيفتح باب الأمل والحياة والنور.. علشان 
مما نصدّق إن ال مرض النفسي ممكن يبدأ بقرار.. فيبقى نصدّق 
برضه إن مقاومة المرض النفسى والعلاج منه برضه بتحصل 
بقرار.. 


يعني حضرتك مهما كان عندك من جینات. ومهما اتربیت تربية 
قاسية. ومهما اتعرضت لظروف صعبة. تقدر ما تبقاش مریض 
نفسي.. لو عند اللحظة الصعبة الفاصلة.. لحظة الاختیار بین 
الاستسلام آو المقاومة. وبين الحياة النفسية أواللموت النفسي.. 
تقرر إنك تختار تقاوم, وتحيا.. 


يعني کمان انك انت آو آي ods Lo‏ أي صعوبات أو أعراض 
أو أمراض نفسية» تقدر بقدرتك وإمكاناتك الشخصية اللي ربنا 
منحها ليك وبوجود علاقة واحدة طيبة (على الأقل) في حياتك 
تونسك وتساعدكء, تقدر تقاوم وتتحدى جيناتك وتربيتك 
وظروفك وأعراضك.. وتتغير.. أو تخف.. آه.. تخف.. 


ده مش كلام في الهوا.. أنا شوفت الكلام ده بعنيا عشرات الممرات 
على مدى كل سنين خبرت المهنية.. وكلنا نعرف إن فيه حاجة 
اسمها التعبير الجيني (zx: ..Gene Expression‏ أي جينات 
بتاعة أي حاجة عندك. زي ما هي ممكن تنشط وتشتغل.. 
ممكن كمان تكمن وتتعطل.. بناء على حاجات كتير.. منها 
قراراتك النفسية والحياتية الواعية وغير الواعية. 


إحنا ربنا حط فينا بؤرة نور من يوم ولادتنا لغاية ما موت.. 
سميها الفطرة.. سميها النفس الحقيقية. سميها قبس من روح 
الله.. سميها زي ما تسميها.. النور ده مش بينطفي آبدا مهما 
اتعرض لرياح وأعاصير وزلازل نفسية مهما كانت عنيفة.. ممكن 
يخفت شوية. ممکن یتوهج شوية.. لکنه مش بينطفي آبدا.. 
ولا حتی باطوت.. 


۱۹۲ 


Lisl‏ جوانا قدرة هائلة علی القاومة.. ودوافع انسانية فطرية 
جبارة علی التغیبر.. وقوة جذب رهيبة نحو الحياة.. 

في مرة واحد زميلي أول ما سمع قد إيه ممكن التربية تؤذي 
الأطفالء راح سأل أستاذي العظيم د. رفعت محفوظ وهو 
مخضوض جدًا وقال له: طيب واللي ممكن يكون وصل لأولادنا 
غصب عنناء والأذى اللي ممكن يكونوا اتأذوه وإحنا مش واخدين 
بالنا؟ ده كل واحد فينا ممكن يكون عمل بلاوي في أولاده.. دد 
إحنا ممكن نكون شوهناهم بكلمة أو نظرة أو رد فعل!! 


رد عليه دكتور رذ فعت بكل ثقة: 


ما تخافش.. فطرة ربنا مش بتتشوه Doge‏ البني آدمين مش 
زجاج بيتكسر مع أول خبطة.. الأطفال أقوى مما نتصور بكتير.. 


کلنا آخدنا نفسنا.. وقولنا: الحمد لله.. 


حط بقی الکلمتین دول حلقة في ودانك قبل ما تقوم.. 
إنت تقدر ما تبقاش مریض نفسي.. 


إنت تقدر تقاوم جيناتك وتربيتك وظروفك.. 
وتقدر تتحکم 3 تعبيرك الجيني.. 


vay 


لو کان جهاد النفس ليه آشکال ومستویات.. 
فده شکل من آشکال جهاد النفس.. 
وأقدر أسميه بکل ثقة: (جهاد الجینات).. 


مطلوب بس انت تصدق ده.. 
وتنوي.. 

وتقرر.. 

وتختار الحقبقة.. 

والنور.. 

والحياة.. 


ياللا بقى بصوت عالي جدًا.. 
يسمع آخر الدنيا.. 
قول وأنا هاردد معاك: 


أنا اخترت الحقيقة.. 


أنا اخترت النور.. 
أنا اخترت الحياة.. 


۹4 


هانستعرض في الجزء ده من الکتاب ۳۰ علاقة خطرة.. کل واحدة 
منهم لیها ملامح ومواصفات وتفاصیل.. 


لو ما آخدتش UL‏ . کل علاقة فيهم ممكن تكون مؤذية جذا.. 


ولو فتعت عينك وأضدت بالك.. یبقی بتحمي نفسك وبتحمي 
ye‏ 


وبترسم بإيدك طريق سوي وممهد.. وخالي- إلى حد کبپر- من أي 


هانعرف مع بعض يعني إيه علاقة.. sly‏ جزء منك هو اللي 
العلاقات فى حياتنا وإيه تأثيرها علينا وعلى غيرنا.. 


هانشوف العلاقة الاعتمادية وعلاقة العمى وعلاقة الحبل السري.. 


وهانتكلم عن العلاقة مع حد انطوائي أو حد نرجسي أو موسوس 
أو شكاك.. 


هانستعرض علاقة التقديس وعلاقة التقمص وعلاقة التقمص 


هانعرف يعني إيه علاقة مع اللاثيء ويعني إيه علاقة البلع 
وإيه هي علاقة تحقيق النبوءة.. 


هايظهرلك إنت إزاي ممكن تعمل علاقة مع نسخهة قدهة من 
نفس البني pol‏ وازاي بتعمل علاقة مع دورك ی الجتمع. وازاي 
بتكون في علاقة مع حدّ عايش دور الضحية أو دور الجاني أو دور 
المنقذ.. 


العلاقة اللى تحير وإيه العلاقة اللى تجنن وإيه العلاقة اللى ما 


هانكتشف مع بعض هل الزواج أصلا علاقة.. وهانتكلم بشكل 
علمي-نفسي عن العلاقة الجنسية.. 

وتصلح. وتعالج.. 

بعض العلاقات دي أنا وصفتها في كتاباتي السابقة.. بس حبيت 
أسجّلهم هنا تاني بشكل مُجِمَّعء لأهميتهم الشديدة.. وعلشان 
يكون الفصل ده من الكتاب بالنسبة لك زى ا مرجع اللى ترجعله 
فىأى وقت تحس فيه إنك محتاجله.. 

للتوضيح: 

- بعض العلاقات والأمثلة مكتوب بصيغة المذكرء وبعضها مكتوب 
نوع معين من الشخصيات فى أحد الجنسين.. 

- يمكن تعديل أى علاقة من العلاقات المذكورة. عن طريق 


۱۹۸ 


(1) 


الاسم bo‏ تق من نار؛ سيساس» وهو كان شاب إغريقي و 
وجمیل جذا.. وکان عاجبه جماله آوي لدرجة اٍنه کان بیحتقر 
باقي AN‏ لأنهم مش على نفس الدرجة من الوسامة والجمال.. 


حدٌ من أهل بلده وداه النهر وخلاه يشوف جمال وشه على 
سطح الیاه.. نارسيساس انبهر وفضل يتأمل جماله لفترة طويلة 
جدا لغاية ما مات من حبه المريض لنفسه. 


في العلاقة ديء هاتلاقي نفسك مع حد بیحب III lar dd‏ 
هو مش عيب طبعاان الواحد پحب نفسه.. بس ده بیحب 
نفسه وبس. بیعبد نفسه ویقذسها Le ga‏ وشایف انها 
أهم حاجة في الدنیا.. وان هو ليه الأولوية على أي حد وأي 
جاخ هيما كانت 


هاتلاقي نفسك في علاقة مع حد بيتكلم عن نفسه كتير أوي.. 
شايف إن كل حاجة بيعملها مهمة.. كل خطوة بيخطيها ليها 
معنى.. وإنه يستاهل أكتر بكتير من اللي هو فيه دلوقت. 


حد مستعد يضحي بأي حاجة في أي وقت علشان خاطر نفسه.. 
مستعد يرمي أي حد وراه.ء مستعد يدوس على أقرب وأحب 
الناس ليه. علشان يطلع سلمة واحدة لفوق, آو خطوة واحدة 
لقدام.. 


يقاطعك في الکلام علشان هو یتکلم وانت تسمع, ما پلتزمش 
sio‏ قواعد آو مواعید آو آعراف آو قوانین.. لأنه شایف نفسه 
آکر منها وانها ما ینفعش تتطبق علیه.. 

ما يراعيش مشاعرك ولا أحاسيسك.. في نفس الوقت اللي يطلب 
منك تراعي مشاعره وأحاسيسه.. 


طول الوقت شابف نفسه أحسن. وعایز یبقی (الأحسن) 
و(الأفضل) في كل حاجة.. طول الوقت.. 
أناني ومغرور ومنفوخ زي بالونة الهوا.. 


بيتباهى كتير بكلامه ومظهره وطريقته ودماغه وقدراته.. 
وعاوزك وعاوز الناس تشوفه دايا فوق البشر.. 


عاوز العام يدور حواليه» ومستني منك ومن كل الناس التقدير 
والاحترام والاعجاب.. هبرر وبدون مرر.. 


عنده قدرة فظيعة علی الاقناع.. ممكن يحسسك إنك أميرة 
الأمرات وساحرة الساحرات.. وأول ما بوصل لغرضه. تبقی عنده 
آقل واحدة في الدنياء ويرميکي تحت رجلیه.. 

لو قولتيله (لأ) تبقى مصيبة, ولو ما شوفتیش اللي هو شایفه.. 
بتهد العام» وتتخرب الدنیا.. 


لو انتقدتیه یتضایق ویکتشب بسرعة, وممکن یغضب ویهوج 
ویکس طمجرد إنك شككتي في كلامه.. 


للي هو عاوزه.. 


لو لقيتي نفسك في علاقة مع شخص بالشکل.. 
ولو ماسمحش لنفسه بالعلاج النفسي.. 
خدى ديلك في سنانك.. 


واجري.. 


(v) 
العلاقة مع شخص اعتمادي‎ 
ده بقی حد هایخلص عليك..‎ 


الشخص الاعتمادي- من اسمه کده- هایفضل طول الوقت 
لوحده آبدا.. 


هایفضل دامًا بطلب منك الشورة والنصيحة, وحتی آخد 
القرارات مکانه. علشان ما یحملش نفسه مستولية آي حاجة 


هايسألك dy! Gare‏ وياكل إيه. ویسهر فین النهاردة» وساعات 
من أول السؤال الصريح. لغاية السؤال المتداري في هيئة طلب 
أو نصيحة أو مشورة.. 

سلبي جدًا.. خوّاف لأقصى درجة.. ويخاف جدًا يعترض أو يقول 
(Y)‏ 


يدور على اللي يشجعه ويلزق فیه. ممکن بوافق علی حاجة 


مشكته الكبيرة هو إنه بيخاف يبقى لوحده ويعتمد على 
نفسه. لأنه حاسس دايا إنه ضعیف. وقلیل الحيلة.. 


علشان کده مستعد پدفع آي من نی مقابل رضا اللي معاه 
واستمرار علاقته بی.. 


الشخص اللي زي ده هایتعبك وهایستنزف طاقتك وفکرك 
ومجهودك ومشاعرك.. هایکون عامل نی علاقته معاك زي الطفل 
الصغیرر.. دایکٌا طلبات واحتیاجات. وکآنه مش بیشبع.. 


هايخليك تفكر مكانه. وتحس بداله. ويا سلام لو تعيش بالنيابة 
عنه .. 


الشخص ده لو ماتعالجش.. )£9 نفسك تنقح عليك وتعجبك 
الحکاية وتتصور بقی انك انت حلال العقد وقاهر الشاکل 
وعبقري عصرك وزمانك وتروح واقع نی دور النقذ لیه.. علشان 
آي dole‏ 


(v) 
علاقن التقدیس‎ 


طبعًا إنت نفسك ممكن تعمل الحكاية دي مع حد تاني.. يعني 
تشوف واحد أو واحدة على إنها ما فيهاش غلطة.. ملاك نازل 
من السما.. وباقي الكلام اللي إنت عارفه ده.. 


مشکلة العلاقة دي هي |نها بتعميك عن الجوانب التانية من 
الشخص اللي إنت بتتعامل معاه.. وتخليك عايش في خيال 
ووهم.. تفوق منه على قلم محترم.. 

لو العلاقة دى اتعملت معاك.. بيكون فيه مشكلة تانيةء وهى 
إن اللي بيقدسك ده هايحاول يعتمد عليكء ويخليك مصدر دائم 
للأمان والحنية والعطاء والمعرفة.. يبقى زي الطفل اللي بيدور 
على الرضعة كل شوية.. 


فيه مشكلة أكبر.. وهي إن اللي بيقدسك النهاردة.. غالبا هاييجي 
بکره ویقلب علی الوش التاني يعني لو مالبيتش كل callo‏ 
وكنت عند كل توقعاته, أو ما كنتش متاح ليه طول الوقت» 
هايبدأ يشوفك بالشكل العكسي تمامًا.. 


فتبقى أسوأ واحد في الدنياء وما تعرفش حاجة» ومش بتفهم ولا 
تقدر.. والوضع پنعکس ۱۸۰ درجة.. 


هي لعبة شكلها حلو على المدى القصير.. لكن على المدى 
الطويل.. مشاكلها كتير.. 


ما تفرحش بالتقديس.. 
وما تقدسش حد.. 
اللي يستاهل التقديس هو ربنا بس.. 


وإحنا بشر.. مش آلهة.. 


)£( 
علاقة العمى 
العلاقة دي من العلاقات اممؤذية جدًا بين الناس.. 


في النوع ده من العلاقات فیه طرف مش شایف الطرف التانی 
أصلا.. يعني بیکون جواه مشاعر قدهة متخزنة ناحية حد تاني 
(حبیب قدیم» مدرس من زمان. صدیق, ناحية حتی آبوه آو 
آمه) ویتعامل مع شریکه في العلاقة بنفس الشاعر دي.. مش 
بس نفس المشاعر.. لا ده كمان نفس ردود الفعل.. ونفس طربقة 
التفكير والاستقبال القدهمة. كأنه شايف وسامع وحاسس الحد 
التاني ده بالظبط.. بس وهو مش واخد باله.. واللي معاه في 
العلاقة مش واخد باله برضه.. 


يعني واحد يشوف واحدة في الشارع ولا يعرفها ولا عمره شافها 
قبل كده ويحس ناحيتها بحب رهييييب من غير أي سبب 
وبدون أي مقدمات.. وهو مش عارف إن الحب ده قديم da‏ 
وجواه من زمان ناحية حد تاني خالص (مدرسته في ابتداني» 
واحدة قريبته» أو أمه مثلًا)» وهو لبّس البنت المسكينة صورة 
الحد د۵.. 


أو حد يحس بغضب شديد جدًا ناحية حد معملش أي حاجة 
تستاهل الغضب.. وهو برضه مش عارف إن ده غضب مخزون 
جواه ناحية حد تاني خالص (واحد صاحبه. حد جبرانه آو آبوه 
مثلًا)ء وهو برضه لبسه صورة صاحبه آو جاره أو آبوه.. 


کتبر آوي من علاقاتنا ببحصل فیها کده.. الحب من آول نظرة.. 
الكره من آول كلمة.. الغضب اللي ما لهوش سبب.. وکتبر من 
الخناقات والشاکل الزوجية» وساعات كمان مشاعر جنسية.. 

طيب نعرف إزاي إذا كانت مشاعرنا ناحية حد مشاعر حقيقية 
ناحيته فعلاء واللا مشاعر قدمة مكبوتة. بس عملنالها إعادة 


توجيه؟ 


أول ما تلاقي مشاعرك ناحية حد كتيرة جدًا.. وسريعة جدًا.. 
وما لهاش أي مبرر.. اعرف فورًا إنك (غالبًا) مش شايف الحد 
دهء ومش بتتعامل في الحقيقة معاه هو.. إنت بتتعامل مع حد 
تاني.. من خلاله.. 


ساعتها.. 
افتح عينيك.. وشوف من جديد.. 
وافتح ودانك.. واسمع من الأول.. 


وافتح إحساسك.. واستقبل صح.. 


)0( 
العلاقة ممع حد موسوس 
دي بقى العلاقة اللي هاتحس فيها إنك تحت السيطرة.. 


هاتلاقي نفسك مع حد كل حاجة عنده بالورقة والقلم.. كل 
خطوة محسوبة» كل شيء مدروس.. ما فيش أي فرصة للخطأ.. 
ولو حصلت منك أو من غيرك أي غلطة.. ياويلك يا سواد ليلك.. 
لوم وعتاب وتعذيب ضمير بلا نهاية.. 


الشخص ده بيحب كل حاجة تبقى منظمة ومظبوطة وفي وقتها 
وفي مكانها.. مش بيحب المفاجآت ولا الحاجات غير المتوقعة.. 
ممكن يقضي أوقات طويلة egy US Khe‏ علشان يرتب أو يظبط 
أو ينضف أي حاجة.. 


على الواحدة وما يفوتش أي حاجة.. بيلتزم بالقواعد.. ويستغرق 
في التفاصيل لغاية ما يتعبء ويتعب اللي حواليه.. 


صارم وساعات قاسي وغضه صعب جدا.. مش بيعبر عن 
مشاعره وعواطفه کتبر لأنه بیعتبرها ساعات نوع من الضعف.. 


معندهوش أي مرونة في تفكيره ولا تصرفاته.. هي OLS‏ يعني 
هى كده.. 


حریص شوية. وبخیل شويتين.. 


في الحقيقة التعامل مع حد بالشکل ده صعب. ويا سلام لو 
نت من النوع التلقاني شوية.. لأنك هاتعس طول الوقت انك 
مضطر تحسب حسابات كتير قبل ما تقول أي كلمة, أو تتصرف 
أي تصرف.. لأنه لو معجبهوش.. هاتقوم القيامة.. بجد.. 
وكمان هاتتعب جدًا معاه عاطفيًاء لأنه بالرغم من كونه عنده 
مشاعر جياشة وحساس أوي.. لكنه كتوم ومش بيحب يظهر 
اللي جواه بسهولة. 


إلى جانب إنه مش هايهتم بيك أو بيكي.. لأنه دايا فيه حاجة 
آهم هو لااااااااازم یعملها.. 

لولقيت نفسك في علاقة مع حد بالشكل ده.. لو لقيتي نفسك 
في علاقة مع حد بالشكل ده (من غير ما يتعالج). خليكوا 
عارفين.. إنكوا هاتخسروا تلقائيتكم., وهاتدفنوا إبداعكم.. وطول 
الوقت.. هاتشكوا في نفسكم.. 


(1) 


العلاقة مع اللاشيء 


دي بقى علاقة مع الهوا.. مع الفراغ.. 
اللي غاليًا بيكون الفراغ الإليكتروني.. 


آنا شفت کتبر ناس بتعمل علاقات حب آو صداقة علی الانترنت 
مع ناس ما شافوهمش لغاية النهاردة.. کتبر منها بتبقی ظريفة 
ولطیفة.. بس العلاقات اللي زي دي بیکون فیها مشکلة کبپرة في 
بعض الأوقات.. 

التاني في العلاقة صفات وتخيلات وتوقعات مش بتاعته.. لا.. 
دي بتاعتك إنت.. يعني بتكمل أجزاء الصورة والشخصية اللي 
ناقصة» هواصفات من خیالك» بحاجات ممكن تكون بعيدة 
ومش حقيقية» وممکن تکون الحقيقة عکسها قامّا.. وبا سلام 
لو الطرف التانی عجبته الحکاية وقرر یکون (قدامك) زي ما 
انت عاوزه آو عاوزها.. 


بصراحة.. ٍنت هنا ممکن تکون عامل علاقة مع نفسك.. 


طبعًا الأصعب والأصعب ان الطرفین یعمل وا کده مع بعض.. 
يعني هو يشوف فيها الصورة اللي هو رأسمالها في دماغه.. وهي 


تتعامل معاه بالصورة اللي هي رأسمالها في دماغها.. وفي الحقيقة 
كل واحد فيهم مش عامل علاقة.. غير مع نفسه.. واللاشيء.. 


MAJO 


العلاقة دي فيها كتير من العمی.. 


والعلاقات اللي زي دي عمرها قصير.. 


ولو طولت من غير ما الطرفين يستكشفوا بعض كويس.. 


ممکن تکون موذية جدا.. 


(v) 
العلاقة اللي حير‎ 


العلاقة دي من أصعب العلاقات اللي في الدنيا.. وهي العلاقة 
مع حد عنده شخصية (بینیة) آو (حدیق).. 07606 یعنی.. 


في العلاقة دي إنت غالبًا مع واحدة أو واحد كل يوم بحال.. 
النهاردة إنت بالنسبة لها أحسن واحد في الدنياء وأجدع راجل 
3 التاريخ.. ومخلصها من كل شرور العام.. وفاهمها وبتحبها 
شخص على وجه الكرة الأرضية.. ولا بتفهم ولا بتحس ولا بتعرف 
تحب» ولا تستاهل تعيش من أصله.. 


استنی بس ما تقولش کل البنات كده.. 


هي كمان مندفعة جدًا.. اللي بيطلع في دماغها بتعمله.. مهما 
كان» وبدون حساب لأي عواقب.. ممكن تصرف كل اللي معاها 
3 انية واحدة حتى لو مش هاتعرف ترجع بيتها.. ممكن 
تدخل ف علاقة عاطفية وساعات جنسية فجأة وبدون مقدمات.. 
ممكن تسافر أي مكان في أي وقت لمجرد إن الفكرة طلعت في 
دماغها.. ممكن تبقى معاك وفجأة تسيبك وتمشي وما ترجعش 


الأدهى والأمر.. إنها لو طقت في دماغها تؤذي نفسها أو تؤذي 

على فكرة. هي من جوه غلبانة جدًاء وحاسة Lyi]‏ فاضية تماماء 
رغم مشاعرها اللي بتظهر كتير وبشکل مبالغ فیه.. 

الشخصية دي غالبا بتكون اتعرضت في صغرها لصدمة نفسية 
شدیدق ORTE‏ أجزاءها.. وخليتها عجان حافة أكتر من مرض 
من الأمراض النفسية.. قلق, تقلبات مزاج لخبطة في إحساسها 
بنفسهاء اضطرابات جنسية» وحتى اضطرابات في الأكل والنوم 
والجسم. وغبرها.. 

آصعب حاجة 3 الشخصية دي هي |نها بتحطك نی اختبارات 
صعبة طول الوقت» علشان تعرف وتتأکد قد إيه إنت بتحبها 
وقد یه هاتستحملها.. وآول ما حضرتك نتعب وتزهق وتبقی 


خلاص هاتسیبهاء ترجع وتقرب وتحن ليكء وكأنها طفلة صغيرة.. 
وبعدها بشوية, تحطك في اختبارات تاني.. وغالبًا بتكون أصعب.. 


لو لقيت نفسك في علاقة مع واحدة أو واحد بالشكل ده.. 


يبقى تاخدها أو تاخده على الدكتور النفسى فور||||||الالاء. 


(A) 
العلاقة اللي تجنن‎ 


في العلاقة دي» إنت بيوصلك من الطرف التافي رسايل عكس 


3 نفس ذات الوقت.. 


يعني الراجل یقول لابنه ما یهمکش يا حبيبي, ذاکر الاي تقدر 
عليه واعمل اللي عليك والكلية اللي يجيبها ربنا تبقى كويسة. 
89 نفس الوقت. بوصله من تحت لتحت بالتصرفات وساعات 
بالکلام: (وعی تدخل غبر كلية الطب!!!! 


الست تقول لبنتها ياللا بقى اكبري وشدي حيلك علشان 
تتجوزي.. وفي نفس الوقت فيه رسالة تانية بتوصلهالها ميت 
شكل وطريقة: إوعي تكبري وتسيبيني» إوعي تتجوزي وتتخلي 


پیسموا الرسایل الاي عکس بعض بالشکل ده 655286 0016( 
وثبت علميًا إنها بتجنن.. آه بجد.. الرسايل اللي زي دي لو 
وصلت لأطفال صغيرين لفترة معينة من الوقتء بتساعد في 
إصابتهم بالفصام.. اللي هو الجنون يعني.. 

بالناسبة احنا رسایلنا مش بنوصله ا لبعض مجرد الکلام.. 
بالعكس.. الكلام بيوصل ل في المية بس من أي رسالة.. الباقي 
بيوصل بتعبيرات الوشء. وتعبيرات الجسم. ونبرة الصوت. 
وحاجات تانية كتير أوي.. فماتستغربش لما تعرف إنك ممكن 
توصل رسالتين عكس بعض في نفس الوقت.. 


يعني تقول أنا متطمن.. وإنت عمال تهز في رجلك وتاكل 
ضوافرك.. 


أو تقول أنا متضايق شويةء وإنت بتضحك.. 
أو أنا كويس أهو.. ودموعك على خدك.. 


شوف بقى إحنا في علاقاتنا اليومية فيه قد إيه أمثلة بالشكل 
09.. 


حاول توصل رسالة واحدة.. حاول توصل نفس الرسالة.. بكلامك 
وجسمك ووشك وأفكارك ومشاعرك.. 


مهما كانت الرسالة دي صعبة أو قاسية. فهي أرحم بكتير من 


۳۱۵ 


)4( 
العلاقة مع سيكوياث 
العلاقة دي ممكن تحطمك.. 
الشخص ده بيكون جذاب جدَا وكذاب جدًّا في نفس الوقت.. 


رغم إنه يبدو ودود وحبوب. لكنه في الحقيقة مش بيحس 
بيحد ومش بيتعاطف مع حد ومش بيحب حد. ولا حتى 
بيحب نفسه.. ده عبارة عن كتلة متحركة من الأذى لنفسه وللي 
حواليه. مغلفة بغلاف سوليفان فاخر.. 


بيتلاعب بالكلام وال مواقف والتصرفات.. يقدر يقنعك بالحاجة 
وعکسهاء يقدر يورطك توريطة ما تعرفش تطلع منهاء ممکن 
بکل بساطة یوقع بينك وببن حد تاني وتالت وعاشی ممکن 
يوقع مجموعة ناس في بعض.. 

كذبه مالهوش gu‏ يتفنن في أساليب الخداع والكذب 
والمماطلة والملاوعة.. ممكن يؤذي أي حد بأي شكل من أشكال 
الأذى.. من أول الإهانة بالكلام لغاية القتل.. وبيعمل كل ده. من 
غير ذرة إحساس بالندم أو الألم أو الذنب.. ممكن يولع الدنياء 
من غير ما يحس بالذنب.. 

لو حاولت تلومه أو تعاتبه. يقلب الترابيزة ويطلعك إنت 
الغلطان» لغاية ما يقنعك إنك تعتذرله.. وتبوس راسه كمان.. 


TI 


بیزهق بسرعة یبدل وینوع 3 العلاقات کل شویة 89 علاقاته 
بيكون ليه دامًا اليد العليا والسيطرة والتحعکم 3 الآخرین.. 
ويقدر يعمل ده بمنتهى الهدوء وإظهار الطيبة والبراءة الاي في 
الدنيا.. 


أناني جدًا. وبيتعامل مع الأشخاص على إنهم أشياء.. يستخدمهم 
شوية وقت مايحبء وبعدين يرميهم في أقرب سلة مهملات. 


Wins‏ وعنفه ليه أشكال كتير. بعضها مخفي ورا قناع الطيبة 
الزائفة. وبعضها ظاهر واضح قاسي ما يعرفش الرحمة.. 


ورغم إنه بارع في الخداع والكدب والملاوعة. لكنه دايا بيقع 
ویتکشف. ویبقی عامل زي اللي عمال يحفر حفرة كبيرة جدل 
وفي الآخر یقع فیها.. 


الخطورة هناء ٍنه مش بیقع لوحده.. لاٌ.. ده ساعات بیوقع ناس 
معاه.. خاي بالك آحسن تکون منهم.. 


لو لقبت ae‏ لك في علاقة مع i‏ ۰ يک باث.. 
يبقى يا إما تاخده على الدكتور النفسى فوراً.. 
أو.. مش هاقولك خد ديلك في سنانك وإجرى.. 


لا.. سيب ديلك.. واجري بكل سرعتك.. 


(۱۰ 


العلاقة.. اللي ما تتسماش 


رغم انه عنوان غریب, لکنه هایوضح مع الکلام.. 
فيه كتير علاقات بأشوفها مش بيكون ليها اسم معينء ولا ملامح 
محددة.. وده بيكون من أكبر مشاكلها.. 
يعنى علاقة بين واحد وواحدة.. 
- آقولها: بتحبیه؟ 
- طيب هو بيحبك؟ 
لسه مش متأكدة.. 


ووقت يضيع ومشاعر تنهك.. وإحنا حتى مش عارفين بنعمل 
ابه.. 


واحدة تانیه بتحبه وبیحبهاء طيب.. 
- هاه.. ناوین علی ایه؟ 
- لالسه مش عارفن! 
- يعني إيه مش عارفين؟ ناوي يتقدم ویخطبك امتی؟ 
- لاهو لسه قدامه ۶ سنین لغاية ما یشوف هایعمل ایه؟ 
- طيب في الأربع سنين دول هاتعملوا إيه؟ 
- أدينا بنحب بعض! 


۳۸ 


في الحقيقة.. دي مش علاقة.. ده نزیف مشاعر.. ماساج عاطفي.. 
أو في آحسن الأحوال.. تعلق بالفراغ.. علشان بعد آربع سنین, 
e‏ هو هایکون بني آدم تاني وهي هاتکون بني آدمة تانیة.. 

UN 2‏ 3 علاقة وتخطينا حدود كتير أوي مع بعض.. 

— طیب ما اتجوزتوش لیه؟ 

- الا.. إحنا الاتنين عندنا فير أوف کومتمنت Fear of‏ 

gi !! commitment‏ هو متجوز وعنده عيال!! 

- أيوه يعنى اللى إنتوا فيه ده اسمه إيه؟ إيه الخطوة الجایة؟ 

- يعنى!! مش عارفين لسه!! 
العلاقات دي مالهاش عنوان.. ما تعرفش تسميها إيه.. لا هي 
حب» علشان الحب الحقيقي علاقة فيها مسئولية وووعي 
والتزام.. ولا هي خطوبة. ولا هي جواز.. ولا هي أي حاجة.. 
حاجة ما تتسماش كده.. 
مهم أوي في أي علاقة إنها تكون واضحة. وليها معام وليها 
مسمى.. ومهم أكتر إن أصحابها يكونوا عارفين أولها من آخرها.. 
علشان العلاقات اللى بالشكل ده بتاخد من طاقتنا ومشاعرنا 
ومجهودنا ونفسنا كتير جدًاء لدرجة فعلا مخيفة.. 


كل حد فينا يسأل نفسه دلوقت.. 
العلاقة اللي أنا فيها دي.. اسمها إيه؟ 


(\\) 


علاقة الضحیه والجاني alle‏ 


بعض الناس Lb‏ بتدخل ف علاقة مع حد.. بیختاروا پلعبوا دور 
من " أدوار.. دور الضحية. أو دور الجاني» أو دور المنقذ.. 


تلاقى حد فى علاقاته دايًا بيضححّى بنفسه. يعمل كل حاجة 
علشان يسعد اللي معاه ويرضيه من غير أي مقابل.. يقدم 
الطرف التاني على نفسه طول الوقت.. يدي باستمرار وما 
يستناش ياخد أبدًا.. يدوب كل ليلة وكل يوم علشان غيره يتهنى 
ويرتاح.. وهو ممكن يكون بيتحرق وبينزف من جواه.. 


ده اسمه دور الضحية.. 


حد تاني لما بيدخل في علاقة» تلاقیه یطلب طلبات ويدي آوامر 
كتيرء ویبقی دایٌا متوقع من الطرف التاني إنه يكون مطيع 
يعمل آي حاجة في أي وقت» بغض النظر عن تأثير ده على غيره.. 
يستنى Lglo‏ من الآخرين العطاء والبذل والسماح بدون حدود.. 
وهو مش بيرضى أبدًا.. غضبه صعب وقاسي.. محتاج اعتذار ورا 
اعتذار .. ومش بيسامح.. وإثبات ورا إثبات.. ومش بيصدق.. 


وده.. اسمه دور الجانی.. 


وفیه حد بقی بیکون لطیف وطیب وحنین. یساعدك بکل 
سخاء.. بقدملك حلول جاهزة.. یجاوبلك عی الأسئلة.. پرميلك 
آطواق النجاة.. ویاخد بايديك لب الأمان.. 


۳۳۰ 


شخص محبوب.. مرغوب.. منتظر.. بيلعب دور ال مخلص. اللي 
بيسمع للكل. ويفهم الکل» يطبطب على ده.. وهسح دموع ده 
ويحن على ده.. شخص هادي وعاقل ورزين.. ناصح.. وقريب.. 


وحكيم.. 
وده بقى يا سيدى اسمه دور المنقذ.. 


طبعًا علشان تلعب دور الضحيّة.. بتدوّر على حد تنطبق عليه 
مواصفات دور الجاني.. وعلشان تلعب دور المُنقذ.. بتدوّر على 
اللي ينفع يلعب دور الضحية.. وعلشان تلعب دور الجافي.. 


يعني لو حد مستبیح كرامتك. وبیدوس عليك» ويستغلك مرة 
واتنين وتلاتة.. هو (غالبًا) شاف فيك استعدادك إنك تلعب دور 
الضحية. ولعب معاك دور الجاني» وإنت سمحتله بده.. 


واللي بتموت في حبيبها وبتوصّله طول الوقت إنه فارس أحلامها 
اللي هايخلصها من كل شرور العالم وظلم الناسء وإن كل أحلامها 
وأمانيها في الدنيا إنها تعيش معاه بين أربع حيطان وبس.. هي 
في الحقيقة بتعيش معاه دور الضحية. وبتطلع منه دور المنقذء 
وصاحبنا طبعًا يحب الدورء ويلعبه زي «Jl‏ ويوصَّل لنفسه 
وليها إنه طيب» وجدع» وشهم.. وبعد شوية هايدّي لنفسه 


الحق في إنه يمتلكها.. 


إوعى تفتكر إن فيه دور فيهم أحسن من التاني.. بالعكس.. كل 
دور جوّاه كمية هائلة من لمصايب والبلاوي والأذى والضرر.. 


اللي بيلعب دور الضحية بيلعبه علشان يثبت لنفسه ويحس 
قدامها أنه دايا مظلوم ومغلوب وعديم الحيلة.. فيهرب من 
المسئولية والإحساس بالذنبء ويرميهم على غيره.. واللي بيلعب 
دور المنقذ هو في الحقيقة بيُنصب شباكه حواليك علشان يمتلكك 
بعد شوية ويخليك تعتمد عليه.. والاي بيلعب دور الجاني ده 
حد بينتقم من نفسه ومن الحياة ومن ناس تانيين في شخصك.. 
ومن خلالك.. 


تعمل إيه بقى؟ 


أولاً.. وقف فورًا مُمارسة الأدوار دي.. وعيد ترتيب حياتكء. 
وعلاقاتك.. وصحح مسارها.. وكفابة آذی لغاية کدد.. 


وثانيًا.. ما تسمحش لأي حد إنه بمارس معاك أي دور من الأدوار 
دي في علاقتك بيه. وما تسمحش كمان لحد إنه يطلع منك دور 
منهم تمارسه معاه.. 


ما تبقاش ضحية.. ولا جاني.. ولا منقذ.. 


yyy 


2 
العلاقة اللي تكون فيها دايمًا متهم 


عمر الحب لوحده ما يكون كافي لنجاح أي علاقة.. إحنا هنا 


الثقة.. 


Na 


العلاقة دي مع شخص شكاك.. بارانوید.. 

الشخص ده هايطلّع عينيك بجد.. 

ol‏ هو بيد بيشك- من غير أي دليل حقيقي- 3 «est za‏ 0 يعني 
اتكلمتي مع مين في التليفون؟ طيب صوتك كان واطي ليه؟ ليه 
دخلتي الأوضة وطلعتي تاني؟ ليه بتبصياي كده؟ 

ثانيًاهو مش بس بيشك في تصرفاتك آو تصرفاتك» هو کمان 
بيشك في نواياك ونوايا غيرك.. يعني لما عملت كذا كنت تقصد 
إيه؟ ده هو لما قال كذا كان يقصد كذا من تحت لتحت.. وهو 
ولا يقصد أي تحت ولا فوق حتى! 

بيوجه أصبع الاتهام للآخرين داّاء رغم إن باقي الأصابع موجهة 


بيفسر أي حاجة با معنى البعيد.. على إنها إساءة أو عدم تقدير.. 
دای متصور إن الناس بتتآمر علیه. بتدبر له حاجة ناوية Is‏ 
سيثة. علشان کده طول الوقت بیاخد کل الاحتباطات» علشان 

حريص فى کلامه وتصرفاته جذا.. علشان ما حدّش ياخد عليه 
غلطة. ویستخدمها ضده بعد كده.. 


تصرف وکل رد فعل. ویفتکرهم ويحاسبك علیهم.. ولو بعد 


سل .. 


وطبعًا هايشك إنك خاين Lule gl‏ وهایکون عنده میت دلیل 
وآلف برهان.. 


الشخصية دي متعبة جذا.. ورغم انه من جوه غلبان ومش 
واثق حتى في نفسه» لكنه بيطلّع ده على كل اللي حواليه.. 


الشخص ده محتاج علاج.. 


وما ينفعش تكون في علاقة معاه.. من غير ما يتغير.. 


< 


(ir) 
العلاقة مع مدمن‎ 


دي بقى العلاقة اللي عاملة زي خيوط العنكبوت السّام.. تقع 
فيها وتلف حواليك وما تخرجش منها إلا منتهى الصعوبة.. 
آنا مش هاتکلم عن الادمان ولا عن المدمنين لأن ده مش 
موضوعنا.. لكني هاتكلم عن صعوبة العلاقة مع مدمن.. 
إنك تكون في علاقة مع حد مستعد يعمل أي حاجة علشان 
يحصل على مادة إدمانه.. ممكن يبيع أي حاجة وأي حد.. 
ممكن يؤذي نفسه أو أي حد من اللي حواليه.. ممكن يكدب.. 
يزور.. يسرق» علشان خمس دقايق نشوة بعد جرعته.. 
اللي بيكون في علاقة مع مدمن بيتأذى أشد أنواع الأذى.. نفسيًا 
وبدنيًًا وعاطفيًًا وكل حاجة.. 
أكبر مشكلة شوفتها في العلاقات اللي بعض الناس- خاصة البنات- 
بيعملوها مع مدمنين هي إنها بتكون مش عاوزة تسيبه.. رغم 
كل اللي بيعمله.. 

His ياستي ده‎  - 

- هاستحمل علشان خاطره 

- يا ماما ده بيسرقك ویبیع دهبك علشان یدمن 

- طیب قوللي آعمل ایه.. بحبه! 

- ده بيخونك كل يوم.. 

- بس لو رجعلي هاسامحه.. 


۳۳۵ 


ده بالنسبة لي بیکون غریب ومستفز آکتر من الادمان نفسه.. 
لأنها بتحاول تلعب دور النقذ مع حد مش ناوي پنقذ نفسه 
أصلاً.. وده بیستهلك مشاعرها ووقتها وفلوسها وطاقتهاء وساعات 
حیاتها کلها.. بتدخل نف دوامة مش بتعرف تخرج منها فعلا.. 


المدمن ما لهوش حل غير إنه يتعالج.. وما ینفعش آکمل معاه 
وهو مدمن أبدًا.. أنا مش ربنا ولا أنا نبي ولا أنا منقذ.. 


يتعالج الأول.. واتأكد إنه اتعالج كويسء. واطمن إنه ما رجعش 
ومش هايرجع للإدمان تاني.. وبعدين نبقى نشوف.. 


غير كن يبقى بتحرقي نفسك.. وبتبهدليها.. وبتدفعي- 
وهاتفضاي تدفعي- من غالي آوي.. 


۳۳۹ 


)18( 
العلاقة الجزئية 


يعني إيه؟ 


يعني حد شايف فيك الحاجات الحلوة بس.. شايفك ملاك 
نازل من السماء مش بتغلط.. تعرف كل حاجة وتفهم كل حاجة 
وتحس بكل حاجة.. يقولك إنت رهيب.. إنت فظيع.. يقولك 
إنتي ما لكيش حل.. 


أو حد تاني شايف منك حاجات وحشة بس.. إنت وحش.. مش 
كويس.. أناني.. طمّاع.. مش بتفهم.. مش بتحس.. مهمل.. وكأنك 
شيطان مليان أخطاء.. 

الأخطر من كده إنك إنت hasi‏ تعمل علاقة مع نفسك 
بالشكل ده. يعني تشوف في نفسك الحاجات الحلوة وبس.. 
وتحس إنك أحسن واحد في الدنيا.. أو تشوف في نفسك الحاجات 
الوحشة وبس, وتحس إنك أسوأ واحد في الدنيا.. 


إحنا ساعات بنعمل كده حتى في علاقتنا بالدين.. 


يعني مانشوفش من الدین الا القشور والظاه.. ونسيب 
الحقيقة والعمق والجوهر والأصل.. 


ساعات کمان بنعمل علاقة مع حد من خلال موقف واحد 
بس.. ونخاي الوقف ده هو كل حاجة.. يعني أحكم على حد 
من موقف واحد انه فاشل إنه كافر.. إنها عاهرة.. إنها ما 
تعرفش ربنا.. وننسى إن فيه مواقف كتير تانية. وإننا في رحلة 
طويلة عريضة ما ينفعش نختزلها في مشهد واحد أو في تصرف 
منفرد. 

العلاقة الاي بالشكل ده بتكون علاقة ناقصة ومختزلة ومش 
حقيقية ولا مفيدة.. 

إحنا محتاجين نتعلم إن فيه نوعين من العلاقات.. علاقة جزئية- 
اللي وصفناها دلوقت.. وعلاقة تانية اسمها علاقة كلية.. يعني 
أشوف الآخر كله على بعضه.. بكل حاجة فيه.. زي ما هو. من 
غير ما اختزله أو أشوهه.. سواء بالإيجاب أو بالسلب.. علشان 
احنا کلنا فینا ده. وفینا ده.. 


من مراتك؟ 


منهاء وتسيب الباقي.. 


YYA 


)10( 
علاقة الحبل السري 


العلاقة دي علاقة خادعة» شکلها حلو جذّا من بره. ومنتشرة 
جدًاااا..لكنها في حقيقتها.. كارثة متحركة.. 


الطرفين هنا بیقرروا یعزلوا نفسهم عن العام.. ویعیشوا نی 
حويصلة نفسبة صغبرة جدا علی مقاسهم هما الاتنین وبس.. 
والأدهی والأمز انهم کمان بیشیلوا الحدود النفسية ما بینهم. 
ويلغوا أي خصوصية أو اختلاف لأي حد فيهم» ويحسوا إنهم- 
قال إيه- واحد.. 


يجي الواحد من دول. يحب واحدة, ويتجوزها.. يبدأ يبعدها 
عن أصحابهاء وهي تبدأ تبعده عن أهله.. هو يبقى بالنسبة 
ليها المصدر الوحيد للحب والأمان والعطف والفلوس وهي 
بالنسبة له المصدر الوحيد للراحة والحنان والاهتمام.. وتتقفل 
عليهم دايرة الحياة.. 

يجي الشاب الظريف والشابة اللطيفة يدخلوا في علاقة حب» 
يقولها أنا ما ليش في الدنيا غيرك. وهي تقوله إنت مالي الدنيا 
عليا.. يقولها إنتي كل حيانيء. ترد عليه: إنت كل وجودي.. 
ويعيشوا في حويصلة رومانسية خرافية خزعبلية. منفصلة تمامًا 
عن الواقع والحياة والعامء والكون كله.. 


علاقة شكلها مثالي. ويبدو فيها كتير من التفاهم والتلاقي 
والتطابق. اتنین قریبن لدرجة الالتحام» حاسين ببعض لدرجة 
الاختراق» بس منفصيلن عن العام لدرجة الاغتراب عن كل شيء 


النتيجة الحتمية في العلاقة اللي زي دي هي إن الطرفين هايدوبوا 
في بعض» وهاتختفي ملامح كل حد فيهم» ويبقوا نسخ ممسوخة 


آه.. النهاية الغالبة على النوع ده من العلاقات هي- وبكل 
صراحة- الموت.. اللموت النفسي أو في بعض الأحيان الموت 
الجسدي.. ما تستغربش, تصور اتنبن قفلوا علیهم دايرة الحياق 
وربطوا بینهم وببن بعض حبل سري سميك وطویل ومتحرك 
معاهم مکان ما بیروحوا.. لو حذ منهم قزر یبقی نفسه ویفتح 
عينه على blll‏ یعرف ناس يتحرك هنا وهناك» ويبقى ليه 
حياة ووجود وكيان.. تفتكر الطرف التاني هايعمل إيه؟ 
هايعمل- غالبًا- حاجة من اتنين.. يا إما مموت نفسيًا (اكتثاب, 
وقلق» وساعات جنون) أو جسديًا (أمراض صعبة ¿Ly Log‏ أول 
من آخر) أو يموت الطرف التاني نفسيًا أو جسديًا برضه.. 

وخد عندك طلاق» وفشل دراسيء وخيانات زوجية. وأمراض 
نفسية وعقلية وجسمانية وبهدلة وحكايات أغرب من الخيال.. 
وطبعًا لو فضلوا زي ما هماء وما حذش منهم قرر يبقى نفسه 
آو یفتح عینه آو یعیش حباته. فهاتفضل العلاقة زي CUS Lo‏ 
بالشکل اللی وصفناه.. 


۳۳۰ 


وفي الحالتين.. دايرة الحياة اللي قفلوها على نفسهم.. بتتحول 
حوالين رقبتهم.. ويخنقهم هم الاتنين.. 


ما تعزلوش نفسكم عن الأهل والأصحاب والحبايب.. 
ماد تغنوش ببعض عن العام.. 
ما ينة = يكون أي حد هو المصدر الوحيد لكل حاجة.. 


ما ais‏ 5 صاحبكت یکون هو کل hs‏ 
ما بنفعش جوزك hu‏ هو ربنا 3 الأرض.. 


انت مش مك حد.. ولا حد ملکك.. 


حتی آولادکم مش ملککم.. 


دول- على رأي جبران- أولاد الحياة.. 


افتحوا الدايرة.. 


يرحمكم الله.. 


vs 


(vv) 
(Histrionic) العلاقة مع شخص تمثيلي‎ 


ده بقی ds‏ شخص 6 His‏ مسرعي متمکن .. 


الأضواء ومحط الانتباه ونقطة التركيز.. ومستعد يعمل أي حاجة 
في سبيل ده.. 


يعني يتكلم بطريقة خطابية مسرحية» أو تتكلم بطريقة لطيفة 
da‏ وجذابة da‏ ومغوية جدا جدا.. 


يهتم أو تهتم مظهرها الخارجي بشكل مبالخ فيه. . ألوان لبس 
مبهرة. موضات جديدة. إكسسورات بتلمع وتشد النظر والسمع 
وكل حاجة.. 


الشخصية دي في علاقاتها غريبة جدًا.. أولّا بتحمل علاقاتها ASÍ‏ 
مما تحتملء يعني تكون متصورة إنك معاها في علاقة قوية 
dir‏ والحقيقة إنها بالنسبة لك شخص عادي خالص.. 


تعبر عن مشاعرها بصورة ضخمة وكبيرة وغير مبررة أو «As Lio‏ 
واو.. باااااه.. معقول!!! وتتصدم وتتفاجاً من أقل حاجة أو مش 


سهل تصدق أي حاجة وتمشي وراها وتقنع نفسها بيهاء من غير 
عقل ولا تفكير ولا حسابات.. 


۳۳۲ 


رغم المظهر الخارجي الفخم البهر.. الا انیا من جوه فاضية 
وأغلب من الغلب.. وعندها احتیاج نفسي آساسی وبسيط من 
زمان.. هو إنها تتشاف ويتسقف لها ويتقالها برافو.. öl‏ 
موجودة.. ووجودك مرحب بيه.. 

وعلشان الاحتياج ده ما تمش إشباعه وهي صغيرة. فهي بتحاول 
دلوقت تحصل علیه بأي شکل» وبکل صورة.. زي العطشان اللي 
بيدور على نقطة ميه.. بس هي بتشرب من البحر.. وعمرها 
ما بت بع.. 


مهما حاولت توصلها إنك مهتم بيهاء هاتفضل تدور على اهتمام 
آکس وأضواء أكتر. وعلاقات آمتع. . لغابة ما تتعالج.. 


هي في الحقيقة بتکون محتاجة انك توصلها انك بتحبها ومهتم 
بیها مش علشان مظهرها وشکلهء واٍنها تستاهل تتشاف وتتقبل 
من غير ما تدفع أي تمن.. وان وجودها مبهج ومرحب بيه زي 
ما هو بدون تجمیل.. 


ساعتها ممکن تتغیر.. 


وتتحوّل لبني آدمة تانی.. 


vr 


(w) 
علاقة التقمص‎ 


في العلاقة دي انت مش انت.. ٍنت لابس حد.. وبتعمل علاقة 


یعنی حد انت بتحبه وعاوز تبقی زیه. آبوك» «Lolo‏ آستاذك» 
اي حد.. قوم تتقمص.. تتکلم cd)‏ تتصرف cds)‏ تلبس do)‏ 
کده بعنی.. 


حد انت بتحبه ومش عارف توصله.. ممثل. مغني. برضه 
ls‏ وتبقی نسخة مني.. 


دي حاجة غبر التقلید.. التقلید انت بتعمله وانت واعي بيه.. 
عارف انك معجب بفلان وبتقلده.. آفا التقمص ده بيحصل 
بدون وعي. عقلك الباطن هو اللي بیعمله وانت مش واخد 
بالك.. 


ساعات بقی- وده الأصعب- بتتقمص حد انت مش بتحبه.. 
les he AB Say tae Cl SG‏ ویس فوا ده 
(تقمص العتدي).. يعني حد اتظلم «Lio‏ يبجي بعد شوية 
هارس نفس الظلم بالظبط مع حد آضعف منه.. مع ان التوقع 
إنه يتعلم وما يكررش اللي حصل معاه.. طالب جامعة جه في 
لجنة امتحان الشفوي والدكتور بهدله وطلع عينه.. تلف الأيام 
ويكون في نفس مكان الدكتور. وبدل ما يعمل العكس ويكون 
طيب وكويس وعادل.. لأ.. ده يتقمص الدكتور اللي امتحنه زمان 


ا 


ويبقى نسخة منه. ويعمل نفس اللي اتعمل معاه بالظب‌ط.. 


فيه طبعًا أمثلة أخرى.. تلاقي كتير من الآباء والأمهات بيعملوا 
مع أولادهم وبناتهم نفس اللي اتعمل معاهم بالظبط.. إنت 
ممكن تكتشف ده في نفسك لو عندك أولاد.. في موقف معين 
تكتشف وتقول: ياه ده بالظبط اللي كان أبويا بيعمله معايا.. أو 
تكتشفي إن ده نفس الكلام أو نفس التصرف اللي كانت بتعمله 
والدتك معاي.. نسخة مكررة من نفس السيناريو.. وكأني باتقمص 
أدوار الآخرينء وآعملها نی علاقاتی.. 


التقمص ده ساعات بیکون مطلوب کشکل من آشکال التعلم آو 
النمو النفسي.. باتقمص حد آتعلم منه dedo‏ وبعدین خلاص.. 
زي الجاكيت كده اللي ممکن آلبسه 3 وقت معين وأقلعه 
بعدها بشوية وآلبس غبره وهکذا.. لغاية ما تتکوّن شخصيتي, 
ویبقی لیّا ملامح بتاعتي آنا.. ها لو تحوّل الجاکیت ده لجاکیت 
جبس مش بیتقلع.. یبقی عمی, وعدم وعي» وثبات في الکان.. 
وساعات آذی للنفس آو الغبر.. 


نا تعمل علاقة مع حد.. داهًا اسأل نفسك.. هو في العلاقة دي.. 
أو في الموقف ده.. أنا مين؟ 


أنا مين؟ 


۳۳۵ 


دي بقی من آخطر العلاقات بجد.. 


مبدئیّا کده آي مجموعة من الب‌شر هایجتمعوا مع بعض, لو 
ما کانش فیه هدف معين ليهم» أو حاجة معينة هما ناويين 
یعملوها بوعی -ٍن شالله یخرجوا یتفسحوا- فالجموعة دي 
ممکن توذي آصحابها.. 


مستشفی.. اتحاد ملاك 3 عمارة.. فريق رياضى.. أو أي جمع 


فيه علم کامل اسمه سیکولوجية الجموعة Group)‏ 
«(Psychology‏ العلم ده بيدرس بكل تفصيل ودقة إيه اللي 
بيحصل بين الناس لو اتجمعوا مع بعض.. إيه اللي بيحصل على 
المستوى النفسي والعقلي والعاطفي.. لأن وجود مجموعة من 
الناس في مجموعة. زي ما هو ممكن ates‏ أحسن ما فيهم, 
ممكن كمان يطلّع أسوأ ما فيهم.. 


من الناس.. 


ممكن ال مجموعة- بشكل واعي أو غير واعي- تتعامل مع حد 
کلهم. عنده عقل أو علم أو إحساس أو أي حاجة أكتر منهم, 


۲۳۹ 


وبالتالي هایقدسوه ویلهوه ویخلوا وجود امجموعة وآفرادها 
معتمد علی وجوده.. وسلامة الجموعة ونجاحها بایده لوحده.. 
خطورة الحکاية دي هي |نها آولا هاتخاي کل آفراد الجموعة 
یخلوا مسئوليتهم عن أي حاجة تحصل.. ما هو اللي يعرف.. هو 
اللي فاهم.. إحنا ماشيين وراه وثانيًا المجموعة هاتحمل الراجل 
ده فوق طاقته. لغاية ما ينهك ويتعب وما يقدرش پستحمل, 
ساعتها المجموعة بكل بساطة هاتبدأ تهاجمه وتتكالب عليه 
وتخلص منه.. ويجيبوا غيره. يلعبوا معاه نفس اللعبة.. 


كمان ممكن أي مجموعة تتحوصل حوالين نفسهاء وتنفصل عن 
العالم الخارجيء ويتصوروا إنهم تحت تهديد مستمر منه.. 
ویعیشوا نی وهم الکز والفر.. يعني يبقوافي حالة كراهية 
واستنفار وحرب شرسة مع کل وآًي حد غبرهم.. لأنهم متصورین 
إن الكل بيتآمر علیهم. وغبرهم بیکرههم.. وده طبعا بیخلیهم 
ما یعملوش آي حاجة حقيقية علی آرض الواقع» وما يقومش كل 
واحد فیهم مسئولیته تجاه نفسه وتجاه الجموعة ولا پشوف 
إنه شخصيًا مسئولء زيه زي غبره. 


وساعات اتنبن آو آکتر من الجموعة یقرروا یعملوا مع بعض 
علاقة خارج الجموعة وبدون علمهاء وبیکون جزء من العلاقة 
دي الخروج عن القواعد العامة للمجموعة مهما كانت بسيطة.. 
وممكن العلاقة دي في بعض الأوقات تتم تحت سمع وبصر 
وهبارکة الجموعة نفسهاء بس دي قصة كبيرة صعب شرحها 
دلوقت.. 


۳۳۷ 


ممكن كمان ال مجموعة ما تبقاش مجموعة.. يعني كل واحد 
نساعدش بعض, ما نشیلش هم بعض. ما نبقاش مسئولین عن 
بعض.. وده بهدد بقاء وحياة ومصلحة وحتی متعة آي مجموعة.. 


الأخطر والأخطر.. هي ان الجموعة تبقی مجموعة بزيادة.. 
بمعنى إن الفوارق بين أفرادها تدوب وما تبقاش واضحة یبقوا 
شبه بعض, وکأنیم شخص واحد.. یتکلم وا بنفس الطریقة 
یفکروا بنفس الشکل. وساعات حتی یلبسوا زي بعض. ویبقوا 
نسخ من بعض.. وده بيلغي آي فرص في التلقائية والابداع والتفرد 
والاختلاف بين أعضاء الجموعة دي. 


الحاجة السادسة والأخبرق هي ان الجموعة زي ما اختارت في 
الأول حد تقدسه وتعتمد علیه. فيي ممکن تختار حد تخلیه 
(كبش فداء) وتبقى عايزة تطرده منها.. وده فيه كلام لوحده.. 


اللي هنع كل ده.. الاي منع الست حاجات دول وغيرهم (فيه 
حاجات تانية كتير).. هو أن كل حد فى أى مجموعة من الناس 
يبقى عارف إنه هو شخصيًا مسئول عن نجاح أو فشل ال مجموعة 
دى.. وإنه مطلوب منه يعمل اللى عليه بكل إخلاص وصدق 
ووعی» علشان ده فيه الفايدة وال مصلحة والنجاة.. ليه.. ولكل 


غير كده.. العواقب ممكن تكون وخيمة.. وخيمة جدًا.. 


۳۳۸ 


(1a) 


علاقة کیش القداء .. 


فيه ظاهرة شهيرة جدًا بتحصل في كتير من المجموعات.. اسمها 


الناس في المجموعة بيختاروا- غالبا بشكل غير واعي- حد منهم 
ويبدأوا يشوفوه على إنه أسواأ واحد فيهم.. حدّ يقول عليه 
أناني.. حد تاني يقول عليه خاين.. حد تالت يفتش في نيته 
واللي ورا أفعاله.. وفي الحقيقة كل واحد فيهم ببرمي ابيسقط 
عليه اللي هو مش قابله في نفسه شخصيًا.. 

واحد مش قابل ضعفه ومش عايز يشوفه في نفسه فيسقطه على 
(كبش الفدا) ويقولك ده الضعيف اللي فينا.. واحد مش عاوز 
یعترف قدام نفسه انه کاره وحقود فيرمي ده علی (کبش الفدا) 
ویقول ده الحقود بتاعنا.. واحد ملیان نرجسية وشعور مریض 
بالعظمة ینکر ده في نفسه ویشوف (کبش فداء ابلجموعة) على 
اٍنه شخص منفوخ ومغرور وغیر مبالی بالآخرین.. 

شوية شوية تتعامل ال مجموعة مع الشخص ده على إنه مصدر 
للمشاكل وسبب للمتاعب وساعتها يكون الحل الوحيد بالنسبة 
لهم هو تطفيشه والتخلص منه خارج المجموعة إلى الأبد. 
بأساليب كتير جدًا.. ودي حكاية معروفة ومشهورة وبتتكرر من 
أول التاريخ لغاية نهايته.. 


۲۳۹ 


الحاجة الأوی هي ان (کبش الفداء)- اللي غالبا بیکون شخص 
طيب وساذج وحسن النية- ساعات بيصدق اللي أسقط عليه 
ويستقبل نفسه فعلا على إنه إنسان سيئ ومليان بكل العيوب 
اللي اتهموه بيها بدون وجه حق.. ويلبس اللي اترمى عليه.. 
وساعات يبقاه ويتحول ليه فعلا.. 


الحاجة التانية وهي الأهم.. إنه في أوقات كتير (كبش الفداء) 
نفسه بيكون ليه دور في إنه يكون (كبش فداء).. لأنه سكت 
على الأذى» وسمح بالضرر. وساب حدوده مفتوحة لكل من 
هب ودب وخلى أرضه مستباحة لكل اللي عايز يرمي فيها 
نفایات نفسه وقاذورات حیاته.. 


(کبش الفداء) مش داها ضحيتة.. بالعکس.. ساعات بیکون آحد 
المشتركين في الجرمة.. وساعات بيكون هو البادئ اللي بيستدعي 
من اللي حواليه الظلم ويغريهم بالأذى.. وبعدين يشتكي.. 
ويفضل يشتي.. 


إذا كنت في يوم (کیش فدا).. فشوف مسئوليتك عن حدوث ده 
أو عن استمراره.. 


وإذا كنت من اللي بيستمتعوا بصنع (كبش فدا) مناللي 
حواليهم.. 


Yes 


)۳۰( 
علاقة حقیق النبوءة 


هنا.. حد بیعمل معاك علاقة علشان بحقق نبوءة «ds dolo‏ 


يعني واحدة مصدقة ان کل الرجالة وحشین وکدابین وخاینین» 
تروح تتجوز واحد. وتتعامل معاه بشکل صعب وغریب. وتطلع 
منه أسوأ ما فيه. لغاية ما يزهق منها ويبدأ يبص لغيرهاء 
وتتحقق في الآخر نبوءة (كلهم خونة زي بعض).. 

واحد مقتنع إنه فاشل وإن ما فيش أملء يقوم يشتغل شغلانة 
مش مناسبة ليه ولا لمؤهلاته ولا لقدراته.. ويعمل مشاكل في 
علاقاته بزمايله ورؤسائه.. بعد شوية يترفد من الشغلء ويقول 
بينه بين نفسه (أهه.. أنا كنت عارف كده من الأول.. أنا أصلًا 
فاشل).. 


كتير مننا بيبقى عنده (نبوءة) داخلية. وبيسعى طول الوقت 
فى حياته وعلاقاته إنه يثبتها ويؤكدها.. علشان ده اللى وصله 
ف تجارب وعلاقات قبل كده.. وده اللي اتعلمه عن نقسة وده 
اللي ما يعرفش غيره.. 

آشهر النبوءات دی: (آنا ما استاهلش آنا فاشل, آنا دایٌا ضحبق 
الناس كلها 1 دول خاینن ما فيش آمان لحد. ما حدش 
بيفهمني. وهكذا).. 


مشكلة الحكاية دي إن صاحبها بيقعد يكررها عمال على بطَّالء 
وهو مش واخد باله» ولا حتی الناس اللي في علاقة معاه واخدين 


بالهم .. 


خلى بالك إنت بقى.. 
ما تخليش حد يحقق النبوءة بتاعته على إيديك.. 


ما تخلیش حذ پلبسك دور مش بتاعك فى علاقته بيك.. 


شوف اللي معاك عاوز یطلع منك ایه.. 


واللا أسوأ ما فيك.. 
الحكاية دى بنتعلمها بالخبرة وبالتجربة.. فمفيش مشكلة إنك 


تكون اتقرصت مرة واللا اتنين.. 


۲: 


)۳( 
علاقة البلع 


فى العلاقة دى.. طرف بيحاول يخلي نفسه الصدر الوحید لكل 
حاجة بالنسبة للطرف التانىء اللى بيعتمد عليه اعتمادًا مطلقًا.. 


تصوروا مثلاً أم بتعزل أولادها عن العام وتوصّلهم بكل طريقة 
إنها المصدر الوحيد لكل حاجة. يسمعوا كلامها هي وبسء 
يطمنوا ليها هي وبس.ء ما يآمنوش لأي حد في الدنيا غيرها.. 
هي بس اللي بتحمیهم. وتهتم بیهم. وتحبهم.. والکان الوحید 
الآمن ف الكون هو جنبها وبين ایدیها.. الناس وحشة.. الأصحاب 
مش كويسين.. ماتخرجوش.. ماتسافروش.. خليكوا هنا معايا.. 
معايا أنا لوحدى.. جوه أعمق نقطة فى حضنى..وفي نفس الوقت» 
تزرع فيهم خوف وشك وساعات كتير كره لأي حد تاني يحاول 
يقرب منهم. إن شالله يكون أبوهم شخصيًا.. 


go pil‏ بيكون عندها شعور رهيب بالوحدة. وعدم الأمان.. 
وبتحاول تستمد شعورها بالأمان والاطمئنان والراحة من خلال 
إحساسها إن أولادها محتاجينها طول الوقت.. فكده يبقى ليها 
لازمة. ووجودها يبقى مهم وليه معنى... منتهى الغلب.. بتكون 
من جواها عندها رغبة دفينة وغير واعية إنها ترجّع الأولاد دول 
جوه بطنها (رحمها) تاني.. ولو طالت تبلعهم علشان تعمل 
کده- من کتر جوعها واحتیاجها للأمان- یبقی یا ریت.. الکلام 
ده مش هزار.. 


ممکن کمان زوجة تبلع جوزها.. آو زوج یبلع مراته.. محدش 
بيحبك غيرى.. محدش بيفهمك زيي.. قوللى على كل حاجة 
إوعى حتى ترمش بعينيك.. ماتسيبنيش لوحدى.. وأنا برضه 
مش هاسيبك لوحدك.. 

ممكن أصحاب يبلعوا بعضء وكل واحد فيهم يعمى نفسه عن 
الحياة ومايشوفش فيها غير صاحبه. اللى لو بعد عنه.. الدنيا 
تتهد.. وطبعا كتير من علاقات الحب.. مليانة بلع.. 

النوع ده من العلاقات بيؤدى لنتيجة واحدة حتمية مالهاش 
احتمالات أخرى.. وهى إنها من ناحية بتوقف النمو.. بتمنع 
الكبران.. بتخلى الطرف الآخر داها ضعيف وصغير وخايف 
وقلیل الحبلة.. داها محتاج الحماية واطوافقة والاعتمادية.. عمره 
مایحس بنفسه ولا اختلافه ولا تفرده.. عمره ما یبقی نفسه.. 
لأنه داها هایبقی نسخة ممسوخة مبلوعة مشوهة من کائن 
تانى غيره.. 

ومن الناحية التانية بيتخلق غول بشرى ضخم جعان مش 
بيشبع من بلع البنى آدميينء وجرهم إلى أفخاخه النفسية.. 
ومش بيكون ليه أى حل غير العلاج النفسي. 

با مناسبة.. ساعات ده بيكون ال معنى النفسى (لأمنا الغولة).. 
و(للنداهة) اللى بتنده على ضحاياها فى كل مكان.. علشان 
حافظوا على حدودكم النفسية من الاختراق والاقتحام والاختفاء.. 


قولوا (لأ) لأى حد يحاول يمسح وجودكم فى وجوده.. 
ماتسمحوش لحد يبلعكم.. وماتبلعوش حد.. 


Yee 


(vr) 
العلاقة مع شخص انطوائي‎ 


العلاقة دي 2 فيها إنك لوحدك.. علشان الطرف التاني في 
العلاقة بيحب طول الوقت إنه يكون لوحده.. 


لوحده. ومبسوط إنه لوحده.. بيحب حتى يتحرك لوحده. 
ويسافر لوحده. ويشتغل لوحده.. 


مش بيستمتع أوي بكونه في علاقة مع حد. ومش بيحب وجوده 
3 وسط ناس آو مجموعة آو شلة آصحاب.. هو معندوش شلة 
أصحاب أصلا. 

ما يفرقش معاه رأي حد فيه» ولا بالإيجاب ولا بالسلب» لأن أصلا 
وجود الناس معاه مش فارق.. مش بیعبر عن مشاعره آوي 


سيبك بقى من کل الکلام ده.. ده الکلام المكتوب في الكتب.. 


في الحقيقة. مهم تعرف إنه من جوه جدًا. الشخص ده حسّاس 
لأقصى درجة. وبيحس ويتفاعل مع كل حاجة» بس ده مش 
هو كمان عواطفه ومشاعره عميقة وقوية. بس بيعرف يتحكم 
فیها کویس وما يظهرهاش.. 

Yeo 


هو في أعمق أعماقه محتاج جدٌّا لوجود الناس حوالیه.. محتاج 
لوجود أي حد وكل حك.. 


yw 


واللي بعد (بس) هو المشكلة.. 


الث لشخص ده جوّاه ألم نفسي رهي هيب من ناس قدمة. من > 
في حياته قبل كده. الألم ده خلاه يقرر ما يقربش من أي حدّ 
أحسن يتجرح ويتام تاني.. الألم ده جواه غالبا من سنين.. 


هو بياخد باله من كل حاجة وببهس بکل حاجة واحساسه 


gls‏ جذ ومشاعره أعلى وأقوى.. بس ألمه أكبر ومالهوش 
«DILO‏ 


اعذره.. وقرزب منه بالراحة. ما تهجمش علیه وتخترقه. هاتلاقبه 
آول ما یطمنلك. یفتحلك آبواب نفسه.. ویقولك اتفضل.. 


ساعتها طمّنه آکتر وادیله السافة والساحة الناسبةء واقبله کله 
على بعضه من غير شروط ولا حسابات.. 


هاتكسبه. وتكسب العلاقة معاه.. 


yer 


(wr) 
العلاقة مع نسخة قديمة من نفس الشخص‎ 


العلاقة دي بیکون Lyd‏ ظلم شدید للي انت عامل معاه علاقةء 
أو لاي عامل معاك علاقة.. 


إنت هنا بتتعامل مع نسخة قدهة للبني آدم اللي إنت معاه.. 
يعني یکون حصل بینکم موقف زمان. وإنت أخدت صورة 
معينة في ذهنك عن الشخص ده.. أو يكون الشخص ده فعلا 
كانت ليه صفات وتصرفات أو طريقة تفكير قبل كده. واتغيرت.. 
لکن انت مازلت مثبته عند الصورة القدهة» ومش راضي 
تغبرها.. ۱ 


مع إن الحركة هي الأصل.. والتغیبر هو الطبيعة.. لکن احنا 
ساعات بنششت نفسنا ونثنت غرنا عند موقف. أو تفاعل.. 
أو كلمة.. أو نظرة.. أو غلطة.. أو لحظة فشل.. أو حتى لحظة 
نجاح.. ونحرم نفسنا ونحرم غيرنا من فرصة جديدة.. ورؤية 


علماء مدرسة الجيشتالت في العلاج النفسي بيقولوا إن الواحد لو 
باصص لشجرة.. عينيه بتاخد ليها أول لقطة وتخزنها في الذاكرة.. 
وتبطل تستقبل منها أي صورة تانية.. لغاية ما يهب شوية رياح 
يحركوا ورقها.. ويهزوا أغصانها.. فعينيك تفوق.. وتبدأ تستقبل 
الصورة والصوت من جديد.. 


Lio}‏ بنحب الراحة.. مدربین علی الاستسهال.. مش عاوزین نبذل 
مجهود نشوف بیه آي حاجة جديدة مُمکن تلخبط تصوراتنا 
القدهة.. آو تهد بنیان بنیناه علی مدار سنین آو حتی آیام.. ov‏ 
ده معناه اني آنا کمان آتغبر طاها اللي قدامي بیتغیر.. وآتحرك 
زي اللي قدٌامي ما بیتحرك.. ویبقی عندي استعداد آراجع نفسي 
نی کل تصوراتي وأفكاري ومعتقداتي» وأكتشف إني غلط.. وأصحح 
نفسي.. وده صعب وعاوز مجهود ومسئولية.. 


فيبقى الأسهل إنى في علاقاتي آخاي کل واحد زي ما هو بتغیر 
ویتشال ویتحط.. وآنا مش شایف تغیبره. ومش باتعامل الا مع 
نسخته القدهة اللي في دماغی.. 


زي ما بيتعمل أب - ديت لبرامج الكمبيوتر.. 


إحنا محتاجين نعمل أب - ديت يومي لنفسنا وللآخرين.. 


VÍA 


(ve) 
علاقتك بدورك ی الجتمع‎ 


Do]‏ بنتولد وجوانا برنامج الهي اسمه الفطرة. ببحدد حقبقتنا 
وهویتنا.. 


الآباء والأمهات بعد شوية بيحطوا فينا برنامج تاني اسمه التربية, 
شوية كمان وييجي المجتمع اللي إحنا عايشين فيه يزرع جوانا 
برنامج تالت أخطر.. اسمه (الدور المجتمعي).. وده بتتوارثه 
الأجيال المتعاقبة لغاية ما ينسوا أصله وأهدافه ومعنااها 
وتوقيتها ومدى مناسبتها لكل زمان ومكان.. 


من أهم الأدوار المجتمعية اللي اتزرعت فينا (ولا زالت طبعًا) 
دور الرجل ودور ال مرأة- خاصة في مجتمعاتنا الشرقية.. 


في العادة.. أنا باتكلم عن اللي بتتعرضه الأنثى في مجتمعاتنا 
الشرقية من قهر وظلم وتشويه واختزال.. وعن الرسايل النفسية 
السيئة والمؤذية اللي بتوصلها عن نفسها وعن جسمها وعن 
أنوثتها من البيت والمدرسة والشارع.. وكل حتة.. والاي بتفضل 
تدفع تمنها بعد كده طول عمرها.. إلا من رحم ربي. 


المعادلة التاني.. عن الرجل.. اللي يبدو للوهلة الأولىء وبالنظرة 


آیها الرجل.. لقد ظلمتك آمك.. وظلمك آبوك.. وظلمك هذا 
الجتمع الفصامي.. 

ظلمتك آمك (مع حفظ کل „LEN‏ والاحترام وکل Lb (dele‏ 
وصلت لك بقصد آو بدون قصد انك آفضل من اخواتك البنات» 
وانك من حقك تعلي صوتك عی آختك. وتمرها وتتحکم 
Lyd‏ وتراقبهاء وفي بعض الأوقات تمد إيدك عليها. 

ظلمتك Ub‏ فضلت هي وغيرها تحمل وتولد وتحمل وتولد لغاية 
ما تخلف ولد.. راجل.. پنادوها باسمه. وتتشرف بوجوده وسط 
آهلها وقرایبها.. 

ظلمتك ّا فضلتك على أختك في المعاملة. والتعليم» وحرية 
الحرکة. ومنحتك حقوق کتبر جدا منعتها عنها.. 

ظلمتك نا خلت آختك تنضف وراك» وترتب آوضتك» وتغسلك 
هدومك. 

ظلمتك ما وصلت ليك إن وجودك في البيت هو المصدر الوحيد 
للأمان والحماية والقوة والستر بعد أو بدل وجود أبوك.. 


اللي ظلمك هو كمان.. 


ظلمك.. نا علمك إن الرجولة هي الصوت العالي والخشونة 
والقسوة.. 

ظلمك.. ا كان بيمسك إيدك ويخرج معاك ويوديك كل حتة 
هو بيروحهاء وما بيعملش كده مع إخواتك البنات.. 


۲ 6۰ 


ظلمك دا فیّمك ان الراجل مش بیضعف ومش Sew‏ ومش 
بیحن ومش ببرق ومش بیعتر عن مشاعره.. 

ظلمك نا وصلك إن الأنوثة ضعفء ومياعة» ودلع.. 

ظلمك ا قالك إن شرفك مكانه خارجك.. وإنه يقبع في جسد.. 
وزي ما أبوك وأمك ظلموك.. فالمجتمع كان ظلمه ليك أشد 
ّا خرجت الشارع لقيت ضل راجل ولا ضل حيطة» والراجل ما 
يعيبهوش غير جيبه. والکلام الجد يعني - فقط- كلام الرجالة.. 


نا لقيت نفسك بتعمل اللي إنت عاوزه. تعرف دي وتمشي مع 
«go‏ وأصحابك بصقفولك»› وأهلك يفرحوا بيك. وتبقى واد جدع 
مقطع السمکة ودیلها. 


نا اتعلمت إن الزوجة الشاطرة الجدعة هي ست البيت المطيعة 
الاي بتغسل وتمسح وتنضف وتسحل نفسها كل ليلة وكل يوم 
علشان خاطر سيادة سعادة جنابك.. 

lb‏ لقیت الراجل بيمشي قدَّام مراته daly‏ واخواته البنات.. 

لما وصلك إن السبب في التحرش هو البنت ولبسها وكلامها 
ومشيتها.. 


لما وصلك إن كل وظيفة المرأة عبر التاريخ هي إنها كائن جنسي 
مخلوق لإشباعك ومتعتك. علشان حضرتك تؤدي دورك المقدس 
فى الحياة.. 


voy 


لا وصلك 


إن الأنوثة إغواء وإغراء وانحلالء وان الأنشی شيطان رجيم 
بيسعى Lilo‏ لافسادك وافساد مجتمعك التدین بطبع.. 


نا وصلك إن المرأة هي أصل كل الشرور.. 
وحاجات تانية كتير أوي.. أصعبها على الإطلاق هو إن كل ده 


أو معظمه على الأقل وصلك زورا وبهتانا باسم الدينء اللى تم 
تسطيحه واختزاله وسوء فهمه إلى أقصى درجة. 


أنا بقول إنك مظلوم.. لكن مش بقول إنك ضحية.. لأنك 
مسئول عن تصديقك لكل الرسائل دي» وعدم مقاومتهاء بل 
وممارستها بكل إصرار ورعونة.. 

إنت صدّقت كل ده لغاية ما بقى حتة منك. ومن تفک‌برك» 
ومشاعرك. وسلوكك. وبقى أي صوت مختلف معناه هدم 
منظومة هائلة من تكوينك الداخلي» وإعادة مراجعة رهيبة 
لکتیر من مسلمات «ello‏ ومسئولية إنسانية كبيرة جدًا ناحية 
نفسك وناحية غيرك.. 


عزيزي الرجل.. 
ارفع الغمامة من على عينيك.. 
وشوف المصيبة اللي (إنت).. أقصد اللي (إحنا) فيها.. 


voy 


(vo) 
۸۵0056۲ مع شخص مستغل‎ Mall 


Lab‏ دي الادة الخام للعلاقات الخطرة والمؤذية, لأن ممكن أي 
حد من اللي بيعملوا العلاقات الخطرة اللي اتكلمنا عليها قبل 
كده. يتحول في علاقته إلى حد مستغل.. ۸۳۷۰۵ يعني.. 


النزجسي بيكون مستغلء السيكوباث طبعًا مستغلء المدمن.. آه.. 
من غير كلام, وغيرهم وغيرهم.. 


أي حد من دولء بيقدر بكل أشكال التلاعب lel‏ والضغط 
ساعات» والحيلة ساعات» والرشوة العاطفية سعاعات» انه 
يستغلك ويستهلك مشاعرك ووقتك وفلوسك وطاقتك وحياتك 
كلهاء لغاية ما تلاقي نفسك في الآخر.. مش لاقي نفسك أصلاً.. 


أكبر وأغرب مشكلة شوفتها في العلاقات ديء مش بتكون في 
المستغلء لا.. بتكون في الشخص التاني.. الشخص المستغّل.. اللي 
بيخضع للاستغلال يعني.. وهي انه بیکون اختار العلاقة دي, 
والبني آدم اللمؤذي ده من بين كل الدنياء علشان پلزق فیه 
ويرتبط بيه. ويقول يا ده.. يا بلاش.. وبيرفض كل وجهات النظر 
والنصايح ومحاولات اللي حواليه لإنهاء العلاقة دي.. وبيفضل 
مُصرٌ إنه يكمل فيها.. بيكونوا عاملين زي المفتاح والقفل.. بمجرد 
ما بيلاقوا بعضء بیعرفوا بعض, ومش بيستغنوا عن بعض تاني.. 


voy 


الشخص ده (الستغل).. بیکون جواه احساس عمیق انه ما 
piloting‏ ان قیمته قليلة جداء ٍن وجوده مالهوش لازمة.. ٍنه 
آخره کده.. وآحسن ما هکن الحصول علیه هو ده.. علشان 
بالظبط العنی ده.. إنت قليل.. إنت ما تستاهلش غير الأذى.. 
ده آخرك.. وعلشان کده برضه بیکمل 3 العلاقة «go‏ وبرفض 
يقطعهاء لأنه ما صدق لقى اللي يؤذيه بالنيابة عن نفسه.. 
حكاية صعبة ومعقدة وبتتعب كل ال معالجين وا محللين النفسيين.. 
اللي يحميك من العلاقة اللي زي دي ۳ حاجات.. 

الحاجة الأولى هي إن حدودك تبقى واضحة. وأي علاقة يكون 
فيها أي أذى من أي نوع تنهيها فورًً.. 

الحاجة التانية هي إنك تعرف تقول (لأ) عند اللزوم لأي حد 
مهما كان.. علشان (لأ) دي هي اللي هاتحمي بيها حدودك من 
أي اختراق.. 

الحاجة التالتة والأهم.. هي إنك تصدق طول الوقت إنك 
تستاهل وتعامل نفسك بکده.. وتؤكده لنفسك كل شوية.. 
تستاهل تتحب. وتستاهل تفرح. وتستاهل تعیش وتستاهل 
تحترم.. وطول ما انت مصتّق ده كل اختياراتك هاتكون في 
نفس اتجاهه.. وطول ما آنت مش مصدقه اختباراتك هاتکون 
دايا في اتجاه الأذى والضرر والانكسار.. 


إحنا بنختار اللى إحنا مصدّقين إننا نستاهله.. 
بنختار.. اللى إحنا مصدّقين.. إننا نستاهله.. 


of 


(ru) 
علاقة التقمص الاسقاطي‎ 
اسمها صعب.. مش کده؟‎ 
كام مرة حسیت انك مستغرب مشاعرك؟‎ 


كام do‏ سألت نفسك السؤال ده: هو أنا حاسس كده ليه مع 
إن ما فيش حاجة حصلت تستدعى الإحساس ده؟ 


كام مرّة ظبطت زة نفسك وإنت متأم من غير سبب للأم.. غضبان 
من غير سبب للغضب.. كاره بدون مُبرر للكّره.. أو حتى بتحب 
بدون مبرر للحب..؟ 


كتير جدًا من مشاعرنا هي في الحقيقة مش مشاعرنا.. هي 
مشاعر اتزرعت فينا.. حد تانى رماها من جواه عليك.. يعني 


ساعات بیکون فیه حد جواه مشاعر زهق آو فیق, وهو مش 
قابلها آو مش مستحملهاء أو أصلاً ببنکرها.. تقعد سبادتك قدامه 
دقیقتن.. بقولك بص انت زهقان.. شوف انت متضایق.. آديك 
مش مستحمل.. عمال تبص في الساعة.. مکشر.. مالك کده 
مکتشب؟ انت حزین لیه؟ آو حتی من غير ما يتكلم أصلًا.. 


Yoo 


ساعات حد یکون ملیان من جواه خيانة وکدب وخداع.. ویبداً 
يرمي ده عليك ويحسسك إنك دايا مشكوك فيك وداهًا موضع 
اتهام.. لغاية ما حضرتك تبدأ تعمل ده فعلا.. 


ممكن حدّ يكون مليان غضبء. بس مش بيعبر عنه. أو حب 
ومش بيعبر عنه. أو حتى كره وبرضه مش بيعبر عنه.. وبنفس 
طريقة الضغط والإقناع دي يوصلك إنت إنك تعبر عن اللي 
جواه هو.. ولا إنت واخد بالك.. ولا هو كمان واخد باله.. 


الموضوع ده اسمه (التقمص الإسقاطي).. يعني حضرتك 
(بتتقمص) اللي غيرك (بيسقطه) عليك.. وده بيحصل كتير في 
بعض العلاقات.. على مستوى الأفراد وعلى مستوى المجموعات 
آو العانلات.. 


يعني واحد يزرع مشاعره اللي مش عارف یقبلها نی نفسه آو 
یحتویها؛ جوه واحد تانی.. آو مجموعة (آو عبلة) تزرع مشاعر 
مُعينة جوه واحد آو جوه مجموعة تانية.. عيلة تزرع جوه 
واحد انه فاشل.. انه سبی.. انه ما یستاهلش.. وهو یصدذق ده. 
وممكن يعيش حياته كلها بيه.. 


وقعت في الفخ ده قبل كده؟ حسيتي قبل كده بأحاسيس غريبة 
عليكي ومش بتاعتك؟ 


طیب نعمل ایه؟! 


كه" 


Jo‏ 3 علاقاتك فلتر.. آیوه فلتر.. واستخدمه کل بوم. وبعد 
شویه هاتتعلم تستخدمه کل ساعة.. وکل دقبقة.. وكل ثانية.. 


آول ما تلاقي فیه مشاعر جواك غريبة عليك وعلی فطرتك 
وطبیعتك.. علی طول استرجع إيه اللي حصل قبلها.. قابلت مين؟ 
اتصلت بمين؟ شوفت إيه في التليفزيون.. أو السينما.. أو الشارع.. 
أو الشغل؟ اتعاملت مع مين.. فين.. ليه.. إزاي؟ وابدء استخدم 
الفلتر.. ونفشي نفسك من شوائب الآخرین اللي اتخلصوا منها 
عندك.. وارمي Js‏ حد حاجته اللي رماها جواك.. وابدء دورة 
جديدة من تنقية نفسك.. كل يوم.. 


دورة جديدة.. من تنقية نفسك.. كل يوم.. 


voy 


(rv) 
علاقة الزواج‎ 
هل الزواج علاقة؟‎ 
طبعًا علاقة الزواج من أهم العلاقات اللي ممكن نتكلم عنها..‎ 
بس الأول تعالوا نسأل نفسنا.. هو الزواج أصلا علاقة؟ هو‎ 
الزواج في حد ذاته معناه نجاح العلاقة بين اتنين؟ هو الزواج‎ 
ضمان لاستمرارية الحب؟‎ 


الحقيقة إن الزواج في حد ذاته مش علاقة أصلا.. الزواج مجرد 
إطار لعمل علاقة.. 


يعني إيه؟ 


يعني الزواج هو بس فرصة لعمل علاقة.. وسط ملائم لعمل 
علاقة بين اتنين.. 

وكل اللي قبل الزواج (من حب أو استلطاف أو معرفة صالونات 
أو غيره) يستوي ويتشابه في أنه طريق يمهد لوضع الطرفين في 
اشکان والظروف الناسبة لصنع وانجاح (آو (فشال) العلاقة go‏ 
وهما وشطارتهم بقی.. 

فیهم یکون نفسه. بکله وبکامله. بدون رتوش ولا مخاوف ولا 
حسابات.. ویکون قابل الطرف Gl‏ قبول کامل بدون شروط 
ولا تعجیزات ولا تهدیدات.. 


مه" 


علاقة us‏ كل واحد حر وفي نفس الوقت منتمي للزواج وللأسرة 
وللبيت.. 


علاقة فيها كل واحد عايش وسامح للتاني إنه يعيش.. 
علاقة فيها كل واحد راضي وسامح للتاني إنه يرضى.. 


علاقة کل واحد فیها لیه دوایره وذاتیته واستقلاله. مع كتير من 
خطوط التلاقي والتوازي والاختلاف والتماس مع الطرف الآخر.. 


أو تکون العلاقة دى مش حقيقية.. 


ويدارى عنه باقى نفسه.. وأجزائه.. 


أو يخنقوا بعض.. وكل حد فيهم يلف حوالين رقبة التاني حبل 
غليظ من الهموم أو المشاكل أو الشكوك.. 


أو يعجزوا بعض.. وما حدّش فيهم يقنع ولا يرضى ولا يبطل 
مطالب وشروط.. 


أو يتشعبطوا في بعض.. وکل حد فیهم بعلق حیاته ووجوده 
وسعادته ورضاه على التاني.. مش على ربنا ولا على العلاقة 


الزواج هو اختبار لكونك حقيقي أو مزيف.. 


۳۹ 


الزواج هو إنك تختار ما بين نك تکرر سیناريوهاتك القدهة, 
آو سیناریوهات آسرتك آو قرايبك آو معارفك آو آصحابك.. آو انك 
تكتب سيناريو جديد تمامًا ليك ولشريك حياتك بكامل وعيك 
وارادتك ومسئوليتك.. 


الزواج (ونجاحه آو فشله) قرار.. بیتجدد كل يوم وكل دقيقة وكل 
لحظة.. زي التقس.. وزي نبضات القلب.. 

الزواج.. مش هو نهاية القصة زي الأفلام العري.. 

الزواج بداية.. 

بداية حياة..أو بداية موت.. 

الزواج إما أرض خصبة لزرع الحب.. 

أو أرض وعرة لزرع الكراهية.. 


الزواج.. إما روضة من رياض الجنة.. 
أو حفرة من حفر النار.. 


فيه كلمتين عاوزكم تحفظوهم.. وترددوهم.. وتعتبروهم قسم 
وعهد قذام نفسکم وقذام ربنا ما تیجوا تتجوزو.. ممکن حتی 
تقولوهم بعد الصيغة الرسمية للزواج مباشرة.. الکلام ده لكل 
امقبلین على الزواج.. ولکل التجوزین الاي عاوزین یجددوا قرار 
جوازهم مع بعض.. 


Yue 


قول ورايا (وإنتى قولي بصيغة المؤنث): 

"أشهد الله وأشهدكم... 

إني قابلك كلك على بعضك.. قبول go‏ ما يتغيرش بتغير 
أحوالك.. قبول لحسابك مش لحسايء قبول بدون شروط.. 
وإفي مش هاخنقك ولا أطبقك ولا أعجزك ولا أختزلك. ولا أسمحلك 
تعملى معايا ده.. 

وإني مش هامارس معاتي في يوم من الأيام ولا هاسمحلك تمارسي 
معايا دور الضحية ولا دور الجاني ولا دور المنقذ.. ولا غيرهم.. 
وإني أحترمك وأقدرك وأهتم بيكي.. وأحبك وأسامحك وأعذرك 
وأديلك فرص وسماح وبرااااح.. 

وإني ما اتشعبطش فيك ولا أسمحلك تتشعبطي فيا..وإننا نكبر 
وننضج ونتحمل المسئولية من خلال علاقتنا ببعض.. 

¿lo‏ آقبل معاي وأساعدك تقبلي معایا ضعفي وضعفك. وألمي 
وأفك. 9-09 وموتك.. 

وإني أحيا معاي بنفسي الحقيقية. وأساعدك تحيي معايا بنفسك 
الحقيقية. في وجود الناس وفي وجود ربنا.. من غير ما نلغي أو 
وإني أفضل مصدّق إني أستاهل, وأساعدك تفضلي مصدّقة إنك 


وان حياتي معاي تكون بداية جديدة في طریق النور.. وخطوة 
جديدة فى سكة الحقيقة.. 


امين.. امين.. 


"5١ 


(YA) 
العلاقيّ الجنسيت‎ 


مبدئيًا مهم اننا نصرف ان الجنس حاجة, والعلاقة الجنسية 
wats GL dele‏ 


الجنس هو فعل جسدي ميكانيكي في معظمه. مش لازم يكون 
مرتبط بأي مشاعر أو التزامات نفسية أو معنوية بين الطرفين.. 
يعني في ثقافات مختلفة عنناء ممكن واحد بمارس الجنس مع 
واحدة ما يعرفهاش, ممكن واحدة تمارس الجنس مع واحد مش 
بعض الأحيان. ساعات بيحصل الجنس تحت الضغط أو الإكراه 
آو بالقوة آو الاغتصاب.. کل ده اسمه جنس.. وبس.. 


آما العلاقة الجنسية, فهي علاقة بکل تفاصیل ومعاني الکلمة.. 
يعني فيها مشاعر وآفکار, والتزامات آخلاقبة ونفسية وجسديق 
وقبلها طبعًا - فى مجتمعنا وثقافتنا- دينية» والجنس فیها جزء 
مش کل.. الجنس هنا آداة للقرب وللتواصل وللتعبر.. مش 
هدف أو غاية في حد ذاته.. 

ورغم إن الاتنين من بعيد شكلهم زي بعض.. لكن تفاصيلهم 
ومحتواهم غير بعض تامًا.. 

العلاقة الجنسبة من آدق وآخطر وأعمق العلاقات الانسانيق 
لأنها ممکن تکون آحد وسائل وطرق السعادة الحياتية ببن 
الطرفین» وممکن تکون آحد آسباب التعاسة والبغض والكراهية 
وساعات الانفصال بینهم.. 


۳۹ 


ممکن ترتفع بیهم وبآرواحهم لسابع سماء وممكن تنزل بيهم 
وباجسادهم لسابع ارض.. ممکن تکون جزء من رحلة جسدية 
وروحية للجنة» وممکن کمان تکون خطوات منزلقة متسارعة 


ماینفعش آقول على علاقة جنسية إنها (علاقة) من غير ما 
طرفیها یکونوا بیحترموا احتیاجات بعض, وکل طرف فیهم یکون 
مهتم بتلبية احتیاجاته واحتیاجات الطرف GI‏ على حد سواء.. 
مش حد منهم پستخدم GLI‏ شوية دقایق بشکل آنای ذاتوی» 
من غير أى مراعاة أو انتباه أو اهتمام حقيقيء. وبعدين يلف 
وشه الناحية التانية. ويغوص جوه نفسه.. 


مهم كمان إن الطرفين يحترموا جسم بعض.ء ويتعاملوا معاه 
معاملة آدمية راقية» مش طرف فيهم يتعامل مع جسم التاني 
على إنه مكان متاح لتفريغ رغبة سريعة أو غريزة ملحة.. 
و..خلاص.. 


كمان ضرورى إن الطرفين يكونوا حابين اللي بیعملوه وموافقین 
ملك ليه دون صاحبه/صاحبته الأصلية. يعمل بي هاللى هو 
عاوزه. وقت ماهو عاوز. وزی ماهو عاوز. بدون استعداد 


وما ینفعش طبعّا تکون (علاقة) لو أي طرف فيها مش مستعد 
لتحمل مسئولیته الأَخلاقبة عنهاء وانها تکون هي نفسها جزء 
من علاقة |ٍنسانية وحياتبة آکبر بین طرفیها (الزواج)..مش مجرد 
اتصال عابر مافیش قبله ولا بعده آی شکل sig‏ درجة من 
المسئولية. 


yır 


في (العلاقة الجنسية) الحقيقية»ء الجنس مش بيكون ليه الأولوية 
(ها العلاقة نفسها هي اللي بيكون ليها الأولوية.. الجنس هنا 
بیکون بس زي اللغة. ¿ro Jo gs‏ الحب والقرب واطودة 
والرحمة بأشكال وأدوات مختلفة.. لکنه ¡SÍ‏ مش بیکون هو 
المضمون ولا المحتوى.. لأن ده لو حصل.. يبقى العلاقة الجنسية 
اتفرغت من حقيقتهاء واختزلت ف فعل حري مُمل.. وبکل 
آسف. ده الواقع ق معظم الأحيان.. 


فى كتير من مجتمعاتنا» تم اختزال کل ما هو (علاقة (dui‏ 
ی (جنس).. ومافیش موضوع حياتي يومي حصل فيه تشويه 
وتضلیل وسوء فهم وسوء تعامل زی ما حصل ق ف الوضوع 
ده.. ولغاية دلوقت. مافیش آی وسيلة طبيعية عادية مقبولة 
لتعلیم وتنویر وتوعية العامة بخصوصه. غير بعض الاجتهادات 
الفردية من خلال مواقع انترنت أو محاضرات أو ورش عمل.. 
وطبعاً النتيبجة واضحة جداً.. 

إحنا عندنا هوس شديد (بالجنس) علی حساب (العلاقة 
الجنسية).. ونهم غريب (لجنسنة) أى شئ وأى فعل» وأى حد.. 
لدرجة إننا بننظر للمرآة مثلاً على إنها (كائن جنسى)» وبنتعتبر 
جسمها (آداة مثيرة جنسياً)ء وبنتعامل معاها على إنها (موضوع 
جنسى).. وبقى أحد أهم أهداف الارتباط أو الزواج منها (هدف 
جنسی).. 

وف الناحية التانية» كتير من الرجالة بيشوفوا إن رجولتهم 
مستمدة من آداء‌هم الجنسي. وآن ده لوحده هو مقیاس 
آهمیتهم ونجاحهم وساعات وجودهم کله.. 


“٤ 


وهکن ده یکون آحد آسباب الاستخدام الرهیب للمنشطات 
الجنسية فى مجتمعاتناء و اننا من آکتر الناس اللی بتبحث عن 
کلمءة (جنس) عای الانترنت.. ده احنا حتی اقتصرنا مفیوم 
(الشرف) طعنی جنسی وتجاهلنا ماما باقی معانیه وجوانبه.. 
اختزال (العلاقة الجنسبة) ال (جنس) جزء لا بتجزاً من اختزالنا 
لكتير من ال معانى والمفاهيم لصورتها البدائية الأولى.. 

لكن يبقى فى الآخر إن (العلاقة الجنسية) أسمى وأشمل وأبقى 
بكتير من مجرد (الجنس)..وانها علاقة إنسانية ليها مواصفات 
ومراحل ودرجات وتفاصيل ومستويات.. مش مجرد لقاء جسدى 
بين اتنین» آو خیال مراهق بیتحقق علی آرض الواقع» آو حبة زرقا 
توصل لبعض المتعة.. 


ا مفتاح فى (العلاقة الجنسية).. 


مش الفعل.. وبدايته.. ونهايته.. 


الجنس وحده مش علاقة.. 
الجنس فقط لغة.. 

وآداة لتوصیل العنی.. 

بين طرفین.. 


بينهم مودة.. ورحمة.. 


vio 


(v4) 
إيه فيك اللي بيعمل علاقة؟‎ 
كل واحد فينا بيتولد وجوّاه احتياجات نفسية بسيطة جدًا..‎ 


إنك تتشاف.. إنك تتحس.. إنك تتقدّر.. إنك تقول لأ.. وغيرها.. 


وبتكون الوظيفة الأساسية للأم والأب أثناء التربية هي تلبية 
الاحتیاجات دي بشکل مناسب وبقدر کانی.. علشان يحصل النمو 
النفسي السلیم وتکتمل الصحة النفسية السوية.. 


لکن نی الحقيقة..مش ده اللي بیحصل Glo‏ 


الطفل عادةّ بیکتشف آثناء التربية انه علشان تتم تلبية 
احتياجاته الأساسية لازم يكون فيه مقابل.. يعني (اسمع الکلام 
علشان أحبك).. (اشرب اللبن علشان تبقى شاطر).. (ما تقولش 
لأعلشان ربنا يحبك).. كل حاجة بشروط.. كل حاجة بمقابل.. 


يعمل إيه الطفل الغلبان بقی علشان یتحب ویتقبل ویتحسش 
ویهتم بیه؟! 
یضطر یبقی زي ما هُما عاوزین.. 


لأنه.. ببساطة شديدة.. محتاج.. 


rar 


يقرر الطفل في سن GU A) go‏ والأبحاث بتقول حولي 
خمس سنين) إنه يعمل عملية تجميل لنفسه.. آه عملية 
تجميل.. علشان يناسب الوضع المحيط بيه.. يعني يعدّل نفسه 
ويظبطها على مقاس اللي حواليه.. عاوزینه مقاس ۲۷ یبقی ۳۷ 
عاوزینه مقاس ۲٩‏ یبقی ..۲٩‏ علشان یوصله منهم بعض «Al‏ 
وقلیل من الاهتمام وزها ثيء من الاحترام والتقدیر لانسانیته 
واحتیاجاته. 


قزر یدفن (نفسه الحقیقیة) الفطرية الخالصة اللي خلقها ربنه؛ 
علشان يحميها ويحافظ عليها في مكان سري عمیق.. ویعیش 
ب(نفس مزيفة) مُصطنعة. تعرف تتعامل مع اللي حواليه.. 


اللي يقزر يدفن تلقائيتهء واللي یقرر یدفن صوته العالي واللي 
يقرّر يدفن تفكيره وإبداعه. واللي تقزر تدفن آنوثتهاء واللي 
تقرر تدفن علاقتها بجسمهاء والاي تقزر تدفن كلمة (لأ) اللي ما 
اتقبلتش واترفضت واتعاقست علیها.. 


طبعا ده ببحصل نی آشکال وعلاقات AGE‏ كتير, آشهرها علاقات 
الحبء اللي كل واحد من الطرفين بيقولك -قال إيه- هأتغير 
علشانه/علشانها.. 


ونكبر ونحب ونتجوز ونخلف» ونعمل علاقات مع الناس بنفس 
مزيفة هي أبعد ما تكون عن نفسنا الحقيقة.. علاقات ناقصة 
ومشوهة.. ونعيش وموت.. وإحنا لسه ما بقيناش نفسنا أصلا. 


¥ 


تفتكر.. إنت فى علاقاتك وحياتك وشغلك وبيتك.. 


واللا نفسك المزيفة؟ 


طيب تفتكر إيه اللي يخلي (التفس الحقيقيّة) اللي اتدفنت 
bs‏ تطمن وتتونس وتقرّر تعود للحياة من جديد؟ إيه اللي يخليني 
آبقی ٍنسان حقيقي کامل عایش بنفسي الحقيقيّة كُلها بدون 
تشويه أو اختزال أو انتقاص.. 

إقرا معايا.. الفصل الجاي.. 


الفصل الأخير.. 


۲۸ 


)۳۰( 
العلاقة الحقيقية 


بعد رحلتنا الطويلة في العلاقات الخطرة.. آن الأوان إننا نتكلم 
عن العلاقة الصحية الحقيقية.. العلاقة اللي تغيّرنا وتكبّرنا 
وتخلينا أحسن.. العلاقة اللي وجودها مهم وأساسي لأي إنسان 
على وجه الأرض.. العلاقة اللي تساعدنا نبقى نفسنا الحقيقية 
مش نفسنا الزيفة.. هو مش اللي بيبوظ في الناس علاقة؟ يبقى 
اللي يصلحهم ويساعدهم ویعالجهم ویغبرهم برضه علاقة.. 
فيه دراسة اتعملت 3 جامعة هارفارد واتفشرت قریب. الدراسة 
دي استمرت ۷۵ سنة» آجیال من الباحثین وآجیال من البشر.. 
كانوا بيشوفوا هو إيه الاي فرق في حياة الناس بعد السنين 
الطويلة اللي عاشوها هما وأولادهم وأحفادهم.. معظمهم كانوا 
متصورين في الأول إن اللي هايفرق في حياتهم هو الفلوس والشهرة 
وغيرها.. بس اكتشف الباحثون في آخر الدراسة إن أكتر حاجة 
فرقت في صحة الناس النفسية والجسدية, وطول أعمارهم ومدى 
سعادتهم وقدرتهم على مقاومة الأمراض والأحزان والشيخوخة 
وغيرها.. هي وجود علاقات طيبة في حياتهم.. علاقات فيها 
قرب وحب وتراحم وتفاهم.. علاقات كان الطرف التاني فيها 
متاح وموجود في عز الأوقات الصعبة.. وعلى العكس.. الناس 
اللي ما كانش عندهم علاقات بالشكل ده في حياتهم.. أعمارهم 
كانت أقصر.. نسبة إصابتهم بالأمراض المختلفة كانت أكتر.. 
قدرتهم على تحمل الألم النفسي والجسدي كانت أقل.. وجالهم 
كمان ألزهاهر في شيخوختهم.. 


۳۹۹ 


یه پا تری مواصفات العلاقة اللي بالشکل ده؟ وایه تفاصیلها؟ 
واٍیه آهم ما فیها؟ 


dl BL)‏ الم الق اة بن 


أولا.. إن الطرف التاني في العلاقة يحسسك إنه حاضر وموجود 
ومهتم. حتى لوكان مش معاك بجسمه دامًا.. مهم تكون 
متطمن إنك في وعيه وإنك بتخطر على باله من وقت للتاني» 
يفتكرك. يسأل عليك.. يدعيلك.. وهكذا.. 


الحاجة التانية.. هي إنه يجيد سماعك والإصغاء ليك وقت ما 
تحتاج ده.. ويبقى متابع ومهتم ومتفاعل. مش ودانه معاك. 
ودماغه في ألف حتة تانية, ده يوصلك قد إيه هو حاسس بيك 
وفاهمك ومهتم بوجودك ومقدره. 


الحاجة التالتة.. هي إنه يقبلك ويحترمك بدون شروط.ء مش 
معنى كده إنه يوافق على كل الاي بتعمله. القبول حاجة 
والموافقة حاجة تانية خالص.. لكنه قابل وجودك» وقابل عيوبك 
وأخطاءك ومواطن ضعفك وعجزك وفشلك وعنده استعداد 
يساعدك علشان تتغيرء من غير ما يضغط عليك» ولا يحسسك 
بالذنبء ولا يهددك بالبعد.. ولو ما اتغيرتش» هايقبل ويصبر وما 


رابعًا.. مش هايحكم عليك أي حكم ديني أو أخلاقي أو قانوني 
تحت أي ظرف من الظروف.. هو هايشاورلك ببساطة وبالراحة 
على بعض الحاجات, لكنه مش هايتعامل معاك على إنه قاضى 


أو مصلح اجتماعي أو رجل دين. 


ا" 


خامسًا.. هایحط نفسه مکانك دایٌاء فیحس بیك. ويفهمك. 
ویشوف احتياجاتك. ویرجع مکانه تاني علشان یعذرك ویسامحك, 
ویساعدك.. وف نفس الوقت یسمحلك تعمل کده معاه.. انتوا 
اتنين في علاقة رايحة جاية. مش واحد في علاقة مع مراية.. 


الحاجة السادسة.. إنكم تكونوا حقيقيين في العلاقة, يعني كل 
واحد فيكم يكون نفسه. ما نمثلش على بعضء. مش کل واحد 
Lis‏ لایس قناع قدام التاني یقلعه هجرد بعده عنه.. اللي جوانا 
نقوله لبعض.. اللي نحسه نشاركه مع بعض.. الاي نشوفه في 
نفسنا نوريه لبعض.. من غير تزييف أو تلوين.. 


الحاجة السابعة والأخيرة.. هي إن العلاقة ما تكونش بين اتنين 
وبس.. علاقة مقفولة على اتنين وخلاص. والاتنين دول قرروا 
يعزلوا نفسهم عن العام والناس والعيلة والأصحاب.. وقال إيه 
بقوا مكتفيين ببعض عن كل حاجة.. وأنا وإنت ولا حد تالتنا.. 
وإنتي الدنيا وإنت الكون.. وما ليش في الدنيا غيرك.. وأنا من 
غيرك أموت.. علشان النوع ده من العلاقات بيؤذي أصحابه 
وبيخليهم بعد شوية يخنقوا بعض ويعدوا على بعض الأنفاس 
ويوقفوا نمو بعض» ومحدش فيهم يسمح للتاني بالحياة والحرية 
والحركة.. وده بيصيب آي علاقة في مقتل. 


وطبعًا قبل وبعد كل دول.. مهم ربنا يكون طرف ثابت في أي 
علاقة. نحب بعض فيه. ونحس بوجوده معاناء ونتقيه فى بعض.. 


السبع حاجات دول لو موجودين في أي علاقة. فهي هاتكون 
علاقة صحية مغيرة للطرفين إلى الأحسن.. علاقة صداقة. علاقة 
حب» علاقة جوا ss Lave‏ علاقة علاجية.. أي علاقة.. 


۲۷۱1 


ساعتها هاتبقی نفسك.. نفسك الحقيقية.. آنت زي ما انت.. 
بکلك وبکاملك.. بدون رتوش.. بدون تجمیل.. بدون حسابات.. 
وبدون تخوفات.. لأنك عارف ان الطرف التاني قابلك زي ما 
ٍنت.. وبیحبك بدون شروط.. وبیحترمك وبیحترم رحلتك.. وموقفه 
منك مش بیتغیر بتغير أحوالك.. 


دي اسمها علاقة حقبقیة.. 
تحس فیها انك موجود.. ومتقدر.. 
ووجودك فارق.. وانك تستاهل.. 


وانك مش مُضطر تدفع آي تمن.. علشان ترضي آي حد.. 
العلاقة دي تطمنء وتفرّح, وتختر.. 
العلاقة دي تقرّبنا من نفسنا ومن الناس ومن ربنا.. 


العلاقة دي فيها الدوا وفيها الشفا.. 


هي الفتاح وهي الباب. 
وهي البيت النفسي الأصيل المنور الدافي.. 


ربنا پوهبها لیکم. ویرزقکم بیها.. 


للتواصل مع د.محمد ab‏ 


QU mohamedtsidik@yahoo.com 


Ej Dr. Mohamed Taha 

